മലപ്പുറം ജില്ലാ രൂപീകരണത്തില് അലോസരപ്പെട്ടവര്\nSun Jan 20 2019 10:09:17 GMT+0530 (IST)\n1969 ജൂണ് 16നു രൂപീകരിക്കപ്പെട്ട മലപ്പുറം ജില്ല നാലര പതിറ്റാണ്ട് പിന്നിടുമ്പോള് അതിന്റെ രൂപീകരണത്തിലേക്കു നയിച്ച രാഷ്ട്രീയ-സാമൂഹിക സാഹചര്യങ്ങളെക്കുറിച്ച് ഒരു തിരിഞ്ഞുനോട്ടം അനിവാര്യമാണ്. ഏറെ മുറവിളികള്‍ക്കും സമ്മര്‍ദ്ദങ്ങള്‍ക്കുമൊടുവിലാണ് ജില്ല യാഥാര്‍ഥ്യമായത്. കുട്ടിപ്പാകിസ്താനെന്നും മാപ്പിളവര്‍ഗീയവാദികളുടെ കേന്ദ്രമെന്നുമെല്ലാം ആക്ഷേപമുന്നയിച്ച് ജില്ലാ രൂപീകരണത്തെ എതിര്‍ത്തവര് നിരവധി. ഭാരതീയ ജനസംഘവും കോണ്‍ഗ്രസ്സും ഒരേ തൂവല്‍പ്പക്ഷികളായി ജില്ലയ്‌ക്കെതിരേ നിലയുറപ്പിച്ചപ്പോള് കമ്മ്യൂണിസ്റ്റ് പാര്‍ട്ടിയും മുസ്‌ലിംലീഗും മറുവശത്ത് അനുകൂലമായി വാദിച്ചതാണ് ജില്ലയുടെ ചരിത്രം.\nഒടുവില് 1967ല് അധികാരത്തിലേറിയ ഇ.എം.എസ്. മന്ത്രിസഭ 1969 ജൂണ് 16നു മലപ്പുറം ജില്ല പ്രഖ്യാപിക്കുമ്പോള് അതു നാടിന്റെ അസ്തിത്വം അടയാളപ്പെടുത്താന് സര്‍വസ്വവും ത്യജിച്ചു പൊരുതിയ ഒരു ജനതയ്ക്കുള്ള കാലത്തിന്റെ കരുതല് കൂടിയായിരുന്നു. 46ാം പിറന്നാള് ആഘോഷിക്കുന്ന ജില്ലയുടെ ബാലാരിഷ്ടതകള് ഇന്നും മാറിയിട്ടില്ല. ഗള്‍ഫ് പ്രഭാവത്തില് വിദ്യാഭ്യാസപരമായി ജില്ലയിലെ കുട്ടികള് ഏറെ മുന്നോട്ടുപോയെങ്കിലും അടിസ്ഥാനസൗകര്യ വികസനത്തിന്റെ കാര്യത്തില് സംസ്ഥാനത്തെ മറ്റു ജില്ലകളെ അപേക്ഷിച്ച് ജില്ല ബഹുദൂരം പിറകിലാണ്. മൂവായിരം ചതുരശ്ര കിലോമീറ്റര് വിസ്തൃതിയുള്ള മലപ്പുറം വലുപ്പത്തിന്റെ കാര്യത്തില് മൂന്നാം സ്ഥാനത്താണ്. ജനസംഖ്യയുടെ കാര്യത്തില് ഒന്നാമതും. എന്നാല്, ആതുരാലയങ്ങളും വിദ്യാഭ്യാസസ്ഥാപനങ്ങളും ജനസംഖ്യാനുപാതിക വിതാനത്തിന്റെ എത്രയോ താഴെയാണ് ജില്ലയ്ക്ക് അനുവദിക്കപ്പെട്ടിരിക്കുന്നത്.\nചരിത്രകാരനും രാഷ്ട്രീയ നിരീക്ഷകനുമായ എം.സി. വടകരയുമായി ജില്ലാ രൂപീകരണ പശ്ചാത്തലം സംബന്ധിച്ച് തേജസ് പ്രതിനിധി നടത്തിയ അഭിമുഖം.\nമലപ്പുറം ജില്ലാ രൂപീകരണ പശ്ചാത്തലം വിവരിക്കാമോ?\nഭൂമിയും മനുഷ്യനും തമ്മിലുള്ള ബന്ധത്തെപ്പോലെത്തന്നെ ഭൂമിയെ സംബന്ധിച്ച അവകാശത്തര്‍ക്കങ്ങളും പൗരാണിക കാലം തൊട്ടേ ഉണ്ട്. രാഷ്ട്രീയ കാരണങ്ങളാല് ഇത്തരം തര്‍ക്കങ്ങള് ഏറ്റവും അധികമായി നിലനിന്നിരുന്ന പ്രദേശമായിരുന്നു മലബാര്. പ്രത്യേകിച്ച് ഏറനാട്-വള്ളുവനാട് പ്രദേശങ്ങള്. ഈ പ്രദേശത്തെ ഭൂമിയുടെ 90 ശതമാനവും ബ്രഹ്മസ്വമെന്ന പേരില് ബ്രാഹ്മണ ജന്മിമാരുടെ കൈവശമായിരുന്നു. 10 ശതമാനം ദേവസ്വമെന്ന പേരില് ക്ഷേത്രങ്ങളുടേതും. ക്ഷേത്രങ്ങളുടെ കൈവശക്കാര് ബ്രാഹ്മണരുമായിരുന്നു. ഫലത്തില് 100 ശതമാനം ഭൂമിയും ബ്രാഹ്മണ ജന്മിമാരുടെ കൈവശം തന്നെ.\nടിപ്പുവിന്റെ വരവോടെ ഇതിനു മാറ്റം വന്നു. ഭൂവുടമകള് നിശ്ചിത നികുതി നല്‍കണമെന്ന് അദ്ദേഹം നിര്‍ദേശിച്ചു. അല്ലാത്തവരുടെ ഭൂമി കണ്ടുകെട്ടി. ഇതോടെ തിരുവിതാംകൂറിലേക്കുള്ള പലായനങ്ങള് നടന്നു. മൂന്നാം മൈസൂര് യുദ്ധത്തിനു ശേഷമുണ്ടായ ശ്രീരംഗപട്ടണ ഉടമ്പടിയോടെ മലബാര് ബ്രിട്ടിഷുകാരുടെ അധീനതയിലായി. തുടര്‍ന്ന് ബ്രിട്ടിഷുകാര് ബ്രാഹ്മണരെ തിരിച്ചുകൊണ്ടുവരാനുള്ള നീക്കമാരംഭിച്ചു. ഇതിനിടയ്ക്ക് ഭൂമിയുടെ അവകാശികളായിത്തീര്‍ന്ന കുടിയാന്മാരുടെ കൃഷിഭൂമി നിര്‍ബന്ധമായി ജന്മിമാര്‍ക്ക് തിരിച്ചുകൊടുപ്പിച്ച ബ്രിട്ടിഷ് നടപടി നിരവധി പ്രക്ഷോഭങ്ങള്‍ക്കു വഴിവച്ചു. 150 വര്‍ഷത്തോളം നീണ്ടുനിന്ന് അധിനിവേശവിരുദ്ധ കലാപങ്ങളിലേക്കാണ് ഇതു വഴിയൊരുക്കിയത്.\nബ്രിട്ടിഷ് ഭരണത്തിന്റെ ആരംഭത്തില് ബോംബെ പ്രൊവിന്‍സിന്റെ ഭാഗമായിരുന്നു മലബാര്. പിന്നീട് മദ്രാസ് പ്രസിഡന്‍സി രൂപീകരിച്ചപ്പോള് ഇന്നത്തെ മലപ്പുറം ജില്ല ഉള്‍പ്പെടുന്ന മലബാര് അതിന്റെ ഭാഗമായി. ജന്മിമാര്‍ക്കൊപ്പം നിന്ന ബ്രിട്ടിഷുകാര് കുടിയാന്മാരായ മാപ്പിളമാരെ കൊടിയ പീഡനത്തിനിരയാക്കി. മാപ്പിള ഔട്ട്‌റേജസ് ആക്ട് എന്ന കണ്ടാല് വെടിവയ്ക്കാന് അനുവാദമുള്ള കാടന് നിയമം പോലും നടപ്പാക്കി. സമരം രൂക്ഷമായപ്പോള് മലബാറിലെ 220 അംശങ്ങളില് ബ്രിട്ടിഷ് പതാക പാറിയില്ലെന്നു മാത്രമല്ല, ബ്രിട്ടിഷ് പ്രധാനമന്ത്രി ലോയ്ഡ് ജോര്‍ജ് 'മാപ്പിളമാരെ നമുക്ക് ഭരിക്കാനാവില്ല, അവര്‍ക്ക് സ്വാതന്ത്ര്യം കൊടുത്താലെന്താ' എന്നു ചോദിക്കുന്നഅവസ്ഥയിലേക്കു വരെ കാര്യങ്ങള് എത്തിപ്പെട്ടു.\nഇന്ത്യ, ബംഗ്ലാദേശ്, ബര്‍മ എന്നിവിടങ്ങളിലായി ഉണ്ടായിരുന്ന മൊത്തം ബ്രിട്ടിഷ് സൈന്യത്തിന്റെ നാലിലൊന്ന് 1921 കാലഘട്ടത്തില് ഏറനാട്-വള്ളുവനാട് പ്രദേശങ്ങളിലേക്കു വിന്യസിക്കപ്പെട്ടിരുന്നുവെന്നത് കാര്യത്തിന്റെ ഗൗരവം വിളിച്ചോതുന്നു. ഒന്നര നൂറ്റാണ്ട് പോരാട്ടരംഗത്തുണ്ടായിരുന്ന ജനത പിന്നാക്കമായത് സ്വാഭാവികമാണല്ലോ. ഐക്യകേരള രൂപീകരണശേഷം സര്‍ക്കാരിന്റെ വികസന ഫണ്ടുകള് പലതും ഈ പ്രദേശത്തിന്റെ ഭൗതിക സാഹചര്യം മെച്ചപ്പെടുത്താന് മതിയാകാതെവന്നു. റവന്യൂ ജില്ലാ അടിസ്ഥാനത്തിലാണ് ഫണ്ടുകള് വിതരണം ചെയ്യപ്പെടുക. ഏറെ പിന്നാക്കവും ജനസംഖ്യാപരമായി മുന്നിലുമുള്ള പ്രദേശത്തേക്ക് ഇതുമൂലം വേണ്ടത്ര വികസനം വന്നില്ല. ഇതു തിരിച്ചറിഞ്ഞാണ് മുസ്‌ലിംലീഗ് മലപ്പുറം കേന്ദ്രമാക്കി പുതിയ ജില്ല വേണമെന്ന ആവശ്യം നിയമസഭയിലും പുറത്തും ശക്തമായി ഉന്നയിച്ചത്.\nലീഗ് ഈ വിഷയം ഏറ്റെടുക്കാനുണ്ടായ കാരണം?\nഏറ്റവും അടിച്ചമര്‍ത്തപ്പെട്ട ഒരു വിഭാഗം എന്ന നിലയ്ക്ക് ഏറനാട് വള്ളുവനാട് പ്രദേശത്തുകാരുടെ ഉയിര്‍ത്തെഴുന്നേല്‍പ്പ് ഒരു ദേശീയ പ്രശ്‌നം തന്നെയായിരുന്നു. രാജ്യത്തിന്റെ സ്വാതന്ത്ര്യത്തിനു വേണ്ടി എല്ലാം നഷ്ടപ്പെടുത്തിയ ജനവിഭാഗത്തിന്റെ പ്രശ്‌നം പ്രത്യേകം പരിഗണന അര്‍ഹിക്കുന്നതുമാണ്. ഈ പശ്ചാത്തലത്തിലാണ് ഒരു പ്രത്യേക റവന്യൂ ജില്ല വേണമെന്ന ആവശ്യം ഉയര്‍ന്നുവന്നത്. 1960ല് പി.കെ. ബാപ്പുട്ടി പഞ്ചായത്ത് പ്രസിഡന്റായിരിക്കെ പാങ്ങില് കുറുവ പഞ്ചായത്താണ് ആദ്യമായി മലപ്പുറം ജില്ല എന്ന ആശയം മുന്നോട്ടുവച്ച് പ്രമേയം പാസാക്കിയത്.\nപിന്നീട് മങ്കട എം.എല്.എ. ആയിരുന്ന അഡ്വ. പി. അബ്ദുല് മജീദ് വിഷയം നിയമസഭയില് പ്രമേയമായി അവതരിപ്പിച്ചു. തുടര്‍ന്ന് വിഷയം മുസ്‌ലിംലീഗ് കോഴിക്കോട് ജില്ലാ കമ്മിറ്റി ഏറ്റെടുത്തു. മാനാഞ്ചിറ മൈതാനിയില് ചേര്‍ന്ന മുസ്‌ലിംലീഗ് സംസ്ഥാന യോഗത്തില് സി.എച്ച്. മുഹമ്മദ് കോയ മലപ്പുറം ജില്ല രൂപീകരിക്കണമെന്ന പ്രമേയം അവതരിപ്പിച്ചു. ജില്ല രൂപീകരിക്കേണ്ടതിന്റെ ആവശ്യകതയെക്കുറിച്ച് എം.പി.എം. അഹമ്മദ് കുരിക്കള് (ബാപ്പു കുരിക്കള്) നടത്തിയ പ്രസംഗം കേട്ടവര്‍ക്കെല്ലാം മലപ്പുറം ജില്ല രൂപീകരണമെന്ന ആവശ്യം നേരത്തേ മുന്നോട്ടുവയ്‌ക്കേണ്ടതായിരുന്നുവെന്ന വസ്തുത ബോധ്യപ്പെട്ടു. അത്രയും കൃത്യമായ കണക്കുകള് നിരത്തിയാണ് അദ്ദേഹം പ്രസംഗിച്ചത്. ജില്ലയിലെ മരങ്ങളുടെയും പക്ഷികളുടെയും തോടുകളുടെയും വരെ കണക്കുകള് നിരത്തിയ അദ്ദേഹത്തിന്റെ പ്രസംഗം ങ്ങള്‍ക്കിടയില് വലിയ ചര്‍ച്ചയായി.\nകമ്മ്യൂണിസ്റ്റ് പാര്‍ട്ടിക്ക് മൗലികമായി മലപ്പുറം ജില്ല എന്ന ആശയത്തോട് അടുപ്പമുണ്ടായിരുന്നോ?\nകമ്മ്യൂണിസ്റ്റ് പാര്‍ട്ടി മലപ്പുറം ജില്ലാ രൂപീകരണം എന്ന ആശയത്തോട് അനുകൂലമായ നിലപാടാണ് സ്വീകരിച്ചിരുന്നത്. 1967ല് സപ്തകക്ഷി മന്ത്രിസഭയുടെ മിനിമം പരിപാടിയില് മലപ്പുറം ജില്ലാ രൂപീകരണം ഉള്‍പ്പെടുത്തണമെന്ന് ബാഫഖി തങ്ങള് ആവശ്യപ്പെട്ടിരുന്നു. ഇത് അംഗീകരിച്ച ഇ.എം.എസ്. താനും മലപ്പുറം ജില്ലക്കാരനാണെന്നു പറയുകയും ചെയ്തു. മിനിമം പരിപാടിയില് ഈ വിഷയം എഴുതേണ്ടതില്ലെന്നും സര്‍ക്കാര് നിലവില് വന്നാല് അത് അനുവദിച്ചുതരുമെന്നും അദ്ദേഹം പ്രഖ്യാപിച്ചു. എന്നാല്, പിന്നീട് വിവിധ കോണുകളില് നിന്ന് പ്രതിഷേധം ശക്തമായപ്പോള് ഇ.എം.എസ്. അല്‍പ്പം മടിച്ചുനിന്നു. റവന്യൂമന്ത്രിയായിരുന്ന ഗൗരിയമ്മയും കാര്യങ്ങള് നീട്ടിക്കൊണ്ടുപോയി.\nഇതുസംബന്ധിച്ച് ഇം.എം.എസും ബാഫഖി തങ്ങളും തമ്മില് വാഗ്വാദം നടന്നതായി ആര്. പ്രസന്നന് നിയമസഭയില് നിശ്ശബ്ദനായി എന്ന തന്റെ ഗ്രന്ഥത്തില് പരാമര്‍ശിക്കുന്നുണ്ട്. മലപ്പുറം ജില്ല അനുവദിക്കാമെന്നു താന് പറഞ്ഞിട്ടില്ലെന്ന് ഒരുവേള ഇ.എം.എസ്. പറഞ്ഞപ്പോള് ജുബ്ബയുടെ കീശയില് നിന്ന് ബാഫഖി തങ്ങള് ടേപ്പ് റെക്കോര്‍ഡര് പുറത്തെടുത്തു. ബെല്‍ജിയം നിര്‍മിതമായ ആ ടേപ്പ് റെക്കോര്‍ഡറില് ഇ.എം.എസിന്റെ വാഗ്ദാനം ബാഫഖി തങ്ങള് റെക്കോര്‍ഡ് ചെയ്തിരുന്നു. സമ്മര്‍ദ്ദങ്ങള്‍ക്കു വഴങ്ങി ഒടുവില് സപ്തകക്ഷി മന്ത്രിസഭ മലപ്പുറം ജില്ല രൂപീകരിച്ചു.\nകോണ്‍ഗ്രസ്സിന്റെ മലപ്പുറം വിരുദ്ധതയുടെ കാരണം വിശദമാക്കാമോ? കെ. കേളപ്പന് അടക്കമുള്ളവരുടെ തീവ്രവലതുപക്ഷ നിലപാടുകള് കോണ്‍ഗ്രസ്സിനെയും സ്വാധീനിച്ചിരുന്നോ?\nകേരള ഗാന്ധി എന്ന പേരില് അറിയപ്പെട്ടിരുന്ന കെ. കേളപ്പന് അടക്കമുള്ള ദേശീയ നേതാക്കള് മലപ്പുറം ജില്ലാ രൂപീകരണത്തെ ശക്തമായി എതിര്‍ത്തവരായിരുന്നു. കുട്ടിപ്പാകിസ്താനെന്നും മതമൗലികവാദികളുടെ ജില്ലയെന്നുമെല്ലാമായിരുന്നു അവരുടെ പ്രചാരണം. മലപ്പുറം രൂപീകരിച്ചാല് 1921 ആവര്‍ത്തിക്കുമെന്നും അവര് പ്രചരിപ്പിച്ചു. ഗാന്ധിയനായിരുന്നിട്ടും കോഴിക്കോട് ജനസംഘം നേതാക്കളെ കൊണ്ടുവന്ന് അദ്ദേഹം മലപ്പുറത്ത് മാപ്പിള ആധിപത്യം വരുമെന്നുവരെ പ്രസംഗിപ്പിച്ചു. കോണ്‍ഗ്രസ് പരസ്യമായി മലപ്പുറം ജില്ല എന്ന ആശയത്തെ എതിര്‍ത്തതായി ഞാന് ഓര്‍ക്കുന്നില്ല.\nഭൂമിശാസ്ത്രപരമായും സാംസ്‌കാരികമായും മലപ്പുറം മറ്റു ജില്ലകളില് നിന്ന് എങ്ങനെ വ്യത്യാസപ്പെട്ടിരിക്കുന്നു?\nസാംസ്‌കാരികപരമായി ഒട്ടേറെ സവിശേഷതകളുള്ള പ്രദേശമാണ് മലപ്പുറം. അധിനിവേശവിരുദ്ധത ഈ പ്രദേശത്തിന്റെ മുഖമുദ്രയായിരുന്നു. ശെയ്ഖ് സൈനുദ്ദീന് മഖ്ദൂമിന്റെ രചനകള് തന്നെ ഇതിന്റെ ഉദാഹരണമാണ്. പോര്‍ച്ചുഗീസുകാര്‍ക്കെതിരേ സ്ത്രീകള്‍ക്കടക്കം ജിഹാദ് നിര്‍ബന്ധമാണ് എന്നതായിരുന്നു അദ്ദേഹത്തിന്റെ നിലപാട്. അതാകട്ടെ ഇസ്‌ലാമിക ഭരണം കൊണ്ടുവരാനായിരുന്നില്ല. ഹിന്ദുവായ സാമൂതിരിയെ രാജാവായി വാഴിക്കാനായിരുന്നു. ആദ്യമായി ഒളിയുദ്ധം യൂറോപ്പിനു പരിചയപ്പെടുത്തിയ ഉണ്ണിമൂസ മൂപ്പനും അത്തന് കുരിക്കളുമെല്ലാം മലപ്പുറത്തിന്റെ പൈതൃകമാണ്. ബ്രിട്ടിഷ് അധിനിവേശവിരുദ്ധ സമരങ്ങളുടെ കാര്യത്തില് മമ്പുറം തങ്ങന്മാരുടെ കാര്യവും അങ്ങനെത്തന്നെ.\nമുസ്‌ലിം സംഘടനകളുടെ നിലപാട്?\nസമസ്ത കേരള ജംഇയ്യത്തുല് ഉലമ, കെ.എന്.എം. തുടങ്ങിയ സംഘടനകള്‍ക്ക് അക്കാര്യത്തില് യാതൊരു നിലപാടും ഉണ്ടായിരുന്നില്ല. അവര്‍ക്ക് അത്തരം അജണ്ടകള് ഉണ്ടായിരുന്നില്ലല്ലോ. ജില്ലാ രൂപീകരണത്തില് അവര് പ്രത്യേക അഭിപ്രായപ്രകടനം നടത്തിയതായി അറിവില്ല.\nജില്ല രൂപീകരിക്കപ്പെട്ട ശേഷവും പ്രശ്‌നങ്ങള് പരിഹരിക്കപ്പെട്ടില്ല എന്ന വാദമുണ്ടല്ലോ?\nപ്രശ്‌നങ്ങള് ഇനിയും പരിഹരിക്കപ്പെടാനുണ്ട്. എങ്കിലും ജില്ല വളരെയധികം മുന്നേറിയിരിക്കുന്നു. കുടിപ്പള്ളിക്കൂടങ്ങള് പോലും ഇല്ലാതിരുന്ന പ്രദേശത്ത് ഇന്ന് ആറു യൂനിവേഴ്‌സിറ്റികള് പ്രവര്‍ത്തിക്കുന്നുണ്ട്. മലപ്പുറം ജില്ലക്കാര് ഇന്നു വിദ്യാഭ്യാസപരമായി ഒട്ടേറെ മുന്നിലെത്തിയിരിക്കുന്നു. ആകാശഗംഗയില് പുതിയ ഗ്രഹം കണ്ടെത്തിയ നിലമ്പൂര് സ്വദേശിനി നസ്‌റിയ അടക്കമുള്ള നിരവധി പ്രതിഭകള് ഇവിടെനിന്ന് ഉയര്‍ന്നുവന്നുകഴിഞ്ഞു.\nമലപ്പുറത്തെ വിഭജിച്ച് പുതിയ ജില്ല രൂപീകരിക്കണമെന്ന ആവശ്യം ഉയര്‍ന്നുവന്നിട്ടുണ്ടല്ലോ. എന്താണ് നിലപാട്?\nപുതിയ ജില്ല എന്ന ആശയം നല്ലതുതന്നെ, അത് ഗുണകരമാവുമെങ്കില്. നല്ല പഠനം ആവശ്യമുള്ള വിഷയമാണത്. ഏറെ ചര്‍ച്ചകള്‍ക്കൊടുവില് മാത്രമേ ഒരു നിലപാട് സ്വീകരിക്കാനാവൂ. പുതിയ ഒരു ജില്ലയ്ക്ക് നിലനില്‍ക്കാന് ആവശ്യമായ ഭൗതിക സാഹചര്യമുണ്ടോ എന്ന പഠനം നടത്തണം. റവന്യൂ വരുമാനത്തിന്റെ കാര്യത്തില് പുതുതായി രൂപീകരിക്കുന്ന ജില്ലയുടെ അവസ്ഥയും പരിഗണനീയമാണ്. ചില രാഷ്ട്രീയപ്പാര്‍ട്ടികള് ആവശ്യം ഉന്നയിച്ചുകഴിഞ്ഞു. മുസ്‌ലിംലീഗ് ഔദ്യോഗികമായി ഇതുവരെ പ്രതികരിച്ചിട്ടില്ല. തിരൂരിലെ പ്രാദേശിക ഘടകം നേരത്തെ ആവശ്യം ഉന്നയിച്ചിരുന്നു. പാര്‍ട്ടിനയം പ്രഖ്യാപിക്കാത്ത സാഹചര്യത്തില് പ്രവര്‍ത്തകനെന്ന നിലയില് ഞാന് കൃത്യമായ അഭിപ്രായം പുറത്തുപറയുന്നതു ഉചിതമാവുകയില്ല.


മലയാളി വൈദികന് ടോം ഉഴുന്നാലിലിനെ മോചിപ്പിച്ചു\nസന: യെമനില് ഭീകരര് തട്ടികൊണ്ടുപോയ മലയാളി വൈദികന് ടോം ഉഴുന്നാലിലിനെ മോചിപ്പിച്ചു. സുല്‍ത്താന് ഖാബൂസ് ബിന് സഈദിന്‍െറ നിര്‍ദേശത്തെ തുടര്‍ന്ന് ഒമാന് വിദേശകാര്യമന്ത്രാലയം നടത്തിയ ഇടപെടലുകളാണ് മലയാളി വൈദികന്‍െറ മോചനത്തിന് വഴിയൊരുക്കിയത്. യെമനില് നിന്ന് ഒമാന് റോയല് എയര്‍ഫോഴ്‌സിന്‍റെ പ്രത്യേക വിമാനത്തില് ചൊവ്വാഴ്ച രാവിലെ ടോം ഉഴുന്നാലിലിനെ മസ്കത്തില് എത്തിച്ചു. ഒമാന് സര്‍ക്കാരിന്‍െറ സംരക്ഷണയിലുള്ള അദ്ദേഹത്തെ വൈകാതെ തന്നെ കേരളത്തിലേക്ക് അയക്കുമെന്ന് അറിയുന്നു.\n2016 മാര്‍ച്ച് നാലിനാണ് ഭീകരര് ഫാ.ടോമിനെ തട്ടികൊണ്ടുപോയത്. നാല് കന്യാസ്ത്രീകളടക്കം 16 പേരെ വധിച്ച ശേഷമാണ് തട്ടികൊണ്ടുപോയത്. വിമത വിഭാഗത്തിന് സ്വാധീനമുള്ള മേഖലകളില് ഒളിവില് പാര്‍പ്പിച്ചിരുന്ന ഫാദര് ടോമിനെ മോചിപ്പിക്കാന് ഏറെ നാളുകളായി ശ്രമങ്ങള് നടന്നുവരുകയായിരുന്നു.\nസി.ബി.സി.ഐ പ്രസിഡന്‍റ് കര്‍ദിനാള് മാര് ബസേലിയോസ് ക്‌ളീമിസ് കാതോലിക്ക ബാവയും സീറോ മലബാര് സഭ മേജര് ആര്‍ച്ചുബിഷപ് കര്‍ദിനാള് മാര് ജോര്‍ജ് ആലഞ്ചേരിയും ബോംബെ ആര്‍ച്ച്ബിഷപ് കര്‍ദിനാള് ഓസ്വാള്‍ഡ് ഗ്രേഷ്യസും ആഴ്ചകള്‍ക്കു മുമ്പ് പ്രധാനമന്ത്രിയെക്കണ്ട് ഫാ. ടോമിന്‍െറ മോചനശ്രമങ്ങള് ഊര്‍ജിതമാക്കണമെന്ന് ആവശ്യപ്പെട്ടിരുന്നു. വിദേശകാര്യ മന്ത്രാലയത്തിനുപുറമെ വത്തിക്കാനും മോചനത്തിനായി ശ്രമിച്ചിരുന്നു.\nമസ്കത്ത്: ഭീകരരില് നിന്ന് മോചിതനായതില് ദൈവത്തിന് നന്ദിയെന്ന് മലയാളി വൈദികന് ടോം ഉഴുന്നാലില്. മോചിതനായ ശേഷം മസ്കത്തിലെത്തി മാധ്യമങ്ങളോട് പ്രതികരിക്കുകയായിരുന്നു അദ്ദേഹം . തന്‍െറ മോചനത്തിനായി പരിശ്രമിച്ച ഒമാന് സുല്‍ത്താന് ഖാബൂസ് ബിന് സഈദിന് നന്ദിയറിക്കുന്നതായും അദ്ദേഹത്തിന് എല്ലാ ആയൂരാരോഗ്യവും നേരുന്നതായും ഉഴുന്നാലില് പറഞ്ഞു. തന്‍െറ സുരക്ഷിതത്വത്തിനും മോചനത്തിനുമായി പ്രാര്‍ഥിച്ച എല്ലാ ബന്ധുക്കള്‍ക്കും സുഹൃത്തുക്കള്‍ക്കും സഹോദരി സഹോദരന്മാര്‍ക്കും അദ്ദേഹം നന്ദി അറിയിച്ചു.


1 മുതല്9വരെ ക്ലാസുകളിലെ വിദ്യാര്‍ത്ഥികള്‍ക്ക് ഓള് പാസ് – Kerala News Hunt\nതിരുവനന്തപുരം: സംസ്ഥാനത്തെ വിദ്യാലയങ്ങളില് ഒന്ന് മുതല് ഒമ്ബതാം ക്ലാസ് വരെയുള്ള മുഴുവന് കുട്ടികള്‍ക്കും അടുത്ത ക്ലാസിലേക്ക് സ്ഥാനക്കയറ്റം നല്‍കാന് ഉത്തരവ്. പൊതുവിദ്യാഭ്യാസ ഡയറക്ടറാണ് ഇത് സംബന്ധിച്ച ഉത്തരവ് പുറപ്പെടുവിച്ചത്. അതേസമയം കുട്ടികളുടെ പഠനനിലവാരം വിലയിരുത്തേണ്ടതുണ്ടെന്നും ഉത്തരവില് പറയുന്നു. ഇതിനായി നടപ്പാക്കേണ്ട പ്രവര്‍ത്തനങ്ങളുടെ നിര്‍ദേശങ്ങളും ഉത്തരവിനൊപ്പം ഉള്‍പ്പെടുത്തിയിട്ടുണ്ട്.\nനിരന്തരവിലയിരുത്തലും വര്‍ഷാന്ത്യവിലയിരുത്തലും പരിഗണിച്ച് കുട്ടികള്‍ക്ക് ഗ്രേഡ് നല്‍കാവുന്നതാണെന്നും അതാത് സ്കൂളില് ഓരോ വിഷയത്തിന്റെയും സബ്ജക്‌ട് കൗണ്‍സില് ചേര്‍ന്ന് വിലയിരുത്തലിന്റെ സ്കോറിങ് നിശ്ചയിക്കാവുന്നതാണെന്നും ഉത്തരവില് പറയുന്നു. ഉത്തരവിലെ പ്രവര്‍ത്തനങ്ങള് എല്ലാ വിദ്യാലയങ്ങളിലും കൃത്യമായി നടക്കുന്നുണ്ടെന്ന് അതത് പ്രഥമാധ്യപകര് ഉറപ്പുവരുത്തണമെന്നും നിര്‍ദേശമുണ്ട്.\nവിലയിരുത്തലിലൂടെ മാത്രമേ കുട്ടികളുടെ മികവും പരിമിതിയും കണ്ടെത്താനും മികവിനെ കൂടുതല് മികവുള്ളതാക്കി മാറ്റാനും പരിമിതികളെ മറികടക്കാനുള്ള പഠനപിന്തുണ പരിപാടികള് ആസൂത്രണം ചെയ്യാനും കഴിയു. ഇതിന് കഴിയണമെങ്കില് ഫസ്റ്റ് ബെല് ക്ലാസുകളിലൂടെയും തുടര്‍പ്രവര്‍ത്ത നങ്ങളിലൂടെയും ആര്‍ജ്ജിച്ച ശേഷികള് വിലയിരുത്തുന്നതാണ് അഭികാമ്യം. അതിനായി സംസ്ഥാനതലം മുതല് സ്കൂള്‍തലം വരെ നടപ്പിലാക്കേണ്ട പ്രവര്‍ത്തനങ്ങളാണ് ചുവടെ ചേര്‍ക്കുന്നത്.\nനിരന്തരവിലയിരുത്തല്: പഠന പ്രവര്‍ത്തനങ്ങളിലെ പങ്കാളിത്തം, പഠനത്തിന്റെ ഭാഗമായി. ഉണ്ടാക്കിയ ഉല്പന്നങ്ങള്, യൂണിറ്റ് വിലയിരുത്തല് എന്നിവയെ അടിസ്ഥാനമാക്കിയാണ് നിരന്തര വിലയിരുത്തല് നടത്തി ഗ്രേഡ് നല്കുന്നത്. നിലവിലെ സാഹചര്യത്തില് ക്ലാസുകള് വീഡിയോമോഡിലാണ് നല്‍കിയിട്ടുള്ളത്. അതുകൊണ്ടുതന്നെ വീഡിയോക്ലാസുകള് കണ്ട് കുട്ടികള് തയാറാക്കിയ പഠനക്കുറിപ്പുകള് നിരന്തര വിലയിരുത്തലിന് അടിസ്ഥാനമാക്കാവുന്നതാണ്. ഒപ്പംതന്നെ വീഡിയോ ക്ലാസുകളുടെ തുടര്‍ച്ചയായി അധ്യാപകര് നല്‍കിയ അസൈന്‍മെന്റുകള് പൂര്‍ത്തിയാക്കുന്നതിലുള്ള മികവും പരിഗണിക്കാവുന്നതാണ്.\nവര്‍ഷാന്തവിലയിരുത്തല്: ഈ വര്‍ഷത്തെ സവിശേഷസാഹചര്യത്തില് പഠന കാര്യത്തില് കുട്ടി പൊതുവെ എവിടെ നില്‍ക്കുന്നു എന്നറിയാന് വര്‍ഷാന്ത വിലയിരുത്തല് പ്രയോജനപ്പെടും. ഇതിനായി പഠനപ്രവര്‍ത്തനങ്ങളുടെ തുടര്‍ച്ചയായി സവിശേഷമായി തയാറാക്കിയ പാനമികവുരേഖ കാര്‍ഡുരൂപത്തില് കുട്ടികള്‍ക്ക് ലഭ്യമാക്കുന്നതാണ്. ലഭ്യമാക്കിയ പ്രവര്‍ത്തന കാര്‍ഡുകളില് നിന്നും ഓരോ കുട്ടിയുടെയും സാധ്യതക്കനുസരിച്ച് പഠനപ്രവര്‍ത്തനങ്ങള് പൂര്‍ത്തിയാക്കാവുന്നതാണ്. കുട്ടികള് പൂര്‍ത്തിയാക്കുന്നവയില് നിന്ന് മികച്ച അഞ്ചെണ്ണം വിലയിരുത്തിയാണ് കുട്ടികള്‍ക്ക് ഗ്രേഡ്/ കോര് നല്‍കേണ്ടത്.\n2021 ഏപ്രില് 24 നകം എസ്.ആര്.ജി. മീറ്റിംഗ് കൂടുകയും ഇതുവരെയുള്ള പ്രവര്‍ത്തനങ്ങള് വിലയിരുത്തുകയും 2021-22 അധ്യയനവര്‍ഷം ആരംഭിക്കുന്നതു വരെയുള്ള കാര്യങ്ങള് ആസൂത്രണം ചെയ്യുകയും വേണം. മുന്‍കൂട്ടി തയാറാക്കിയ അജണ്ട ഓരോന്നും ചര്‍ച്ച ചെയ്ത് തീരുമാനമെടുക്കുകയും അവ കൃത്യമായും സമയബന്ധിതമായും പൂര്‍ത്തീകരിക്കുന്നുവെന്ന് ഉറപ്പാക്കുകയും വേണം.\n2021 ഏപ്രില് 26 നകം പി.റ്റി.എ എക്സിക്യൂട്ടീവ്/ എസ്.എം.സി. എന്നിവ ചേര്‍ന്ന് പ്രവര്‍ത്തനങ്ങള് ആസൂത്രണം ചെയ്യേണ്ടതാണ്. സംസ്ഥാന തലത്തില് തയാറാക്കി സ്കൂളുകള്‍ക്ക് നല്ക്കുന്ന പഠനമികവ് രേഖ എല്ലാ കുട്ടികള്‍ക്കും ലഭിച്ചു എന്ന് ഉറപ്പുവരുത്തേണ്ടതാണ്. സ്കൂളിലെ പ്രത്യേക പരിഗണന ലഭിക്കേണ്ട കുട്ടികള്‍ക്ക് വേണ്ട അനുരൂപീകരണ പ്രവര്‍ത്തനങ്ങള് റിസോര്‍സ് ടീച്ചറെ കൂടി ഉള്‍പ്പെടുത്തി ആസൂത്രണം ചെയ്യണം.\nനിരന്തര വിലയിരുത്തലും വര്‍ഷാന്തവിലയിരുത്തലും പരിഗണിച്ച് കുട്ടികള്‍ക്ക് ഗ്രേഡ് നല്‍കാവുന്നതാണ്. അതാത് സ്കൂളുകളില് ഓരോ വിഷയത്തിന്റേയും സബ്ജക്‌ട് കൗണ്‍സില് അല്ലെങ്കില് എസ്.ആര്.ജി. കൂടിച്ചേര്‍ന്ന് വിലയിരുത്തലിന്റെ സ്കോറിംഗ് നിശ്ചയിക്കാവുന്നതാണ്. 2021 മേയ് 20 നകം വര്‍ഷാന്ത വിലയിരുത്തല് പ്രക്രിയ പൂര്‍ത്തിയാക്കി പ്രമോഷന്‍ലിസ്റ്റ് പ്രസിദ്ധീകരിക്കേണ്ടതാണ്. കുട്ടികള്‍ക്ക് ലഭിച്ച ഗ്രേഡ്/സ്കോര് അധ്യാപകര് രേഖപ്പെടുത്തി വയ്ക്കണം. കുട്ടികളെ അറിയാനും ആവശ്യമായ പഠനപിന്തുണ ഉറപ്പുവരുത്താനും ഇത് അത്യാവശ്യമാണ്\nമന്‍സൂര് വധം: ലീഗിനെതിരെ ഗുരുതര ആരോപണവുമായി എല്.ഡി.എഫ്; 'മന്‍സൂറിനെ ആശുപത്രിയില് എത്തിക്കാന് വൈകിപ്പിച്ചു'\nകൊവിഡ് പ്രതിരോധ പ്രവര്‍ത്തനങ്ങളില് ചിലര് ആശയക്കുഴപ്പം സൃഷ്ടിക്കാന് നീക്കം നടത്തുന്നു; മുഖ്യമന്ത്രി


അര്‍ജുനും മലൈകയും ഉടന് വിവാഹിതരാകും; രഹസ്യം പരസ്യമാക്കി കരണ് ജോഹര് | arjun kapoor malaika arora wedding rumours karan johar about arjun malaika wedding\nNov 7, 2018, 01:58 PM IST\n45 കാരിയായ മലൈകയ്ക്ക് 15 വയസുള്ള മകനുണ്ട്. 33 കാരനാണ് അര്‍ജുന് കപൂര്. 2017 ലാണ് മലൈകയും അര്‍ബ്ബാസ് ഖാനും വിവാഹമോചിതരാകുന്നത്\nബോളിവുഡിനെ ഞെട്ടിച്ചുകൊണ്ടാണ് മലൈക അറോറയും അര്‍ജുന് കപൂറും പ്രണയത്തിലാണെന്ന വാര്‍ത്ത പരന്നത്. ഇപ്പോള് ഇരുവരുടേയും വിവാഹം ഉടനുണ്ടാകുമെന്ന് സൂചന നല്‍കിയിരിക്കുകയാണ് സംവിധായകന് കരണ് ജോഹര്. കോഫി വിത്ത് കരണ് എന്ന പരിപാടിയ്ക്കിടെയാണ് അര്‍ജുനും മലൈകയും തമ്മിലുള്ള വിവാഹത്തിന്റെ സൂചനകള് കരണ് നല്‍കിയത്.\nആമിര് ഖാനൊപ്പമാണ് മലൈക ഷോയില് പങ്കെടുക്കാനെത്തിയത്. മലൈകയുടെ കൈപിടിച്ച് നടക്കുന്നതിനിടെ മലൈകയുടെ ജീവിതത്തില് ഉടന് ഇങ്ങനെയൊരു നിമിഷമുണ്ടാകും എന്നാണ് കരണ് പറഞ്ഞത്. ഇതോടെ അര്‍ജുന്- മലൈക വിവാഹ വാര്‍ത്തകളും ചൂട് പിടിക്കാന് തുടങ്ങിയിരിക്കുകയാണ്.\nഇരുവരും പ്രണയത്തിലാണ് എന്ന ഗോസിപ്പുകള് പരന്നു തുടങ്ങിയിട്ട് ഏറെ നാളായി. അര്‍ബ്ബാസ് ഖാനുമായുള്ള മലൈകയുടെ വിവാഹമോചനത്തിന് ശേഷമാണ് ഗോസിപ്പുകള് ശക്തമാകാന് തുടങ്ങിയത്. പിന്നീട് ഇരുവരേയും പല സ്ഥലങ്ങളിലും ഒരുമിച്ച് കാണാന് തുടങ്ങിയതോടെ ഗോസിപ്പിന്റെ ശക്തി കൂടി.\n45 കാരിയായ മലൈകയ്ക്ക് 15 വയസുള്ള മകനുണ്ട്. 33 കാരനാണ് അര്‍ജുന് കപൂര്. 1998 ലാണ് സല്‍മാന് ഖാന്റെ സഹോദരനും ബോളിവുഡ് നടനുമായ അര്‍ബാസ് ഖാന് മലൈകയെ വിവാഹം ചെയ്യുന്നത്. 2017 ലാണ് ഇവര് വേര്‍പിരിയുന്നത്. അര്‍ജുനുമായുള്ള ബന്ധമാണ് വിവാഹമോചനത്തിലേക്ക് നയിച്ചത് എന്നായിരുന്നു വാര്‍ത്തകള് പ്രചരിച്ചിരുന്നത്.\nഇതോടെ സൗഹൃദത്തിലായിരുന്ന സല്‍മാനും അര്‍ജുനും ശത്രുക്കളായി മാറിയതും ബോളിവുഡ് കണ്ടു. മാത്രമല്ല, സല്‍മാന്റെ സഹോദരി അര്‍പ്പിതയുമായി പ്രണയത്തിലായിരുന്ന അര്‍ജുന് ആ ബന്ധം വേണ്ടെന്നു വച്ചതും ഇരുവര്‍ക്കുമിടയില് ശത്രുത വളരാന് കാരണമായി. ഇതോടെയാണ് ഇരുവരും തമ്മില് കണ്ടാല് പോലും മിണ്ടാതെയായത്. മലൈകയുമായുള്ള ബന്ധത്തില് അര്‍ജുന് കപൂറിന്റെ അച്ഛന് ബോണി കപൂറിന് ഉള്‍പ്പടെ നിരവധി പേര്‍ക്ക് അതൃപ്തിയുള്ളതായാണ് റിപ്പോര്‍ട്ടുകള്.\narjun kapoor malaika arora wedding rumours karan johar about arjun malaika wedding\n‘ലൂസിഫറി’നു ശേഷം പൃഥ്വിരാജ് സംവിധാനം ചെയ്യുന്ന ബ്രോ ഡാഡി എന്ന ചിത്രം ..\nഫാഷനിൽ വീഴ്ച്ചയില്ല; അമൃതയുടെ പാർട്ടിയിൽ മലൈക തിളങ്ങിയത് ഒന്നര ലക്ഷത്തിന്റെ വസ്ത്രത്തിൽ\nഒരു താരപുത്രികൂടി ബോളിവുഡിലേക്ക്\narjun kapoor malaika arora gossips\nmalaika arora arjun kapoor wedding rumours


ജനത്തെ വലച്ച് അപ്രതീക്ഷിത ഹര്‍ത്താല്; പരക്കെ അക്രമം – Chandrika Daily\nBy web desk Saturday November 17, 2018 23:18 pm\nജനത്തെ വലച്ച് അപ്രതീക്ഷിത ഹര്‍ത്താല്; പരക്കെ അക്രമം\nതിരുവനന്തപുരം: ഹിന്ദുസംഘടനകള് പ്രഖ്യാപിച്ച അപ്രതീക്ഷിത ഹര്‍ത്താലില് സംസ്ഥാനം സ്തംഭിച്ചു. ബസുകള്‍ക്ക് നേരെ കല്ലേറ് നടത്തിയും ശബരിമല തീര്‍ത്ഥാടകരുടെ വാഹനങ്ങള് പോലും തടസപ്പെടുത്തിയും സംസ്ഥാനത്ത് പരക്കെ അക്രമമുണ്ടായി. പത്തനംതിട്ട…\nതിരുവനന്തപുരം: ഹിന്ദുസംഘടനകള് പ്രഖ്യാപിച്ച അപ്രതീക്ഷിത ഹര്‍ത്താലില് സംസ്ഥാനം സ്തംഭിച്ചു. ബസുകള്‍ക്ക് നേരെ കല്ലേറ് നടത്തിയും ശബരിമല തീര്‍ത്ഥാടകരുടെ വാഹനങ്ങള് പോലും തടസപ്പെടുത്തിയും സംസ്ഥാനത്ത് പരക്കെ അക്രമമുണ്ടായി. പത്തനംതിട്ട ഉള്‍പെടെയുള്ള തെക്കന്‍ജില്ലകളില് ശക്തമായിരുന്ന ഹര്‍ത്താല്, അന്യസംസ്ഥാനങ്ങളില് നിന്നെത്തിയ ശബരിമല തീര്‍ത്ഥാടകരെയാണ് കാര്യമായി ബാധിച്ചത്. പൊലീസിന്റെ നിര്‍ദ്ദേശം അവഗണിച്ച് സന്നിധാനത്തേക്ക് കടക്കാന് ശ്രമിച്ച ഹിന്ദു ഐക്യവേദി നേതാവ് കെ.പി ശശികലയെ അറസ്റ്റ് ചെയ്തതില് പ്രതിഷേധിച്ചാണ് ഹര്‍ത്താല് പ്രഖ്യാപിച്ചത്.\nസംസ്ഥാനത്ത് ദേശീയ പാതയിലടക്കം മിക്ക ജില്ലകളിലും ഹര്‍ത്താലനുകൂലികള് സ്വകാര്യ വാഹനങ്ങള്‍ക്കും കെ.എസ്.ആര്.ടി.സിക്കു നേരെയും കല്ലേറ് നടത്തി. തിരുവനന്തപുരം ബാലരാമപുരത്ത് കെ.എസ്.ആര്.ടി.സി ബസുകളക്ക് നേരെ കല്ലേറുണ്ടായി. ആലപ്പുഴ, കോഴിക്കോട്, വയനാട്, പാലക്കാട് ജില്ലകളിലും കെ.എസ്.ആര്.ടി.സിക്കെതിരെ ആക്രമണം ഉണ്ടായി. വ്യാപക അക്രമമുണ്ടായതോടെ പൊലീസിന്റെ സുരക്ഷയില്ലാതെ ബസുകള് സര്‍വീസ് നടത്തില്ലെന്ന് കെ.എസ്.ആര്.ടി.സി എം.ഡി ടോമിന് തച്ചങ്കേരി സര്‍ക്കാരിനെ അറിയിച്ചു. പിന്നീട് പൊലീസ് സുരക്ഷയോടെയാണ് ബസുകള് സര്‍വീസ് നടത്തിയത്.\nഎന്നാല് തിരുവനന്തപുരത്ത് നിന്ന് പമ്പയിലേക്കുള്ള ബസ് സര്‍വീസ് പൊലീസ് സംരക്ഷണം കിട്ടാത്തതിനാല് വൈകി. പൊലീസ് സംരക്ഷണമില്ലെങ്കില് പോകാനാകില്ലെന്ന് തമ്പാനൂര് ഡിപ്പോ അധികൃതര് നിലപാടെടുത്തതോടെയാണ് സര്‍വീസ് വൈകിയത്. കുട്ടികളും വൃദ്ധരുമടക്കമുള്ള തീര്‍ത്ഥാടകരാണ് യാത്ര തുടരാനാകാതെ കുടുങ്ങിയത്. പിന്നീട് പൊലീസ് സംരക്ഷണം ഉറപ്പാക്കിയതോടെയാണ് സര്‍വീസ് ആരംഭിച്ചത്. സ്വകാര്യബസ്സുകള്‍ക്കും വാഹനങ്ങള്‍ക്കും പുറമേ കെ.എസ്.ആര്.ടി.സിയും സര്‍വീസ് നിര്‍ത്തിയതിനാല് സംസ്ഥാനത്ത് പൊതുഗതാഗതം പൂര്‍ണമായും സ്തംഭിച്ച അവസ്ഥയിലായി. ദീര്‍ഘദൂരബസ്സുകള്‍ക്ക് സുരക്ഷയൊരുക്കാന് കഴിയില്ലെന്ന് അറിയിച്ചതോടെയാണ് കെ.എസ്.ആര്.ടി.സി സര്‍വീസുകള് നിര്‍ത്തിയത്. ലോക്കല് ഗതാഗതത്തിനുള്ള ബസ്സുകളും ഇന്ന് ഓടിക്കേണ്ടെന്ന തീരുമാനം കെ.എസ്.ആര്.ടി.സിയുടെ ഭാഗത്ത് നിന്ന് ഉണ്ടായതോടെ സംസ്ഥാനത്ത് റോഡ് ഗതാഗതം പൂര്‍ണ്ണമായും തടയപ്പെട്ടു. നഗരങ്ങളില് ചുരുക്കം ചില സ്വകാര്യവാഹനങ്ങളും ഇരുചക്ര വാഹനങ്ങളും മാത്രമാണ് ഓടിയത്. അതേസമയം പുലര്‍ച്ചെ മൂന്ന് മണിക്ക് പ്രഖ്യാപിച്ച ഹര്‍ത്താലില് അയ്യപ്പഭക്തര് പല സ്ഥലങ്ങളില് കുടുങ്ങി കിടക്കേണ്ടിവന്നു. സാധാരണ മണ്ഡലകാലത്ത് രാഷ്ട്രീയ പാര്‍ട്ടികള് ഹര്‍ത്താല് പ്രഖ്യാപിക്കുമ്പോള് തീര്‍ത്ഥാടന മേഖലയായ പത്തനംതിട്ടയെ ഹര്‍ത്താലില് നിന്ന് ഒഴിവാക്കാറുണ്ട്. എന്നാല് ഇത്തവണത്തെ ഹര്‍ത്താലില് നിന്ന് പത്തനംതിട്ടയെ ഒഴിവാക്കാതിരുന്നതാണ് അയ്യപ്പ ഭക്തരെ വലച്ചു.\nതൃശൂരില് ബസ് സര്‍വീസുകള് ഉണ്ടായിരുന്നില്ല. സ്വകാര്യവാഹനങ്ങള് നിരത്തിലിറങ്ങിയിട്ടുണ്ടെങ്കിലും പലയിടത്തും പ്രതിഷേധക്കാര് തടയുകയാണ്. കൈപ്പറമ്പില് കടകളടപ്പിക്കാന് ശ്രമിച്ച വി.എച്ച്.പി ബി.ജെ.പി പ്രവര്‍ത്തകരെ പൊലീസ് കസ്റ്റഡിയിലെടുത്തു. ദേശീയപാത മണ്ണുത്തിയില് രാവിലെ വാഹനങ്ങള് തടയാന് ശ്രമം നടന്നു. ആലപ്പുഴയില് സ്വകാര്യ വാഹനങ്ങള് തടഞ്ഞ ബി.ജെ.പി ആര്.എസ്.എസ് പ്രവര്‍ത്തകരെ അമ്പലപ്പുഴയിലെ വളഞ്ഞവഴിയില് വെച്ച് പൊലീസ് അറസ്റ്റ് ചെയ്തു. ഇടുക്കി ജില്ലയില് ഹര്‍ത്താല് ഭാഗികമായിരുന്നു. വിനോദ സഞ്ചാര മേഖലകളില് വാഹനങ്ങള് സര്‍വീസ് നടത്തി. ജില്ലയിലെ പ്രധാന വിനോദസഞ്ചാര മേഖലയായ മൂന്നാറില് കടകള് തുറന്നു പ്രപവര്‍ത്തിക്കുന്നുണ്ട്. രാജമലയടക്കമുള്ള പാര്‍ക്കുകളില് സഞ്ചാരികളുടെ തിരക്കുണ്ടായിരുന്നു. അടിമാലി, രാജക്കാട്, കട്ടപ്പന, ചെറുതോണി മേഖലകളില് ചെറിയ തോതില് വാഹനങ്ങള് തടഞ്ഞെങ്കിലും പോലീസ് ഇടപെട്ട് കടത്തിവിട്ടു.\nകോഴിക്കോട് ജില്ലയില് കെ.എസ്.ആര്.ടി.സി ബസുകള് ഉള്‍പ്പെടെ സ്വകാര്യ വാഹനങ്ങള് ഓടിയില്ല. റോഡിലിറങ്ങിയ സ്വകാര്യ കാര് ഉള്‍പെടെയുള്ള വാഹനങ്ങള് ഹര്‍ത്താല് അനുകൂലികള് പലയിടങ്ങളിലും തടഞ്ഞിട്ടു. ഇത് മിക്കയിടങ്ങളിലും വാക്കേറ്റത്തിനും സംഘര്‍ഷത്തിനും ഇടയാക്കി. കോഴിക്കോട് റെയില്‍വേ സ്റ്റേഷനിലിറങ്ങിയ യാത്രക്കാര് വാഹനം കിട്ടാതെ ആറ് മണിക്ക് ശേഷമാണ് യാത്ര തുടര്‍ന്നത്.


34 min ago വിവോ വി19 മാർച്ച് 10ന് അവതരിപ്പിക്കും; സവിശേഷതകൾ\nഇനിയും എന്തെല്ലാം കാണണം...\n| Updated: Monday, February 17, 2014, 15:22 [IST]\nലോകത്തെ ഏറ്റവും വലിയ സൈക്കിള് കണ്ടിട്ടുണ്ടോ?, അല്ലെങ്കില് ഏറ്റവും വലിയ കസേര, അതുമല്ലെങ്കില് ഏറ്റവും വലിയ ബര്‍ഗര്... ഇല്ലെങ്കില് അതൊക്കെ കണേണ്ടതുതന്നെയാണ്. മത്സരങ്ങളുടെ ഭാഗമായും വിനോദത്തിനായുമൊക്കെ ഇത്തരം രസകരമായ ഉപകരണങ്ങള് നിര്‍മിക്കുന്ന പലരുമുണ്ട്.\nഅതുപോലെ രൂപം കൊണ്ടും പ്രവൃത്തികൊണ്ടും വേറിട്ടു നില്‍ക്കുന്ന കുറെ മനുഷ്യരും. അത്തരത്തിലുള്ള കുറെപേരെയാണ് ഇന്ന് നിങ്ങള്‍ക്ക് പരിചയപ്പെടുത്തുന്നത്. വിവിധ സോഷ്യല് സൈറ്റുകളില് പ്രത്യക്ഷപ്പെട്ട അത്തരം ചിത്രങ്ങള് ചുവടെ കൊടുക്കുന്നു. കണ്ടുനോക്കു.


ഫാഷന് റാംപില് ചുവട് വച്ചു മുഖ്തര് മയി !\nTue Nov 13 2018 09:03:46 GMT+0530 (IST)\nNarada Desk| Updated On: 2016-11-02 17:56:29.0 | Location :\nഒരു സ്ത്രീയ്ക്ക് സഹിക്കാവുന്നതിലും അധികം മാനസികമായും ശാരീരികവുമായി മുഖ്തര് മയി പീഡിപ്പിക്കപ്പെട്ടു. പരസ്യമായി അപമാനിക്കപ്പെടുന്നതിന്‍റെ വേദന വേറെ. എല്ലാ പ്രതിസന്ധികളെയും അതിജീവിക്കാന് ഇവര്‍ക്ക് കഴിഞ്ഞതു അസാമന്യ ധൈര്യം ഒന്നുക്കൊണ്ടാണ്. .\nഇതൊരു അസാമാന്യ ധൈര്യത്തിന്‍റെ കഥയാണ്! ആത്മഹത്യയില് അവസാനിക്കും എന്ന് സമൂഹത്തിലെ ചിലരെങ്കിലും വിധിയെഴുതിയ ഈ ജീവിതം ഇന്ന് ഫാഷന് റാംപിലും തിളങ്ങി.\nപാകിസ്ഥാനി ഡിസൈനര് റോസിന മുനീബിന്‍റെ 'ജീവന്‍റെ വര്‍ണങ്ങള്' എന്ന ഫാഷന് ഷോയിലാണ് മുഖ്തര് മയി ഇന്ന് ചുവടു വച്ചത്. മുഖ്തര് മയിയുടെ ജീവിതാനുഭവങ്ങള്‍ക്ക് ഒരു സമര്‍പ്പണമാണ് ഈ ഷോ എന്ന് റോസിന പറയുന്നു. അതിനാലാണ് ഇങ്ങനെയൊരു പേര് തന്‍റെ പരിപാടിക്ക് നല്‍കിയതും.\nഫാഷന്‍ഷോയ്ക്കു അനുബന്ധമായി മുഖ്തര് മയിയുടെ ജീവിതത്തെ ആസ്പദമാക്കി നിര്‍മ്മിച്ച ഷോര്‍ട്ട് ഫിലിമും പ്രദര്‍ശിപ്പിച്ചു.\nവിപുലമായ ഒരു ആള്‍ക്കൂട്ടത്തിന്‍റെ ശ്രദ്ധയാകര്‍ഷിക്കുന്ന ഫാഷന്‍ഷോകള് കേവലം ഒരു ആഘോഷം എന്നതില് ഉപരി സമൂഹത്തിനു സന്ദേശങ്ങള് നല്‍കുന്ന ഒന്നാകണം. ഈ ചിന്തയിലാണ് മുഖ്തര് മയിയെ തന്‍റെ ഷോയിലേക്ക് ക്ഷണിച്ചതെന്ന് റോസീന പറയുന്നു.\nസഹിക്കാവുന്നതിലും അധികം മാനസികവും ശാരീരികവുമായി മുഖ്തര് പീഡിപ്പിക്കപ്പെട്ടു. എല്ലാ പ്രതിസന്ധികളെയും അതിജീവിക്കാന് ഈ യുവതിക്ക് കഴിഞ്ഞതു അവരുടെ അസാമന്യ ധൈര്യം ഒന്നുക്കൊണ്ടാണ്.\nഈ ജീവിതം ഇങ്ങനെ..\nമുഖ്തര് മയി എന്ന ഈ പാകിസ്ഥാന് വനിതയുടെ ജീവിതം ഏതൊരു സ്ത്രീയുടേതും പോലെ ഒരു കാലം വരെ വളരെ സാധാരണമായിരുന്നു, 2002ല് അവള് കൂട്ടമാനഭംഗത്തിനു ഇരയാകും വരെ. എന്നാല് അവളുടെ എതിരാളികള് വിധി എഴുതിയത് പോലെ അവള് ആത്മഹത്യ ചെയ്തില്ല, എന്ന് മാത്രമല്ല, തന്‍റെ ഗ്രാമത്തിലെ അടിച്ചമര്‍ത്തപ്പെട്ട സ്ത്രീകളുടെ പ്രതീകമായി ഈ യുവതിക്ക് ലോകശ്രദ്ധ ആകര്‍ഷിക്കുകയും ചെയ്തു.\n[caption id="attachment_55607" align="alignleft" width="272"] മുഖ്തര് മയി (ഫയല് ചിത്രം)[/caption]\n2002 ജൂണ് 22നാണ് മുഖ്തര് മയി എന്ന യുവതിയെ ഉന്നത വിഭാഗക്കാരായ മസ്തോയി ഗോത്രത്തിലെ നാല് പേര് ലൈംഗീകമായി ആക്രമിക്കുന്നത്. മുഖ്തര് മയിയുടെ 12 വയസുകാരന് സഹോദരന് ഷുക്കൂറിനെ ഇതിനും ഒരാഴ്ച മുന്‍പ് ഇവര് ക്രൂരപീഡനങ്ങള്‍ക്ക് ഇരയാക്കിയിരുന്നു. തങ്ങളുടെ കൂട്ടത്തിലെ ഒരു സല്‍മ എന്ന പെണ്‍കുട്ടിയുമായി ഷുക്കൂര് ബന്ധം സ്ഥാപിച്ചു എന്നാരോപിച്ചായിരുന്നു ഇത്. ഷുക്കൂറിനെക്കാള്6വയസ്സ് പ്രായത്തില് മുതിര്‍ന്നതാണ് സല്‍മ.\nകാര്യങ്ങള് തങ്ങള് ക്ഷമിക്കാം എന്നും അതിനായി പക്ഷെ മുഖ്തര് മയിയും ഷുക്കൂറും തങ്ങളുടെ വീട്ടില് എത്തി പരസ്യമായി മാപ്പ് പറയണം എന്ന് സല്‍മയുടെ വീട്ടുകാര് അറിയിച്ചു. അതിന്‍പ്രകാരം അവിടെയെത്തിയ മുഖ്തര് മയിയെ വീട്ടിനുള്ളിലേക്ക് വലിച്ചിഴച്ചു4പേര് ലൈംഗീകാക്രാമണത്തിനു വിധേയാക്കി.\nതുടര്‍ന്ന് 'ഇത് തങ്ങള് ഷുക്കൂറിന്‍റെ വീട്ടുകാര്‍ക്ക് നല്‍ക്കുന്ന ശിക്ഷ' എന്ന് പരിഹസിച്ചുകൊണ്ട് മുഖ്തര് മയിയെ നഗ്നയാക്കി തെരുവില് കൂടി നടത്തുകയും ചെയ്തു. ഇത് പിന്നോക്കവിഭാഗത്തിലുള്ള എല്ലാവര്‍ക്കും ഒരു പാഠം ആയിരിക്കണം എന്നാണ് മസ്തോയി ഗോത്രക്കാരുടെ സൂചന. അര്‍ദ്ധനഗ്നയായ മകളെ അവളുടെ പിതാവാണ് ആ ആള്‍ക്കൂട്ടത്തില് നിന്നും മോചിപ്പിച്ചുകൊണ്ടുപോയത്.\nസംഭവം നടന്നു ഒരാഴ്ചയ്ക്ക് ശേഷമുള്ള വെള്ളിയാഴ്ചയിലെ യോഗത്തില് അവിടെയുള്ള ഒരു പ്രാദേശിക മുസ്ലിം പള്ളിയിലെ ഇമാമാണ് മാധ്യമപ്രവര്‍ത്തകരെ വിളിച്ചുക്കൂട്ടി ഇക്കാര്യം അറിയിച്ചത്. സംഭവം മാധ്യമങ്ങള് ഏറ്റെടുത്തതോടെ പോലീസ് കേസെടുത്ത് അന്വേഷണം ആരംഭിക്കുകയും പില്‍ക്കാലത്ത് കുറ്റവാളികള് ശിക്ഷിക്കപ്പെടുകയും ചെയ്തു.\nസര്‍ക്കാരിന്‍റെ ഭാഗത്ത് നിന്നും5ലക്ഷം രൂപ മുഖ്തര് മയിയുടെ കുടുംബത്തിനു ലഭിച്ചിരുന്നു. ഈ പണം ഉപയോഗിച്ചു മുഖ്തര് മയി തന്‍റെ ഗ്രാമത്തില് ഒരു ചെറിയ സ്കൂള് ആരംഭിച്ചു. സാമൂഹിക അസമത്വത്തിനെതിരെയുള്ള ബോധവല്‍ക്കരണമാണ് പ്രാധാനമായും ഈ സ്കൂളിലെ പഠനം പ്രദാനം ചെയ്യുന്നത്.\nആശരണരായ സ്ത്രീകള്‍ക്ക് താമസിക്കുവാന് സൗകര്യങ്ങള് ക്രമീകരിച്ചു നല്‍കിയും തനിക്ക് കഴിയും വിധമെല്ലാം സമൂഹത്തിലെ സ്ത്രീകളുടെ അവകാശസംരക്ഷണത്തിനായും പ്രവര്‍ത്തിച്ചു മുഖ്തര് മയി ഇപ്പോഴും സജീവമായി സാമൂഹിക രംഗത്തുണ്ട്


brad hogg revealed removing virat kohli as capatain is against the culture of india | കോലിയെ നായകസ്ഥാനത്ത് നിന്ന് നീക്കിയാല് ഇന്ത്യന് സംസ്‌കാരത്തെ അത് തകര്‍ക്കും: ബ്രാഡ് ഹോഗ് - Malayalam MyKhel\n» കോലിയെ നായകസ്ഥാനത്ത് നിന്ന് നീക്കിയാല് ഇന്ത്യന് സംസ്‌കാരത്തെ അത് തകര്‍ക്കും: ബ്രാഡ് ഹോഗ്\nUpdated: Saturday, January 23, 2021, 8:40 [IST]\nസിഡ്‌നി: ഓസ്‌ട്രേലിയക്കെതിരായ ബോര്‍ഡര് ഗവാസ്‌കര് ട്രോഫി ഇന്ത്യ നിലനിര്‍ത്തിയപ്പോള് നായകസ്ഥാനത്ത് ഉണ്ടായിരുന്നത് അജിന്‍ക്യ രഹാനെയായിരുന്നു. വിരാട് കോലി എന്ന ഇന്ത്യന് നായകന് ആദ്യ ടെസ്റ്റിന് ശേഷം നാട്ടിലേക്ക് മടങ്ങുമ്പോള് ഇന്ത്യ സമ്മര്‍ദ്ദത്തിന്റെ പടുകുഴിയാലിയിരുന്നു. എട്ട് വിക്കറ്റിന്റെ തോല്‍വിക്കൊപ്പം 36 റണ്‍സിന് ഓള്‍ഔട്ടായി എന്ന നാണക്കേടും ഇന്ത്യന് ടീമിന്റെ തലയിലുണ്ടായിരുന്നു. ഇത്തരമൊരു പ്രതിസന്ധി ഘട്ടത്തില് കോലി ഇന്ത്യന് ടീം വിട്ട് പോയതിനെതിരേ വിഭിന്ന അഭിപ്രായങ്ങളും ഉയര്‍ന്നിരുന്നു.\nഎന്തായാലും ആദ്യ മത്സരത്തിലെ തോല്‍വിയില് നിന്ന് ഇന്ത്യയെ പരമ്പര ജേതാക്കളാക്കി മാറ്റിയതിന് പിന്നില് അജിന്‍ക്യ രഹാനെയെന്ന നായകന്റെ മികവ് ചെറുതല്ല. താരങ്ങളെ കൂടുതല് സ്വാതന്ത്ര്യത്തോടെ കളിക്കാന് അനുവദിക്കുന്ന രഹാനെയെ ഇന്ത്യയുടെ ടെസ്റ്റ് ടീമിന്റെ നായകനാക്കണമെന്ന അഭിപ്രായം ഇപ്പോള് ശക്തമായി ഉയര്‍ന്നു കേള്‍ക്കുന്നുണ്ട്. ഇപ്പോഴിതാ ഇതിനെക്കുറിച്ച് തന്റെ അഭിപ്രായം വ്യക്തമാക്കിയിരിക്കുകയാണ് മുന് ഓസ്‌ട്രേലിയന് താരം ബ്രാഡ് ഹോഗ്.\nകോലിയെ നായകസ്ഥാനത്ത് നിന്ന് മാറ്റിയാല് ഇന്ത്യന് സംസ്‌കാരത്തെത്തന്നെ അത് തകര്‍ക്കുമെന്നാണ് ഹോഗ് അഭിപ്രായപ്പെട്ടത്. 'നായകനായിരിക്കുമ്പോഴാണ് കോലി കൂടുതല് മികച്ച രീതിയില് ബാറ്റ് ചെയ്യുന്നത്. ഇന്ത്യ നായകനെ മാറ്റാന് ശ്രമിച്ചാല് അത് ടീമിന്റെ സംസ്‌കാരത്തെ തകര്‍ക്കും. അത് കോലിയുടെ ബാറ്റിങ്ങിനെയും ബാധിച്ചേക്കും. അത് അവന് മനപ്പൂര്‍വം ചെയ്തില്ലെങ്കിലും അത് സംഭവിക്കും'-ഹോഗ് പറഞ്ഞു.\n'ഓസ്‌ട്രേലിയക്കെതിരായ അവസാന മൂന്ന് മത്സരത്തിലും മനോഹരമായി തന്റെ ജോലി ചെയ്യാന് രഹാനെയ്ക്ക് സാധിച്ചിട്ടുണ്ട്. വളരെ ശാന്തനും മികച്ചൊരു നായകനുമാണവന്. എന്നാല് ഉപനായക പദവിയാണ് കൂടുതല് ചേരുക. കാരണം കോലി മുന്നില് നിന്ന് നയിക്കുന്ന നായകനാണ്'-ഹോഗ് വിലയിരുത്തി. അഡ്‌ലെയ്ഡിലെ വലിയ നാണക്കേടിന് ശേഷം മെല്‍ബണില് ഇന്ത്യയെ വിജയത്തിലേക്ക് നയിച്ചത് രഹാനെയുടെ സെഞ്ച്വറി പ്രകടനമായിരുന്നു. നിര്‍ണ്ണായക സമയത്ത് സെഞ്ച്വറിയോടെ ടീമിനെ മുന്നില് നിന്ന് നയിക്കാന് രഹാനെക്ക് സാധിച്ചിരുന്നു.\nഇന്ത്യയുടെ ക്യാപ്റ്റന്‍സി മാറ്റത്തെക്കുറിച്ച് ആരാധകര്‍ക്കിടയില് അഭിപ്രായം ഉയരുന്നുണ്ടെങ്കിലും കോലി കളിക്കുന്നിടത്തോളം അദ്ദേഹം തന്നെ നായകനായി തുടരാനാണ് സാധ്യത. എംഎസ് ധോണി യുഗത്തിന് ശേഷം നിലവിലെ ടീമിനെ കെട്ടിപ്പടുത്തതില് കോലിയുടെ പങ്ക് ചെറുതല്ല. ഇന്ത്യയുടെ ടെസ്റ്റ് പരമ്പര നേട്ടത്തിന് ശേഷം കോലിയെ പരിശീലകന് രവി ശാസ്ത്രി പ്രശംസിച്ചിരുന്നു. ഇന്നത്തെ നിലയിലേക്ക് ടീമിനെ വാര്‍ത്തെടുക്കുന്നതിനുള്ള കോലിയുടെ പങ്കിനെയാണ് രവി പ്രശംസിച്ചത്.\n42 min ago IPL: ഇവരുടെ അടിയേറ്റാല് തീര്‍ന്നു! ഓപ്പണര്‍മാരിലെ പുപ്പുലികള്- സെവാഗ് രണ്ടാമന്\n53 min ago IND vs ENG T20: റണ്‍വേട്ടക്കാരില് 'കിങ്'കോലി തന്നെ, പിന്നാലെ മോര്‍ഗനും, ടോപ് ഫൈവ് ഇതാ\nRead more about: india australia kohli rahane india in australia 2020-21 test cricket ഇന്ത്യ ഓസ്‌ട്രേലിയ കോലി രഹാനെ\nStory first published: Saturday, January 23, 2021, 8:26 [IST]


കശ്യപും ഇടറിവീണു :: Janmabhumi Daily\nSaturday 18 October 2014 10:51 pm IST\nഒഡെന്‍സ്: ഡെന്‍മാര്‍ക്ക് ഓപ്പണ് സൂപ്പര് സീരിസ് പ്രീമിയര് ബാഡ്മിന്റണില് ഇന്ത്യ കൊയ്തത് നിരാശയുടെ ഫലങ്ങള്. പ്രതീക്ഷകളുടെ അമരത്തിരുന്ന പി. കശ്യപും സെമിയില് ഇടറിവീണു. ചൈനയുടെ ചെന് ലോങ്ങിനോട് കശ്യപിന്റെ തോല്‍വി, സ്‌കോര്:16-21, 15-21. നേരത്തെ വനിതകളിലെ മുന് നിരക്കാരായ സൈന നെവാളും പി.വി. സിന്ധുവുമൊക്കെ ക്വാര്‍ട്ടറില് പരാജയപ്പെട്ടിരുന്നു. പുരുഷന്‍മാരിലെ പ്രതിനിധി കെ. ശ്രീകാന്തും മുന്നോട്ടു പോയില്ല. പക്ഷേ, ക്വാര്‍ട്ടറില് കശ്യപ് തകര്‍പ്പന് അട്ടിമറി തീര്‍ത്ത് സെമിയിലെത്തിയപ്പോള് ഇന്ത്യന് ആരാധകര്‍ക്ക് ചെറിയ ആശ്വാസം ലഭിച്ചു. ആതിഥേയ താരവും ലോക മൂന്നാം നമ്പറുമായ ജാന് ഒ ജോര്‍ഗെന്‍സെനെയാണ് കശ്യപ് മറിച്ചിട്ടത്. 21-19, 21-15 എന്ന സ്‌കോറിനായിരുന്നു യൂറോപ്യന് ചാമ്പ്യന്‍കൂടിയായ ജോര്‍ഗെന്‍സെനുമേല് കശ്യപിന്റെ ജയം. എന്നാല് അവസാന നാലില് ചൈനീസ് താരത്തിനു മൂന്നില് കാര്യമായി ചെറുത്തു നില്‍ക്കാന് കശ്യപിനായില്ല. 45 മിനിറ്റില് ചെന് ലോങ് കശ്യപിനെ കരകയറ്റി സൈന ലോക രണ്ടാം നമ്പര് ചൈനയുടെ ഷിസിയാന് വാങ്ങിനോടാണ് സുല്ലിട്ടത്, സ്‌കോര്: 20-22,15-21; സിന്ധു ദക്ഷിണ കൊറിയയുടെ ജി യുന്നിനോടും (23-25, 20-22). ശ്രീകാന്ത് മറ്റൊരു ദക്ഷിണ കൊറിയന് സാന്നിധ്യം വാന് ഹോ സണ്ണിനോട് കീഴടങ്ങി (23-21, 21-17).


യുഎസ് വിദേശകാര്യ സെക്രട്ടറി സൗദിയിലേക്ക്; അമേരിക്കന് ഉദ്യോഗസ്ഥര് പരിശോധന നടത്തും\nസൗദിയില് ആക്രമണത്തിന് ഉപയോഗിച്ചത് ഇറാന്റെ മിസൈലുകളാണെന്നാണ് അമേരിക്ക ആരോപിക്കുന്നത്. യൂറോപ്യന് രാജ്യങ്ങള്‍ക്കും ഐക്യരാഷ്ട്ര സഭയ്ക്കും കൈമാറാന് കൂടുതല് തെളിവുകള് തങ്ങള് ശേഖരിച്ചുവരികയാണ് അമേരിക്ക.\nRiyadh Saudi Arabia, First Published Sep 18, 2019, 12:28 PM IST\nറിയാദ്: സൗദി അരാംകോയ്ക്ക് നേരെ കഴിഞ്ഞയാഴ്ചയുണ്ടായ ആക്രമണത്തിന് ശേഷമുള്ള സ്ഥിതിഗതികള് വിലയിരുത്താനായി അമേരിക്കന് വിദേശകാര്യ സെക്രട്ടറി മൈക് പോംപിയോ സൗദിയിലേക്ക് തിരിച്ചു. എണ്ണ സംസ്കരണ കേന്ദ്രങ്ങള്‍ക്ക് നേരെയുണ്ടായ ആക്രമണം ഇറാനില് നിന്നുള്ളത് തന്നെയെന്ന് അമേരിക്ക നേരത്തെ പ്രസ്താവിച്ചിരുന്നു. തങ്ങളുടെ സഖ്യകക്ഷിയായ സൗദി അറേബ്യയെ സഹായിക്കാന് അമേരിക്ക സന്നദ്ധമാണെന്ന് പ്രസിഡന്റ് ഡൊണാള്‍ഡ് ട്രംപും അറിയിച്ചു.\nസൗദിയില് ആക്രമണത്തിന് ഉപയോഗിച്ചത് ഇറാന്റെ മിസൈലുകളാണെന്നാണ് അമേരിക്ക ആരോപിക്കുന്നത്. യൂറോപ്യന് രാജ്യങ്ങള്‍ക്കും ഐക്യരാഷ്ട്ര സഭയ്ക്കും കൈമാറാന് കൂടുതല് തെളിവുകള് തങ്ങള് ശേഖരിച്ചുവരികയാണ് അമേരിക്ക. ആക്രമണം എവിടെനിന്നുണ്ടായെന്ന് കണ്ടെത്താന് മിസൈലുകളുടെ അവശിഷ്ടങ്ങള് അമേരിക്കന് ഉദ്യോഗസ്ഥര് പരിശോധിക്കും. യുദ്ധം ഒഴിവാക്കാനാണ് തങ്ങള് ശ്രമിക്കുന്നതെന്ന് പ്രസിഡന്റ് ഡൊണാള്‍ഡ് ട്രംപ് അഭിപ്രായപ്പെട്ടിരുന്നു.\nLast Updated Sep 18, 2019, 1:19 PM IST


എല്ലാവര്‍ക്കും ജീവിതത്തില് ഒരിക്കലും മറക്കാന് കഴിയാത്ത ചില മുഹൂര്‍ത്തങ്ങള് ഉണ്ട്. എനിക്കും ഉണ്ടായിരുന്നു ജീവിതത്തിലെ ഏറ്റവും മുന്തിയ മുഹൂര്‍ത്തം. കൊല്ലവര്‍ഷത്തിലെ പ്രഥമ മാസം. മലയാളികളുടെ ഐശ്യര്യസമൃദ്ധമായ ചിങ്ങമാസം. നല്ല സമയം ക്ലിപ്തപ്പെടുത്തി ദൈവത്തോട് പ്രാര്‍ത്ഥിച്ച് തിരഞ്ഞെടുത്ത മുഹൂര്‍ത്തം.\nമുന്‍പ് ഒരിക്കലും കണ്ടിട്ടില്ലാത്തതും, മക്കളുടെ നല്ല ഭാവി മാത്രം ആഗ്രഹിച്ചിട്ടുള്ള മാതാപിതാക്കള് എനിക്കുവേണ്ടി തെരഞ്ഞു കാട്ടിത്തന്ന പെണ്‍കുട്ടി. ആ കുട്ടിയെ മിന്നു കെട്ടി സന്തോഷത്തോടെ ജീവിതയാത്രയില് പങ്കാളിയാക്കിയ ദൈവികമായ മുഹൂര്‍ത്തം. ജീവിതത്തിന്റെ ഗതിവികതിയില് നിര്‍ണ്ണായകമായ മാറ്റങ്ങള് വരുത്തിയ മുഹൂര്‍ത്തം.\nവിവാഹമെന്ന കൂദാശയിലെ ധന്യമുഹൂര്‍ത്തമായ മിന്നുകെട്ട്…. ആ മുഹൂര്‍ത്തം അടുത്തെത്തിയപ്പോള് എന്നിലുണ്ടായ പരിഭ്രമം…. മാനസിക വിഭ്രാന്തിയില് കഴിച്ചുകൂട്ടിയ നിമിഷങ്ങള്….. വിവാഹത്തിന് തലേന്നാള്….നിദ്രാവിഹീനമായ രാത്രി.\nതുറന്നിട്ട ജനലിലൂടെ ആകാശത്തേക്ക് നോക്കി കിടന്നു. ഇരുട്ടില് വെളിച്ചം വിതറുന്ന അലങ്കാര ബള്‍ബുകള് മാറി മാറി എന്റെ മുഖത്ത് വിവിധ നിറങ്ങളുടെ വര്‍ണ്ണങ്ങള് തീര്‍ത്തു… നാട്ടു പതിവ് പോലെ തലേന്നാള് വൈകിട്ട് വീട്ടില് നടത്തിയ സദ്യ കഴിഞ്ഞു. ആളുകള് ഒഴിഞ്ഞു പോയിട്ടും സന്തോഷത്തോടെ കത്തുന്ന വിളക്കുകള്. സദ്യ കഴിഞ്ഞു ഇറങ്ങുമ്പോള് എന്റെ സുഹൃത്ത് സ്‌നേഹത്തോടെ ശകാരിച്ചു.”പോയി കിടന്നുറങ്ങടാ ചെക്കാ..അല്ലെങ്കില് നാളെ ക്ഷീണമാകും.”കൂടുതല് ഒന്നും പറയാതെ മുറിയിലേക്ക് പോരുകയായിരുന്നു.\nമനസ്സില് സന്തോഷം, അതിനേക്കാള് കൂടുതല് പരിഭ്രമം. ഇതുവരെ ജീവിച്ച ജീവിതത്തില് നിന്നും വ്യത്യസ്തമായി എന്തിനും, ഏതിനും ഒരാളുടെ കൂടെ പങ്കാളിത്തം ഉറപ്പിക്കുന്ന ദിവസമാണ് നാളെ. സുഖമായാലും ദുഃഖമായാലും പരസ്പരം പങ്കിടാന് തുടങ്ങുന്ന ദിവസം. ഒരു പെണ്‍കുട്ടിയുടെ സ്വപ്നങ്ങള്‍ക്ക്, സങ്കല്‍പ്പങ്ങള്‍ക്ക് കൂടെ ഉണ്ടാകാന് ഒരു വാഗ്ദാനം നല്‍കുന്ന ദിവസം. മനസ്സില് ആ നിമിഷത്തെ കുറിച്ചായിരുന്നു ഏറെ ഭയം. അലമാര തുറന്ന് മിന്നുമാല കൈയ്യിലെടുത്ത് പരിശോധിച്ചു. ഭീതി തോന്നിയ നിമിഷം. വരനും വധുവും തമ്മിലുള്ള ദൃഢബന്ധങ്ങള്‍ക്ക് ഇരു മനസ്സുകളില് എഴുതുന്ന ഉടമ്പടി എന്റെ കൈയ്യില് എടുത്തു…. പരിഭ്രമത്തിന്റ നിമിഷങ്ങള് എന്നില് ഏറി വന്നു. മന്ത്രകോടിയില് നിന്നും പ്രാര്‍ത്ഥിച്ചു എടുത്ത നൂല് മിന്നില് കണ്ടപ്പോള് മനസ്സില് അങ്കലാപ്പ് കൂടി. ബന്ധുക്കളുടെയും, ചാര്‍ച്ചക്കാരുടേയും മുന്‍പില് വെച്ച് മിന്നു കെട്ടുന്ന ആ നിമിഷത്തെപ്പറ്റി. മനസ്സില് ആ നിമിഷത്തെക്കുറിച്ചുള്ള ശങ്ക വീണ്ടും ഉണര്‍ന്നു.. “ഇത് കെട്ടാന് കഴിയോ? ഇതെങ്ങനെ കെട്ടണം… ഇടത് നിന്ന് വലത്തോട്ട്?? വലത്ത് നിന്ന് ഇടത്തോട്ട്?? കെട്ടുമ്പോള് മിന്നു മറയുമോ?? കൈകള് വിറക്കുമോ??പലരോടും ആ നിമിഷത്തെ കുറിച്ച് ചോദിച്ച് മനസ്സിലാക്കിയിരുന്നു എങ്കിലും….. ആ മുഹൂര്‍ത്തത്തില് പതറിയ മനസ്സാണ് എല്ലാവര്‍ക്കും. ഒരു ചെറിയ ശങ്ക..ഒരു വിറയല്..അല്ലെങ്കില് ഒരു കൊച്ചു ഭയം..ചിലത് ഞാന് നേരില് കണ്ടിട്ടുണ്ട്..എല്ലാം കൂട്ടി കൂട്ടി കിഴിക്കുമ്പോള് അതെ ഭയം എന്നിലേക്കും പടര്‍ന്നു. സന്തോഷത്തിന്റെ അത്യുന്നതിയില് നില്‍ക്കുന്ന സമയത്തെ ഒരു കുഞ്ഞു ഭയം..എന്റെ കൊച്ചു മുറിയില് സൂക്ഷിക്കാറുള്ള കൂജയിലെ തണുത്ത വെള്ളം കുടിച്ചു തീര്‍ത്തു. കിടക്കയില് കിടക്കുമ്പോള് മനസ്സ് പറയുന്നുണ്ടായിരുന്നു. നാളെ മുതല് നീ ഒറ്റയ്ക്കല്ല. അടുത്ത് നിന്റെ കൂടെ മറ്റൊരാള് കൂടി ഉണ്ടാവുമെന്ന്…. ഉറങ്ങി എഴുന്നേല്‍ക്കാന് പോകുന്ന ദിവസത്തെക്കുറിച്ച് ചിന്തിച്ച് മെല്ലെ കണ്ണുകള് അടച്ച് നിദ്രയിലേക്ക്… നാളെ എന്ന ദിനം ജീവിതത്തിലെ ഏറ്റവും വര്‍ണ്ണാഭമായ ദിവസത്തിലേക്ക്… എല്ലാ പ്രതീക്ഷകള്‍ക്കും അര്‍ത്ഥം കണ്ടെത്തുന്ന പുരുഷായുസ്സിലെ അതിപ്രധാനപ്പെട്ട ആ ദിവസം എത്തി.\nഏറ്റവും നല്ല വസ്ത്രം ധരിച്ച്, ഏറ്റവും സന്തോഷത്തോടെ ബന്ധുക്കള്, മിത്രങ്ങള്, എന്റെ ജീവിതയാത്രയുടെ പ്രധാന ഘട്ടത്തിന് സാക്ഷ്യം വഹിക്കാന്. കോളേജില് എന്റെ മലയാളം പ്രൊഫസര് ആയിരുന്ന വറുഗീസ് പടിയറ സാറിന് വെറ്റിലയില് ഒരു വെള്ളി നാണയം വെച്ച് ദക്ഷിണ സമര്‍പ്പിച്ചു. പ്രാര്‍ത്ഥിച്ച് വീടിന്റെ പടി ഇറങ്ങുമ്പോള് എന്റെ ഹൃദയത്തിന്റെ ഇടിപ്പ് കേള്‍ക്കാമായിരുന്നു. വാത്സല്യം വാരിക്കോരി തന്ന എന്റെ അപ്പനെയും അമ്മയെയും കെട്ടിപ്പുണര്‍ന്നു. പള്ളിയിലേക്ക് പോകുമ്പോള് അപ്പനേയും അമ്മയെയും വിട്ട് ഭാര്യയോട് പറ്റിച്ചേരുമെന്ന ബൈബിളിലെ വാക്യം മിന്നു കെട്ടിലൂടെ യാഥാര്‍ഥ്യമാകുന്നതിനെപ്പറ്റി ഓര്‍ത്തുപോയി. നിമിഷങ്ങള് അടുക്കുന്തോറും പരിഭ്രാന്തിയുടെ നിമിഷങ്ങള് ഏറി വന്നു\nമുല്ലപ്പൂമാലയുടെ ഗന്ധം നിറഞ്ഞ കാറില് കയറുമ്പോള് മനസ്സ് തുടിച്ചു…തലയില് മുല്ലപ്പൂ ചൂടി, ആഭരണ വിഭൂഷിതയായ എന്റെ പെണ്ണിനെ കാണാന്.. ഇനി കുറച്ച് കഴിയുമ്പോള് ബന്ധുക്കളെയും ചാര്‍ച്ചക്കാരെയും സാക്ഷി നിര്‍ത്തി പള്ളിയില് വെച്ച് അവളെ എന്റെ് ജീവിതവുമായി ബന്ധിപ്പിക്കുന്ന ആ നിമിഷം..കാറില് ആരെല്ലാമോ എന്തെല്ലാമോ പറയുന്നുണ്ടെങ്കിലും ഒന്നും മനസ്സില് തങ്ങിയില്ല. എവിടെ ഒളിപ്പിക്കാന് ഞാന് ശ്രമിച്ച ആ ശങ്ക വീണ്ടും തിരികെ വന്നിരിക്കുന്നു. ബലം നല്‍കാനും, എല്ലാം ഭംഗിയാക്കാനും മസ്സുരുകി ദൈവത്തോട് പ്രാര്‍ത്ഥിച്ചു.\nപള്ളിയുടെ മുന്നില് കാറില് നിന്നും ഇറങ്ങുമ്പോള് മുഖത്ത് പതിച്ച വീഡിയോ വെളിച്ചത്തില് നിന്നും തല തിരിച്ച് നോക്കിയപ്പോള് കാറിനുള്ളില് ആ സുന്ദര മുഖം കണ്ടു.\nകുറച്ച് സമയം കഴിയുമ്പോള് എന്റെ ജീവിതത്തിലെ പ്രിയപ്പെട്ടവളായിത്തീരേണ്ട പെണ്‍കുട്ടിയെ ഞാന് ഒന്ന് നോക്കി. സന്തോഷത്തിന് മീതെ ചെറിയ ഒരു ശങ്ക ആ മുഖത്തും വായിക്കാമായിരുന്നു.\nജീവിതം വഴി തിരിയുന്ന ഒരവസ്ഥ എന്തായാലും ഉണ്ടാകാം. പിന്നെയും കാത്തിരിപ്പ്… ആ നിമിഷമാകാന്.. ഒരു നിമിഷം ഒരു മണിക്കൂര് പോലെ.. .ഒരു മിനിറ്റ് ഒരു കൊല്ലം പോലെ.. പ്രകൃതി നിശ്ചയിച്ച ആ നിമിഷത്തിന് വേണ്ടിയുള്ള കാത്തിരിപ്പ്….. എരിഞ്ഞു കൊണ്ടിരിക്കുന്ന തീയില് എണ്ണ ഒഴിക്കുംപോലെ എന്റെ കസിന് അയിരൂരിലുള്ള ജോച്ചായന് ചോദിച്ചു. “എന്താ പേടിണ്ടാടാ… സൂക്ഷിച്ച് കെട്ടിയാല് മതി.. തെറ്റാതെ നോക്കണം. തെറ്റിയാല് അച്ചന് അഴിപ്പിച്ചു വീണ്ടും കെട്ടാല് പറയും.” മനസ്സില് പറഞ്ഞു.. എന്തിനാടാ നീയിതിപ്പോള് ഓര്‍മ്മിപ്പിച്ചത്?? ഉള്ളില് ഒരു പെരുമ്പറ മുഴങ്ങിത്തുടങ്ങി. മനസ്സിനെ പറഞ്ഞ് മനസ്സിലാക്കാന് ശ്രമിക്കുമ്പോള് ക്രീം പട്ടുസാരി ഉടുത്തു മാതാപിതാക്കളോടൊപ്പം മിന്നു ചാര്‍ത്തേണ്ട പെണ്‍കുട്ടി മെല്ലെ മെല്ലെ പള്ളിയുടെ അകത്തേക്ക് പ്രവേശിച്ചു. എന്റെ ജീവിതത്തിലേക്ക് ഒറ്റയടിവെച്ച് അവള് നടന്നുവരുന്നപോലെ. ഒരു നിമിഷം മനസ്സ് അബോധതലത്തിലേക്ക് പോയോ? അവള് വന്ന് കൂടെ നിന്നപ്പോള് ഭയം അതിന്റെ നിറകോടിയില്! അങ്ങിനെ കാത്തിരുന്ന പ്രധാനപ്പെട്ട ആ നിമിഷം അടുത്ത് വന്നു… ജീവിതത്തിലെ ഏറ്റവും ധന്യമായ ആ നിമിഷം.\nഅച്ചന് കൂദാശ ചെയ്ത മിന്നുമാല, സ്വയം മറന്നു നില്‍ക്കുന്ന എന്റെ കൈയ്യിലേക്ക് തന്നു. പ്രകൃതി സ്ത്രീയേയും, പുരുഷനേയും തമ്മില് കൂട്ടിച്ചേര്‍ക്കുന്ന ആ ശുഭമുഹൂര്‍ത്തം. ചുറ്റും നില്‍ക്കുന്നവരോ പ്രകാശമോ ഒന്നും കാണാനാവുന്നില്ല. ഭയം അതിന്റെ് ഉച്ചസ്ഥായിയില്.. എന്റെ മനസു പറഞ്ഞു “ഇനി മിന്നു കെട്ടിക്കോളൂ…”\nവിറയാര്‍ന്ന കൈകള്, പെരുമ്പറ പോലെ മിടിക്കുന്ന ഹൃദയം.. ആ കഴുത്തിന് നേരെ കൈകള് നീണ്ടത് തികച്ചും യാന്ത്രികമായി.. അവളും സ്വയം മറന്ന് നില്‍ക്കുന്നു. കൈയില് മിന്നു ചരട് കിട്ടിയപ്പോള് കൈകള് ഒന്ന് വിറച്ചു. കെട്ട് തെറ്റുന്നുണ്ടോ എന്ന് ശ്രദ്ധിക്കുന്ന കുരുവിള അച്ചന്റെ മുഖം കണ്ടപ്പോള് എന്റെ ഹൃദയമിടിപ്പുകളുടെ എണ്ണമേറി. അച്ചന് തല കുലുക്കുന്നതു കണ്ടപ്പോളാണ് ഒരാശ്വാസമായത്. എങ്ങിനെ മിന്നുകേട്ട് നടന്നുവെന്ന് ഓര്‍മ്മയില്ല.\nഎനിക്ക് ജീവിത സഖിയെ സമ്മാനിച്ച ആ മുഹൂര്‍ത്തം മുപ്പതു വര്‍ഷങ്ങള്‍ക്കു ശേഷവും മധുരിക്കുന്ന ഓര്‍മ്മയായി എന്റെ മനസ്സിന്റെ കോണില് അവശേഷിക്കുന്നു.\nഅമ്മിണി കുരുവിള (70) നിര്യാതയായി\nഈ രാഷ്ട്രീയ യാത്രകള് കേരളത്തെ രക്ഷിക്കുമോ? (ലേഖനം): ബ്‌ളസന് ഹൂസ്റ്റന്\nആ സുന്ദരിയെത്തേടിയ കണ്ണുകള്‍ക്ക് മറുപടി കിട്ടി


'എന്റെ നാട് കത്തുമ്പോള് ഞാനെങ്ങനെ പാടും?'; ദില്ലിയിലെ സംഗീതനിശ മാറ്റിവച്ച് പാപോണ് | papon cancells his delhi concert in support of cab protest in assam\n'എന്റെ നാട് കത്തുമ്പോള് ഞാനെങ്ങനെ പാടും?'; ദില്ലിയിലെ സംഗീതനിശ മാറ്റിവച്ച് പാപോണ്\nThiruvananthapuram, First Published 14, Dec 2019, 8:05 PM\n'എന്റെ സംസ്ഥാനമായ അസം കത്തുകയാണ്. കരയുകയാണ്. അവിടം കര്‍ഫ്യൂവിലുമാണ്. ഇപ്പോഴത്തെ മാനസികാവസ്ഥയില് എനിക്ക് നിങ്ങളെ വിനോദിപ്പിക്കാനാവില്ല.'\nപൗരത്വ ഭേദഗതിക്കെതിരേ തന്റെ സംസ്ഥാനത്ത് പ്രതിഷേധം കത്തുമ്പോള് സംഗീതനിശയില് പങ്കെടുക്കാനാവില്ലെന്ന് അസമില് നിന്നുള്ള ഗായകന് പാപോണ് അംഗരാഗ്. പാപോണ് പങ്കെടുക്കാനിരുന്ന സംഗീത പരിപാടി ദില്ലിയില് ഈ വാരാന്ത്യത്തിലേക്ക് നേരത്തേ തീരുമാനിച്ചിരുന്നതാണ്. എന്നാല് സ്വന്തം നാട് കര്‍ഫ്യൂവില് ആയിരിക്കുമ്പോള് താന് പാടാനുള്ള മാനസികാവസ്ഥയിലല്ലെന്ന് അദ്ദേഹം പ്രതികരിച്ചു. ഇതനുസരിച്ച് സംഘാടകര് പരിപാടി മാറ്റിവെക്കുകയും ചെയ്തിരിക്കുകയാണ്.\n'പ്രിയ ദില്ലി, നേരത്തേ തീരുമാനിച്ചിരുന്നതനുസരിച്ചുള്ള സംഗീതനിശയില് നിന്ന് പിന്മാറിയതിന് ഞാന് ക്ഷമ ചോദിക്കുന്നു. എന്റെ സംസ്ഥാനമായ അസം കത്തുകയാണ്. കരയുകയാണ്. അവിടം കര്‍ഫ്യൂവിലുമാണ്. ഇപ്പോഴത്തെ മാനസികാവസ്ഥയില് എനിക്ക് നിങ്ങളെ വിനോദിപ്പിക്കാനാവില്ല. ഇത് ശറിയല്ലെന്ന് എനിക്കറിയാം. നിങ്ങള് ഏറെ മുന്‍പേ ടിക്കറ്റ് എടുത്തിരിക്കും. അക്കാര്യം സംഘാടകര് വേണ്ടതുപോലെ പരിഗണിക്കുമെന്ന് ഞാന് കരുതുന്നു. ഉറപ്പ് നല്‍കിയിരുന്നതുപോലെ ഒരിക്കല് അവിടെവന്ന് നിങ്ങളെയെല്ലാം ഞാന് കാണും. നിങ്ങള്‍ക്ക് മനസിലാകുമെന്ന് കരുതുന്നു', പാപോണ് ട്വിറ്ററില് ഇപ്രകാരം കുറിച്ചു. ദം ലഗാ കെ ഹെയ്ഷ, സുല്‍ത്താന് തുടങ്ങിയ ചിത്രങ്ങളിലെ ഗാനങ്ങളിലൂടെ ഹിന്ദി ബെല്‍റ്റില് ഏറെ ജനപ്രിയനാണ് പാപോണ് അംഗരാഗ്.\nഅസമില് കര്‍ഫ്യൂ ലംഘിച്ച് തെരുവില് പ്രതിഷേധിക്കുന്നതിനിടെ പൊലീസ് നടത്തിയ വെടിവെപ്പില് രണ്ടുപേര് കൊല്ലപ്പെട്ടിരുന്നു. ഇതേത്തുടര്‍ന്ന് വടക്കുകിഴക്കന് സംസ്ഥാനങ്ങളിലെല്ലാം ശക്തമായ സുരക്ഷാസംവിധാനങ്ങളാണ് ഏര്‍പ്പെടുത്തിയിരിക്കുന്നത്. മുന്‍ദിവസങ്ങളെ അപേക്ഷിച്ച് വടക്കുകിഴക്കന് സംസ്ഥാനങ്ങളില് താരതമ്യേന സംഘര്‍ഷത്തിന് അയവുള്ള ദിവസമായിരുന്നു ഇന്ന്.\nLast Updated 14, Dec 2019, 8:22 PM


ലോക്ക് ഡൗണിൽ തെരുവിലിറങ്ങി ആളുകൾ; ബോധവത്ക്കരണത്തിന് 'കൊറോണ ഹെൽമെറ്റ്' ധരിച്ച് പൊലീസ്, വേറിട്ട മാതൃക | chennai police wears corona helmet to spread awareness\nChennai, First Published 29, Mar 2020, 9:57 AM\nഗൗതം എന്ന കലാകാരനാണ് കൊറോണ ഹെല്‍മെറ്റ് എന്ന വ്യത്യസ്തമായ ആശയം ചെന്നൈ പൊലീസിന് മുന്നില് അവതരിപ്പിച്ചതെന്ന് വാർത്താ ഏജൻസിയായ എഎൻഐ റിപ്പോർട്ട് ചെയ്യുന്നു.\nചെന്നൈ: കൊറോണക്കാലത്ത് ബോധവത്കരണത്തിന് ഏറെ മുന്നിൽ തന്നെയാണ് പൊലീസുകാർ. ആളുകളെ ബോധവത്കരിക്കുക മാത്രമല്ല അവരുടെ സുരക്ഷ ഉറപ്പാക്കുന്നതിലും പൊലീസ് വളരെ ഏറെ ശ്രദ്ധാലുക്കളാണ്. ഈ അവസരത്തിൽ വ്യത്യസ്ഥമായ രീതിയിൽ ബോധവത്ക്കരണം നടത്തുന്ന ചെന്നൈ പൊലീസിന്റെ വീഡിയോ ആണ് സമൂഹമാധ്യമങ്ങളിൽ പ്രചരിക്കുന്നത്.\nകൊറോണ വൈറസിന്റെ ആകൃതിയിലുള്ള ഹെൽമെറ്റ് ധരിച്ചാണ് പൊലീസുകാർ ജനങ്ങളെ ബോധവത്ക്കരിക്കുന്നതിന് വേണ്ടി നിരത്തിലിറങ്ങിയിരിക്കുന്നത്. ഗൗതം എന്ന കലാകാരനാണ് കൊറോണ ഹെല്‍മെറ്റ് എന്ന വ്യത്യസ്തമായ ആശയം ചെന്നൈ പൊലീസിന് മുന്നില് അവതരിപ്പിച്ചതെന്ന് വാർത്താ ഏജൻസിയായ എഎൻഐ റിപ്പോർട്ട് ചെയ്യുന്നു.\n'ആളുകള് വീട്ടിലിരിക്കുകയാണ് എന്ന് ഉറപ്പാക്കുന്നതിന് വേണ്ടി പൊലീസ് ദിവസവും പരിശോധനയുമായി റോഡിലുണ്ടെങ്കിലും പലരും കൊറോണ വൈറസിനെ ഗൗരവമായി കണക്കിലെടുത്തിട്ടില്ല. അതിന് ഉദാഹരണമാണ് ഇന്നും നിരത്തുകളിൽ കാണുന്നവർ. അതുകൊണ്ടാണ് ഇത്തരമൊരു ആശയവുമായി ഞാന് വന്നത്. കേടായ ഒരു ഹെല്‍മെറ്റും പേപ്പറും ഉപയോഗിച്ചാണ് ഞാനിത് നിര്‍മിച്ചിരിക്കുന്നത്. മുദ്രാവാക്യങ്ങള് എഴുതിയ നിരവധി പ്ലക്കാര്‍ഡുകളും ഞാന് നിര്‍മിച്ചിട്ടുണ്ട്. അതും പൊലീസിന് കൈമാറിക്കഴിഞ്ഞു.' ഗൗതം പറയുന്നു.\nജനങ്ങളെ ബോധവല്‍ക്കരിക്കാന് ഈ ഹെല്‍മെറ്റ് വളരെ സഹായകമാകുമെന്നാണ് ഇന്‍സ്‌പെക്ടര് രാജേഷ് ബാബു പറയുന്നത്. 'ഞങ്ങളാൽ കഴിയുന്ന എല്ലാ മാര്‍ഗങ്ങളും നോക്കി. എന്നിട്ടും ജനങ്ങള് തെരുവിലിറങ്ങുന്നുണ്ട്. അതുകൊണ്ട് ഈ കൊറോണ ഹെല്‍മെറ്റ് സംഗതിയുടെ ഗൗരവും മനലസ്സിലാക്കണമെന്ന ലക്ഷ്യത്തോടെയാണ് ഞങ്ങള് തലയില് ധരിക്കുന്നത്. എന്തെങ്കിലും വ്യത്യസ്തമായി ചെയ്യുക എന്ന ചിന്തയില് നിന്നാണ് ഇതിലേക്ക് എത്തുന്നത്. ഈ ഹെല്‍മെറ്റ് ഞാന് ധരിക്കുമ്പോള് തെരുവിലെത്തുന്നവരുടെ മനസ്സില് കൊറോണയെ കുറിച്ചുള്ള ചിന്തകള് കടന്നുവരുമെന്നാണ് പ്രതീക്ഷിക്കുന്നത്. കുട്ടികളാണ് ഹെല്‍മെറ്റ് കാണുമ്പോള് നന്നായി പ്രതികരിക്കുന്നത്. അവര് തിരികെ വീട്ടില് പോകണമെന്ന് രക്ഷിതാക്കളോട് ആവശ്യപ്പെടുന്നുമുണ്ട്.' രാജേഷ് ബാബു പറയുന്നു.\nLast Updated 29, Mar 2020, 9:59 AM


thomas isac | സി എ ജി ക്ക് മുന്നിൽ കീഴടങ്ങാനില്ല;കിഫ്ബി വേണ്ടാ എന്നാണ് പ്രതിപക്ഷ നിലപാടെങ്കിൽ എങ്ങിനെ പദ്ധതികൾക്ക് പണം കണ്ടെത്തുമെന്ന് പറയാൻ പ്രതിപക്ഷം തയ്യാറാവണം; സിഎജി റിപ്പോർട്ട് കോടതി ഉത്തരവല്ലെന്നും തള്ളാനും കൊള്ളാനും അവകാശമുണ്ടെന്നും ധനമന്ത്രി തോമസ് ഐസക് - MarunadanMalayalee.com\nസി എ ജി ക്ക് മുന്നിൽ കീഴടങ്ങാനില്ല;കിഫ്ബി വേണ്ടാ എന്നാണ് പ്രതിപക്ഷ നിലപാടെങ്കിൽ എങ്ങിനെ പദ്ധതികൾക്ക് പണം കണ്ടെത്തുമെന്ന് പറയാൻ പ്രതിപക്ഷം തയ്യാറാവണം; സിഎജി റിപ്പോർട്ട് കോടതി ഉത്തരവല്ലെന്നും തള്ളാനും കൊള്ളാനും അവകാശമുണ്ടെന്നും ധനമന്ത്രി തോമസ് ഐസക്\nJanuary 26, 202104:48 PM IST Permalink\nസിഎജി റിപ്പോർട്ടിനെതിരെ വീണ്ടും തോമസ് ഐസക്. സിഎജി റിപ്പോർട്ട് കോടതി ഉത്തരവല്ലെന്നും തള്ളാനും കൊള്ളാനും അവകാശമുണ്ടെന്നുമാണ് ധനമന്ത്രി വ്യക്തമാക്കിയത്. വിശദമായ ചർച്ചക്ക് ശേഷമാണ് റിപ്പോർട്ട് തള്ളിയത്. അടിസ്ഥാന രഹിതമായ പരാമർശങ്ങളായിരുന്നു സി ഐ ജി യുടേത്. സി എ ജിയുടേത് രാഷ്ട്രീയ ലക്ഷ്യം വച്ചുള്ള നീക്കമാണെന്നും തോമസ് ഐസക് അഭിപ്രായപ്പെട്ടു\nസാമാന്യ നീതിയുടെ നിഷേധമാണ് സി എ ജി റിപ്പോർട്ട്. സിഎജിക്ക് രാഷ്ട്രീയലക്ഷ്യമുണ്ട്. സി എ ജി ക്ക് മുന്നിൽ കീഴടങ്ങാനില്ല. വികസന പ്രവർത്തനങ്ങൾ മുടങ്ങുന്നത് അംഗീകരിക്കാനാകില്ല. കിഫ്ബി വേണ്ടാ എന്നാണ് പ്രതിപക്ഷത്തിന്റ നിലപാട്. അങ്ങനെയെങ്കിൽ എങ്ങിനെ പദ്ധതികൾക്ക് പണം കണ്ടെത്തുമെന്ന് പറയാൻ പ്രതിപക്ഷം തയ്യാറാവണം. കിഫ് ബി യുടെ പ്രവർത്തനം തുടരണോ വേണ്ടയോ എന്ന് ഗുണഭോക്താക്കൾ പറയട്ടെ. വരാനിരിക്കുന്ന തെരഞ്ഞെടുപ്പിൽ കിഫ്ബി ചർച്ച വിഷയമാകും എന്നും ധനമന്ത്രി പറഞ്ഞു.


കുമ്പസാരക്കൂടാക്കി മാറ്റിയ മുച്ചക്രവാഹനവുമായി കത്തോലിക്കാ വൈദീകൻ നിരത്തുകളിലേക്ക്! - sundayshalom\nമനില: സൈക്കിൾ റിക്ഷയിൽ മോട്ടോർ ഘടിപ്പിച്ചാൽ ഏങ്ങനെയോ, അപ്രകാരമുള്ള മുച്ചക്ര വാഹനങ്ങൾ ഫിലിപ്പൈൻസിലെ പതിവു കാഴ്ചയാണ്. എന്നാൽ, തലസ്ഥാന നഗരമായ മനിലയിൽ ചുറ്റിത്തിരിയുന്ന അതിലൊരു മുച്ചക്രവാഹനമാണ് ഇപ്പോൾ സംസാര വിഷയം. അത് കേവലമൊരു റിക്ഷയല്ല, മറിച്ച്, സഞ്ചരിക്കുന്ന കുമ്പസാരക്കൂടാണ് എന്നതുതന്നെ കാരണം. അതെ, മെട്രോ മനിലയിലെ സാൻ റോക്ക് ദൈവാലയ വികാരി ഫാ. ജുൻ സാഞ്ചസ് സജ്ജീകരിച്ച ‘കുമ്പസാര റിക്ഷ’യുടെ ഖ്യാതി ഫിലിപ്പൈൻസും കടന്ന് മുന്നേറുകയാണ്.\nകോവിഡിന്റെ നാലു തരംഗങ്ങൾ ആഞ്ഞടിച്ച ഫിലിപ്പൈൻസിൽ, ദൈവാലയത്തിൽ എത്താൻ കഴിയാത്തവർക്ക് കുമ്പസാരിക്കാൻ അവസരം ഒരുക്കണം എന്ന ചിന്തയാണ് വ്യത്യസ്ഥമായ ഈ ആശയത്തിലേക്ക് ഫാ. സാഞ്ചസിനെ നയിച്ചത്. പ്രായമായവർക്ക് അനുരഞ്ജനത്തിന്റെയും അഭിഷേകത്തിന്റെയും കൂദാശ നൽകണമെന്ന ചിന്തയോടെ ക്രമീകരിച്ച സംരംഭം ഇപ്പോൾ അനേകർക്ക് അനുഗ്രഹമായി മാറിയതിൽ താൻ സന്തോഷവാനാണെന്ന് ‘ശാലോം വേൾഡി’ന്റെ\nവാർത്താ വിഭാഗമായ SW NEWSനോട് അദ്ദേഹം പറഞ്ഞു:\n‘ആളുകൾ ജോലിക്കായി പുറത്തു പോകുന്നുണ്ടെങ്കിലും, പ്രായമായവർ കൂടുതലും വീടിനകത്തായിരുന്നു.അവരിൽ കുറച്ചുപേർക്കു മാത്രമേ ദൈവാലയത്തിൽ വരാനാകുന്നുള്ളൂ. ഓൺലൈനിലൂടെ ദിവ്യബലിയിൽ പങ്കെടുക്കാനാകുന്നുണ്ടെങ്കിലും അവർക്ക് കുമ്പസാരിക്കാനുള്ള സാഹചര്യമില്ല. അതിന് പരിഹാരം കാണാനുള്ള ശ്രമമാണ് കുമ്പസാരക്കൂട് ക്രമീകരിച്ച റിക്ഷയുടെ പിറവിക്ക് കാരണം,’ അദ്ദേഹം തുടർന്നു:\n‘വീടുകളിലോ കമ്മ്യൂണിറ്റി ചാപ്പലുകളിലോ എത്തി അവരെ സന്ദർശിക്കാം എന്നാണ് ആദ്യം ചിന്തിച്ചത്. എന്നാൽ, അവിടെ എത്തിയപ്പോൾ അവരിൽ പലരും കുമ്പസാരിപ്പിക്കണമെന്നും രോഗികൾക്കുവേണ്ടി പ്രാർത്ഥിക്കണമെന്നും ആവശ്യപ്പെട്ടു. ഒരു വൈദികനെന്ന നിലയിൽ, കൂദാശകൾ അവർക്ക് ലഭ്യമാക്കാനുള്ള ശ്രമമാണ് നഗരനിരത്തുകൾ തോറും ചുറ്റിത്തിരിയുന്ന ഈ കുമ്പസാരക്കൂട്. ഇടവകാംഗങ്ങൾ ഈ ആശയത്തെ സ്വാഗതം ചെയ്തതിൽ വലിയ സന്തോഷമുണ്ട്.’\nഈ മുച്ചക്ര വാഹനത്തിന്റെ ഡ്രൈവർ സീറ്റിലും ഫാ. സാഞ്ചസ് തന്നെയാണ്. ദൈവാലയത്തിൽനിന്ന് പുറപ്പെടുന്ന അദ്ദേഹം നഗരനിരത്തിൽ വാഹനം പാർക്ക് ചെയ്യുന്നതോടെ കുമ്പസാരകൂടുതേടി വിശ്വാസികൾ വരികയായി. അതുകൊണ്ടുതന്നെ, തന്റെ ഈ വാഹനത്തെ ‘കർത്താവിന്റെ മുച്ചക്രവാഹനം’ എന്ന് വിശേഷിപ്പിക്കാനാണ് അദ്ദേഹത്തിന് ഇഷ്ടം.


മൊബൈൽ ഫോൺ കൂടുതൽ ഉപയോഗിച്ചാൽ എന്തു സംഭവിക്കും? - Shinod Edakkad\nമൊബൈൽ ഫോണിന്റെ വരവ് എല്ലാ കാര്യങ്ങളും എളുപ്പാക്കിയിട്ടുണ്ട്. പോസിറ്റീവായ ഒട്ടേറെ കാര്യങ്ങൾക്കൊപ്പം ചില നെഗറ്റീവ് സംഗതികളുമുണ്ട്. ഓൺ ലൈൻ ക്ലാസ്സുകളുടെ കാലമാണ്. കൂട്ടികൾ മൊബൈൽ ഉപയോഗിക്കുന്ന വേഗത കണ്ട് അഭിമാനിക്കുന്ന രക്ഷിതാക്കൾ മനസ്സിലാക്കേണ്ട ചില കാര്യങ്ങളുണ്ട്. കുട്ടികൾ കരയുന്നത് ഒഴിവാക്കാൻ മൊബൈൽ കൊടുക്കുന്ന പ്രിയപ്പെട്ടവർ തിരിച്ചറിയേണ്ട ചില സംഗതികളുണ്ട്. താഴെ പറയുന്ന കണ്ടീഷനിൽ എത്തിയാൽ നമ്മൾ അവരിൽ നിന്നും മൊബൈൽ പിടിച്ചു വാങ്ങി മാറ്റിവെയ്ക്കണം. എന്നിട്ട് നിയന്ത്രിതമായ രീതിയിൽ കൊടുക്കാൻ ശ്രമിക്കണം. മുതിര്‍ന്നവരും ഇതിനു സമാനമായ മാനസികാവസ്ഥയിലൂടെ കടന്നുപോകും.\nതുടർച്ചയായി മൊബൈൽ ഉപയോഗിക്കുന്നത് ഏകാഗ്രത നശിപ്പിക്കും. ഹോം വർക്ക് ചെയ്യുന്നതിലും റിവിഷൻ നടത്തുന്നതിലും തുടർച്ചയായി വീഴ്ച വരുത്തുന്നുവെങ്കിൽ സൂക്ഷിക്കേണ്ട സംഗതിയാണ്. നിശ്ചിത ഇടവേളകളിൽ മൊബൈൽ കൈയിലെടുക്കുക, ടിവി കാണുമ്പോഴും മൊബൈൽ നോക്കിയിരിക്കുക, മറ്റു കുട്ടികൾ കളിയ്ക്കുമ്പോഴും നിങ്ങളുടെ കുട്ടികളുടെ കൈയിൽ മൊബൈലുമായി ഇരിയ്ക്കുക. .ഇങ്ങനെയൊക്കെയാണെങ്കില്.എത്രയും വേഗം മൊബൈലും കുട്ടിയും തമ്മിലുള്ള അകലം കൂട്ടികൊണ്ടു വരേണ്ടതുണ്ട്. ഇത് വലിയവർക്കും ബാധകമാണ്. അവരുടെ കാര്യത്തിൽ ഹോം വർക്ക്, റിവിഷൻ എന്നിവ മാറ്റിപിടിച്ചാൽ മതി.\nഫിയർ ഓഫ് മിസ്സിങ് ഔട്ട് (FOMO). മുതിർന്നവരിലാണ് ഇത് കൂടുതൽ കണ്ടു വരുന്നത്. വെരുതെ ഇരിയ്ക്കുമ്പോൾ ഫോൺ അടിയ്ക്കുന്നുണ്ടോ എന്ന് തോന്നുക. ഇരിയ്ക്കുന്ന അടുത്ത് തന്നെ ഫോൺ കൊണ്ടു വെയ്ക്കുക. എന്നുവെച്ചാൽ ഫോൺ ഇല്ലെങ്കിൽ എന്തൊക്കെയോ നഷ്ടപ്പെടന്നുണ്ടോ എന്നൊരു തോന്നൽ വരിക. ഇത്തരക്കാർ സോഷ്യൽ മീഡിയയിലും ഏറെ സജീവമായിരിക്കും. മറ്റുള്ളവർ എന്താണ് ചെയ്യുന്നത് എന്ന ഉത്കണ്ഠ കൂടുതലായിരിക്കും. ജോലികൾ ചെയ്യുമ്പോഴും സംസാരിക്കുമ്പോഴും ഇത്തരക്കാർ നിരന്തരം ഫോൺ പരിശോധിച്ചു കൊണ്ടിരിക്കും. ഇത്തരം ഫോമോ ഉള്ളവരുടെ മാനസികാവസ്ഥ എപ്പോഴും ഇത്തിരി ഡൗണായിരിക്കും. ഇത് മറികടക്കുക എളുപ്പമാണ്. മൾട്ടി ടാസ്കിങ് ഒഴിവാക്കുകയോ സോഷ്യൽമീഡിയ സമയം ലഘൂകരിക്കുകയോ ചെയ്താൽ മതി.\nഫോൺ സന്ദേശങ്ങളും അലെർട്ടുകളും പഠനത്തെ ശല്യപ്പെടുത്തുമെന്ന കാര്യത്തിൽ സംശയമില്ല. പലപ്പോഴും പഠനത്തിന്റെ ഭാഗമായ ആക്ടിവിറ്റികളിൽ പലതും കുട്ടികൾ മറക്കാൻ ഇത് ഇടയാക്കും. മൊബൈല് വികിരണങ്ങൾ ഓർമശക്തിയെ പ്രതികൂലമായി ബാധിക്കുന്നുണ്ടെന്ന് ചില പഠനങ്ങൾ പോലും വ്യക്തമാക്കുന്നു. തുടർച്ചയായ മൊബൈൽ ഫോണുകൾ ഉപയോഗിക്കുന്നവരിൽ മറ്റുള്ള കുട്ടികളേക്കാളും മെമ്മറി കുറവായിരിക്കും. ഇവരുടെ റെസ്പോൺസും പതുക്കെയായിരിക്കും. നിങ്ങളുടെ കുട്ടികളെ ഓൺലൈൻ ക്ലാസ്സുകൾ സജീവമായ ഈ കാലത്ത് സൂഷ്മമമായി നിരീക്ഷിക്കുന്നത് നല്ലതാണ്.\nപലപ്പോഴും വികലമാക്കപ്പെട്ട കാഴ്ചയാണ് സോഷ്യൽ മീഡിയകളിലൂടെ കുട്ടികൾക്കു ലഭിക്കുന്നത്. സോഷ്യൽ മീഡിയയിലൂടെ ഒഴുകിയെത്തുന്ന കാര്യങ്ങൾ അതേ പോലെ വിശ്വസിക്കുന്നവരുണ്ട്. തെറ്റായ കാര്യങ്ങളെ യഥാർത്ഥ ജീവിതവുമായി താരതമ്യം ചെയ്യുന്നതോടെ പ്രശ്നങ്ങൾ തുടങ്ങും. പലപ്പോഴും ഭയവും നിരാശയുമാണ് സോഷ്യൽ മീഡിയ പലരുടയും മനസ്സുകളിലേക്ക് പകർത്തുന്നത്. ‘ഫൊമോ’ ക്രിയേറ്റ് ചെയ്യുന്നതിനും ഇതിലൂടെ സാധ്യതയുണ്ട്.\nതുടർച്ചയായി മൊബൈൽ ഫോണുകൾ ഉപയോഗിക്കുന്നത് നമ്മുടെ മാനസികാരോഗ്യത്തിന് ഏറെ ദോഷം ചെയ്യും. ഏകാന്തത, ആത്മവിശ്വാസമില്ലായ്മ എന്നിവയിലൂടെയായിരിക്കും തുടക്കം. മൊബൈൽ ഉപയോഗിക്കാൻ സാധിക്കാതെ വന്നാൽ ദേഷ്യവും നിരാശയും അക്ഷമയും കാണിയ്ക്കുന്നുണ്ടെങ്കിൽ സൂക്ഷിക്കുക.\n20 മിനിറ്റിലധികം തുടർച്ചയായി ഫോൺ ഉപയോഗിക്കുന്നത് ഉറക്കത്തിന്റെ ക്വാളിറ്റിയിൽ വ്യത്യാസം വരുത്തുമെന്ന് പഠനങ്ങൾ തളിയിച്ചിട്ടുണ്ട്. നല്ല ഉറക്കം കിട്ടാൻ ഉറങ്ങുന്നതിന് തൊട്ടുമുമ്പ് ഫോൺ, ലാപ് ടോപ്പ്, ടിവി പോലുള്ള സ്ക്രീനുകൾക്ക് മുന്നിൽ അധിക സമയം ഇരിയ്ക്കാതിരിക്കുകയാണ് നല്ലത്. ഇത്തരം ബ്രൈറ്റ് സ്ക്രീനുകൾ നിങ്ങളുടെ ഉറക്കത്തെയും ഹൈജാക്ക് ചെയ്യുമെന്ന് തീർച്ച.\nവിദേശരാജ്യങ്ങളിലെ സ്കൂളുകളില് മൊബൈല് ഫോണുകള് നിരോധിച്ചപ്പോള് കുട്ടികളുടെ പ്രകടനത്തില് വന് വ്യത്യാസം വന്നിട്ടുള്ളതായി തെളിഞ്ഞിട്ടുണ്ട്. പരിപൂര്‍ണമായും മൊബൈല് ഉപേക്ഷിക്കുക പ്രായോഗികമല്ലെങ്കിലും നമുക്ക് സ്വയം ചില നിയന്ത്രണങ്ങളൊക്കെ കൊണ്ടുവരുന്നത് നല്ലതാണ്.. ഒരു ഫെയര് യൂസേജ് പോളിസി വേണമെന്ന് ചുരുക്കം.\nfomomobile phoneover usageഅമിത ഉപയോഗംമാനസിക പ്രശ്നങ്ങള്‍മൊബൈല് ഫോണ്


ജില്ലയില് ഒന്‍പതുപേര്‍ക്ക് ഡെങ്കിപ്പനി; ഒരാള്‍ക്ക് എച്ച്1 എന്1 | dengue fever and H1N1 in Wayanad\nMay 27, 2018, 08:00 AM IST\nഈ വര്‍ഷം പനിബാധിച്ചത് 56,761 പേര്‍ക്ക്. പ്രതിരോധപ്രവര്‍ത്തനങ്ങള് ഊര്‍ജിതമാക്കി ആരോഗ്യവകുപ്പ്\nമാനന്തവാടി: ജില്ലയില് ഇതുവരെ ഒന്‍പതുപേര്‍ക്ക് ഡെങ്കിപ്പനി സ്ഥിരീകരിച്ചു. 14 പേര്‍ക്ക് എലിപ്പനിയും ഒരാള്‍ക്ക് എച്ച് 1 എന് 1 രോഗബാധയും സ്ഥിരീകരിച്ചു. ഈവര്‍ഷം ജനുവരി മുതല് ഇതുവരെ 61 പേര് ഡെങ്കിപ്പനി രോഗലക്ഷണങ്ങളോടെ വിവിധ ആശുപത്രികളില് ചികിത്സ തേടിയിരുന്നെങ്കിലും ഒന്‍പതുപേര്‍ക്ക് ഡെങ്കിപ്പനി ബാധിച്ചതായാണ് ആരോഗ്യവകുപ്പിന്റെ കണക്ക്.\nചിട്ടയായ പ്രവര്‍ത്തനങ്ങളിലൂടെ ഡെങ്കിപ്പനി പടരുന്നത് തടയാന് സാധിച്ചുവെന്നത് ആരോഗ്യവകുപ്പിന് ആശ്വാസം നല്‍കുന്നു. കഴിഞ്ഞ വര്‍ഷം ജില്ലയില് 463 പേര്‍ക്ക് ഡെങ്കിപ്പനി സ്ഥിരീകരിച്ചിരുന്നു. ഈവര്‍ഷം ഇതുവരെ 56,761 പേര് പനിബാധിച്ച് വിവിധ ആശുപത്രികളില് ചികിത്സതേടി. മുന് വര്‍ഷം ജനുവരി മുതല് ഡിസംബര് വരെ 25,20,225 പേരാണ് പനിബാധിച്ച് വിവിധ ആശുപത്രികളില് എത്തിയത്. മുന്‍വര്‍ഷത്തെ അപേക്ഷിച്ച് പനിബാധിതരുടെ എണ്ണത്തില് കുറവുണ്ട്. സമീപജില്ലകളായ മലപ്പുറത്തും കോഴിക്കോടും ഉണ്ടായ നിപ വൈറസ് ബാധ ജില്ലയില് സ്ഥിരീകരിക്കാത്തത് ആരോഗ്യവകുപ്പിന് ആശ്വാസം നല്‍കുന്നുണ്ട്. നിപ വൈറസ് ബാധയുണ്ടായതിനാല് ജില്ലയിലും ആരോഗ്യപ്രവര്‍ത്തകര് ജാഗ്രതയോടെ പ്രവര്‍ത്തിക്കുന്നുണ്ട്.\nഅതിര്‍ത്തികടന്നെത്തുന്നവരെ നിരീക്ഷിക്കുന്നതിനും മറ്റും പ്രത്യേക മെഡിക്കല്‍സംഘത്തെതന്നെ നിയോഗിച്ചിട്ടുണ്ട്. കഴിഞ്ഞവര്‍ഷം 101 പേര്‍ക്കാണ് എലിപ്പനി സ്ഥിരീകരിച്ചത്. ഈവര്‍ഷം ഇതുവരെ 36 പേര് എലിപ്പനി രോഗലക്ഷണങ്ങളുമായി ചികിത്സ തേടിയെങ്കിലും 14 പേര്‍ക്കാണ് സ്ഥിരീകരിച്ചത്. കഴിഞ്ഞവര്‍ഷം 173 പേര്‍ക്ക് എച്ച്1 എന്1 സ്ഥിരീകരിച്ചിരുന്നെങ്കിലും ഈവര്‍ഷം ഇതുവരെ എച്ച്1 എന്1 സ്ഥിരീകരിച്ചത് ഒരാള്‍ക്കുമാത്രമാണ്. അതുതന്നെ ഇതരസംസ്ഥാനത്തുനിന്നെത്തിയ വ്യക്തിക്കാണ്. കഴിഞ്ഞ വര്‍ഷവും ഈവര്‍ഷം ഇതുവരെയും ജില്ലയില് കോളറരോഗം റിപ്പോര്‍ട്ടുചെയ്തിട്ടില്ല.\nമഴയെത്തും മുന്‍പുതന്നെ ആരോഗ്യവകുപ്പ് പകര്‍ച്ചവ്യാധികള് പിടികൂടാതിരിക്കാനുള്ള പ്രവര്‍ത്തനങ്ങള് ഊര്‍ജിതമാക്കിയിട്ടുണ്ട്. ആദിവാസികോളനികളിലാണ് കാര്യക്ഷമമായി പ്രതിരോധപ്രവര്‍ത്തനങ്ങള് നടത്തുന്നത്. പട്ടികവര്‍ഗ വികസനവകുപ്പ് ഉള്‍പ്പെടെയുള്ള വിവിധ വകുപ്പുകളുടെ സഹകരണത്തോടെ കോളനിവാസികള് കുടിക്കാനും ഭക്ഷണം പാകം ചെയ്യാനും ഉപയോഗിക്കുന്നത് ശുദ്ധമായ വെള്ളമാണെന്ന് ഉറപ്പുവരുത്തുന്നുണ്ട്. തുറസ്സായ സ്ഥലങ്ങളില് മലമൂത്രവിസര്‍ജനം നടത്തുന്നതിനെതിരേയും പ്രാഥമികകൃത്യങ്ങള് നടത്തിയാല് കൈകള് സോപ്പിട്ടുകഴുകേണ്ട ആവശ്യകതയെക്കുറിച്ചും ബോധവത്കരണം നടത്തുന്നുണ്ട്. കുടിവെള്ളസ്രോതസ്സുകളില് ക്‌ളോറിനേഷന് നടത്തുന്ന പ്രവൃത്തികളും പ്രതിരോധപ്രവര്‍ത്തനങ്ങളുടെ ഭാഗമായി കാര്യക്ഷമമായി നടക്കുന്നുണ്ട്.\nകല്പറ്റ: ജില്ലയിലെ മിലിട്ടറി മൊബൈല് കാന്റീനിന്റെ പ്രവര്‍ത്തനം പുനരാരംഭിക്കാത്തതിനാല് ..\n10 ദിവസത്തിനിടെ 53 മരണം, 45ഉം കുട്ടികള്; യുപിയില് ഡെങ്കി വ്യാപനമെന്ന് സംശയം, അന്വേഷണം\nH1N1 in Wayanad\nഇടിമിന്നലില് വന്‍മരം പൊട്ടിവീണു


മോശം കാലാവസ്ഥ ; കരിപ്പൂരിൽ ഇറങ്ങേണ്ട വിമാനങ്ങൾ വഴിതിരിച്ചുവിട്ടു ; നെടുമ്പാശേരിയിൽ ഇറങ്ങി – Media Mangalam\nമോശം കാലാവസ്ഥ ; കരിപ്പൂരിൽ ഇറങ്ങേണ്ട വിമാനങ്ങൾ വഴിതിരിച്ചുവിട്ടു ; നെടുമ്പാശേരിയിൽ ഇറങ്ങി\nകൊച്ചി : കാലാവസ്ഥ അനുകൂലമല്ലാത്തതിനാൽ വിവിധ വിമാനത്താവളങ്ങളിലിറങ്ങേണ്ട വിമാനങ്ങള് നെടുമ്പാശേരിയിലിറക്കി. ദുബൈ-കോഴിക്കോട്, അബുദാബി- കോഴിക്കോട്, ദുബൈ- കണ്ണൂര്, ഷാര്‍ജ- കോഴിക്കോട് വിമാനങ്ങളാണ് നെടുമ്പാശേരി വിമാനത്താവളത്തില് ഇറങ്ങിയത്.\nകനത്ത മൂടൽ മഞ്ഞിനെ തുടർന്നാണ് കരിപ്പൂരിൽ ഇറങ്ങേണ്ട വിമാനങ്ങൾ വഴിതിരിച്ചുവിട്ടത്. പുലര്‍ച്ചെ ഇറങ്ങേണ്ട നാലു വിമാനങ്ങളായിരുന്നു തിരിച്ചുവിട്ടത്. 3:30 ന് ഷാര്‍ജ യില് നിന്നും എത്തുന്ന എയര് അറേബ്യ കോയമ്പത്തൂരിലേക്കാണ് വഴിതിരിച്ചുവിട്ടത്. 4:55 ന് ഷാര്‍ജയില് നിന്നുള്ള എയര് ഇന്ത്യ എക്‌സ്പ്രസ്സ്, 6:35 ന് എത്തേണ്ട ഫ്‌ലൈ ദുബായ്, 7:20 എത്തുന്ന അബുദാബി -കാലിക്കറ്റ് എയര് ഇന്ത്യ എക്‌സ്പ്രസ് എന്നിവ കൊച്ചിയിലേക്കുമാണ് തിരിച്ചുവിട്ടത്. മൂടല്‍മഞ്ഞ് ഒഴിഞ്ഞെന്നും അടുത്ത സര്‍വീസുകളെ ബാധിക്കില്ലെന്നും എയര്‍പോര്‍ട്ട് അധികൃതര് അറിയിച്ചു.\nkaripoor kochi nedumbasseri airport\nലോഡ്ജില് പരിശോധനയ്ക്ക് എത്തിയ പോലീസിന് നേരെ ബോംബേറ്; അക്രമികളിൽ നിന്ന് അഞ്ചുകിലോ കഞ്ചാവും തോക്കുകളും കണ്ടെടുത്തു


കൊടകര കുഴൽപ്പണ കേസിൽ നിരവധി ദുരൂഹതകൾ ഉണ്ടെന്ന് ഹൈക്കോടതി-Kodakara hawala case need more investigation says high court\nകേസിലെ പത്ത് പ്രതികളുടെ ജാമ്യാപേക്ഷ തള്ളിക്കൊണ്ടുള്ള ഉത്തരവിലാണ് കോടതിയുടെ നിരീക്ഷണം\nUpdated: July 16, 2021 12:15:27 pm\nകൊച്ചി: കൊടകര കുഴൽപ്പണ കേസിൽ നിരവധി ദുരൂഹതകൾ ഉണ്ടെന്ന് ഹൈക്കോടതി. സാഹചര്യങ്ങൾ പരിശോധിച്ചാൽ കവർച്ച മുൻകൂട്ടി ആസൂത്രണം ചെയ്തതാണെന്നും കുറ്റകൃത്യത്തിന് പിന്നിൽ ഗൂഢാലോചനയുണ്ടന്ന് കാണാമെന്നും കോടതി ചൂണ്ടിക്കാട്ടി. കേസിലെ പത്ത് പ്രതികളുടെ ജാമ്യാപേക്ഷ തള്ളിക്കൊണ്ടുള്ള ഉത്തരവിലാണ് കോടതിയുടെ നിരീക്ഷണം.\nപരാതി കിട്ടി നാലാം ദിവസമാണ് പൊലീസ് കേസെടുത്തത്. വാഹനം തടഞ്ഞ് 25 ലക്ഷം തിട്ടയെടുത്തെന്നാണ് പരാതിക്കാരൻ പൊലീസിന് മൊഴി നൽകിയത്. എന്നാൽ വാഹനത്തിലുണ്ടായിരുന്ന 3.5 കോടി കവർന്നതായി അന്വേഷണത്തിൽ കണ്ടെത്തി. പണത്തിന്റെ ഉറവിടം ഏതെന്നോ എന്താവശ്യത്തിനാണ് പണം കൊണ്ടുവന്നതെന്നോ ഇനിയും വ്യക്തമായിട്ടില്ല. ഇക്കാര്യങ്ങൾ എല്ലാം അന്വേഷിച്ചു കണ്ടെത്തേണ്ടതുണ്ടെന്നും കോടതി വ്യക്തമാക്കി.\nRead More: കൊടകര കുഴൽപ്പണക്കേസ്: അഞ്ച് പ്രതികളുടെ ജാമ്യാപേക്ഷ ഹൈക്കോടതി തള്ളി\nകുഴല്‍പ്പണക്കേസില് ബിജെപി സംസ്ഥാന അധ്യക്ഷന് കെ.സുരേന്ദ്രനെ കഴിഞ്ഞ ദിവസം ഒന്നര മണിക്കൂര് പൊലീസ് ചോദ്യം ചെയ്തിരുന്നു. പരാതിക്കാരനായ ധര്‍മരാജനും സുരേന്ദ്രനും തമ്മില് ഫോണില് സംസാരിച്ചതിന്റെ അടിസ്ഥാനത്തിലാണ് സുരേന്ദ്രനെ ചോദ്യം ചെയ്തത്. “വിചിത്രപരമായ അന്വേഷണമാണ് നടക്കുന്നത്. ഉത്തരവാദിത്വപ്പെട്ട പൊതുപ്രവര്‍ത്തകനെന്ന നിലയിലാണ് ഹാജരായത്. കേസുമായി ബിജെപിക്ക് യാതൊരു ബന്ധവുമില്ല” എന്നായിരുന്നു ചോദ്യം ചെയ്യലിന് ശേഷം സുരേന്ദ്രന്റെ പ്രതികരണം.\nകൊടകര കുഴല്‍പ്പണക്കേസില് ബിജെപി ബന്ധം സൂചിപ്പിക്കുന്ന തെളിവുകള് പൊലീസിന് ലഭിച്ചതായി റിപ്പോർട്ടുകൾ ഉണ്ടായിരുന്നു. പണവുമായി എത്തിയ കോഴിക്കോട് സ്വദേശിയായ ആർഎസ്എസ് പ്രവർത്തകൻ എ.കെ.ധര്‍മരാജന് ഉള്‍പ്പെട്ട സംഘത്തിന് തൃശൂരിൽ ഹോട്ടല് മുറിയെടുത്ത് നല്‍കിയത് ബിജെപി തൃശൂര് ജില്ലാ ഓഫിസില് നിന്നാണെന്ന വിവരമാണ് പൊലീസിന് ലഭിച്ചത്. ഹോട്ടലില് മുറി ബുക്ക് ചെയ്തത് ബിജെപി ജില്ലാ കമ്മിറ്റി ഓഫിസില് നിന്നാണെന്ന് ഹോട്ടല് ജീവനക്കാരന് പൊലീസിന് മൊഴി നല്‍കി. ഹോട്ടല് രേഖകളും സിസിടിവി ദൃശ്യങ്ങളും പൊലീസ് ശേഖരിച്ചിരുന്നു.\nHawalaK SurendranKerala High Court\nWeb Title: Kodakara hawala case need more investigation says high court532007\nതിരുവനന്തപുരത്ത് പൊലീസിനുനേരെ പെട്രോള് ബോംബേറ്; ജീപ്പ് തകർത്തു


keralite-expatriate-found-dead-at-his-residence-in-bahrain | ബഹ്റൈനിൽ മലയാളി യുവാവ് മരിച്ചു; വെളിയം സ്വദേശി മനീഷ് കുമാറിനെ മരിച്ച നിലയിൽ കണ്ടെത്തിയത് താമസ സ്ഥലത്ത് - MarunadanMalayalee.com\nSeptember 21, 202005:26 PM IST Permalink\nമനാമ: ബഹ്റൈനിൽ മലയാളിയെ മരിച്ച നിലയിൽ കണ്ടെത്തി. കൊല്ലം വെളിയം സ്വദേശി മനീഷ് കുമാർ (37) ആണ് മരിച്ചത്. താമസ സ്ഥലത്താണ് മനീഷ് കുമാറിനെ മരിച്ച നിലയിൽ കണ്ടത്തിയത്. ബഹ്‍റൈനിലെ ഒരു സ്വകാര്യ സ്ഥാപനത്തിൽ ഗ്രാഫിക് ഡിസൈനറായി ജോലി ചെയ്‍തുവരികയായിരുന്നു. നേരത്തെ സൗദി അറേബ്യയിലും അദ്ദേഹം ജോലി ചെയ്‍തിരുന്നു. ഭാര്യ: സൗമ്യ. രണ്ട് മക്കളുണ്ട്.\n90 ലൈംഗിക പീഡന കേസുകളിലായ മനീഷ് ഷായ്ക്ക് മൂന്ന് ജീവപര്യന്തം വിധിച്ച് കോടതി\nലണ്ടനിലെ ഇന്ത്യൻ വംശജനായ ഡോക്ടർക്ക് ഇനി തടവറയിൽ ജീവിതം


യുഎസില് പ്രസവാനുബന്ധമരണങ്ങള് കൂടുന്നു - FUTURE KERALA - Future Kerala\nയുഎസില് പ്രസവാനുബന്ധമരണങ്ങള് കൂടുന്നു\nby വെബ് ഡെസ്ക്\t,\t9 May 2019\nഒരു ദശകത്തിനിടെ പ്രസവത്തോടനുബന്ധിച്ചുള്ള മരണം അമേരിക്കയില് വര്‍ധിച്ചു വരുകയാണ്. കറുത്ത വര്‍ഗക്കാരിലാണ് താരതമ്യേന ഇത്തരം മരണങ്ങള് ഉയരുന്നത്\nയുഎസ് വനിതകള്‍ക്കിടയില് പ്രസവത്തോടനുബന്ധിച്ചുള്ള മരണം വര്‍ധിച്ചിട്ടുണ്ടെന്നാണ് കണക്ക്. ഇതില് പകുതിയിലധികം മരണങ്ങളും തടയാന് കഴിയുമായിരുന്നവയാണെന്ന് സര്‍ക്കാര് വകുപ്പിലെ ആരോഗ്യവിദഗ്ധര് തന്നെ സമ്മതിക്കുന്നുമുണ്ട്. പ്രസവാനുബന്ധമരണങ്ങള്, വര്‍ഷത്തില് ഏകദേശം 700 സ്ത്രീകള് എന്ന നിലയില് വളരെ അപൂര്‍വമാണെങ്കിലും, പതിറ്റാണ്ടുകളായി ഇതിന്റെ നിരക്ക് വര്‍ധിച്ചുകൊണ്ടിരിക്കുകയാണ്. പ്രത്യേകിച്ച് കറുത്തവര്‍ഗ്ഗക്കാരിലാണിതു കൂടുതല് സംഭവിക്കുന്നതെന്നതും ശ്രദ്ധയര്‍ഹിക്കുന്നു.\nഇന്ന് ഒരു അമ്മയാകാന് പോകുന്ന വ്യക്തി പ്രസവത്തോടു കൂടി മരിക്കാനുള്ള സാധ്യത മുന്‍കാലങ്ങളേക്കാള് 50ശതമാനം കൂടുതലാണെന്ന് ഡോ. നീല് ഷാ പറയുന്നു. പ്രസവാനന്തരമുള്ള 12 ആഴ്ചകള്‍ക്കു ശേഷം സ്ത്രീകളില് ഹൃദ്രോഗബാധയ്ക്കുള്ള സാധ്യത ഉണ്ടാകാറുണ്ടെന്ന് അമേരിക്കന് കോളെജ് ഓഫ് ഒബ്‌സ്‌റ്റെട്രീഷ്യന് ആന്‍ഡ് ഗൈനക്കോളജിസ്റ്റ്‌സ് വ്യക്തമാക്കുന്നു. 40 ശതമാനം സ്ത്രീകളും അതില് നിന്നു മുക്തി പ്രാപിക്കാറില്ല.\nമുമ്പ് രക്തസ്രാവവും അണുബാധയുമാണ് പ്രസവവുമായി ബന്ധപ്പെട്ട മിക്കവാറും മരണങ്ങള്‍ക്കും കാരണമെങ്കില് ഇന്നത് ഹൃദയ സംബന്ധമായ പ്രശ്‌നങ്ങളായി മാറിയിട്ടുണ്ട്. ഗര്‍ഭധാരണം യഥാര്‍ത്ഥത്തില് ഒരു സമ്മര്‍ദ്ദപരീക്ഷണം (സ്‌ട്രെസ്സ് ടെസ്റ്റ്) ആണെന്നു ഡോ. ജെയിംസ് മാര്‍ട്ടിന് പറയുന്നു. കാരണം അമ്മയ്‌ക്കൊപ്പം കുഞ്ഞിനു വേണ്ടിക്കൂടി ഹൃദയത്തിന് അധികമായി രക്തം പമ്പ് ചെയ്യേണ്ടി വരുന്നു. മുമ്പ് ഇത് അറിയാന് കഴിഞ്ഞിരുന്നില്ല.\nഗര്‍ഭധാരണത്തെത്തുടര്‍ന്നുണ്ടാകാറുള്ള മരണങ്ങളില് മൂന്നിലൊന്നും നടക്കുന്നത് പ്രസവത്തിന് ഒരാഴ്ചയ്ക്കു ശേഷവും ബാക്കിയുള്ളവ ഒരു വര്‍ഷത്തിനു ശേഷവുമാണെന്നു സെന്റര് ഫോര് ഡിസീസ് കണ്‍ട്രോള് ആന്‍ഡ് പ്രിവെന്‍ഷന് (സിഡിസി) റിപ്പോര്‍ട്ട് വ്യക്തമാക്കുന്നു. ലോകാരോഗ്യസംഘടനയുടെ അഭിപ്രായപ്രകാരം ആഗോളതലത്തില്, 1990 നും 2015 നും ഇടയില് അമ്മമാരുടെ മരണനിരക്ക് 44% കുറഞ്ഞു. പക്ഷേ, യുഎസില് ഇത് ഉയര്‍ന്ന നിലയിലാണ്. പ്രതിവര്‍ഷം ഒരുലക്ഷം പ്രസവങ്ങളെടുത്താല് 17 അമ്മമാര് മരിക്കുന്നു. 25 വര്‍ഷം മുമ്പ് ഒരു ലക്ഷം പേരില് 12 പേര് മാത്രം മരിച്ചിരുന്ന സ്ഥാനത്താണിത്.\nയുഎസിലെ ഉയര്‍ന്ന സിസേറിയന് നിരക്കുകളും ഉയരുന്ന പൊണ്ണത്തടിയും ഹൃദ്രോഗം, പ്രമേഹം, മറ്റ് സങ്കീര്‍ണതകള് എന്നിവയിലേക്ക് വഴിതെളിക്കാന് സാധ്യതയുള്ള ഘടകങ്ങളാണ്. രാജ്യത്തെ കറുത്ത വര്‍ഗക്കാരികള്‍ക്കിടയില് ഗര്‍ഭധാരണത്തെ തുടര്‍ന്നു മരിക്കാനുള്ള സാധ്യത ഏതാണ്ട് മൂന്ന് മടങ്ങ് വരും. വര്‍ണവിവേചനത്തിന് ഇതില് കാര്യമായ പങ്കുണ്ട്, ഇക്കാരണം കൊണ്ട് ഇവര്‍ക്ക് മതിയായ വൈദ്യപരിചരണം കിട്ടാറില്ല. പുറമെ ഉയര്‍ന്ന രക്തസമ്മര്‍ദ്ദം പോലുള്ള അപകട സാധ്യതകള് ഡോക്റ്റര്‍മാര് മനസിലാക്കാതെ പോകുന്നതും മറ്റും പ്രധാന കാരണങ്ങളാണെന്ന് ഡോ. ലിസ ഹോലിയര് പറയുന്നു.\n2011നും 2015നുമിടയില് 3,000 ഗര്‍ഭാനുബന്ധ മരണങ്ങള് ഉണ്ടായതായി സിഡിസി പരിശോധനയില് തെളിഞ്ഞു. 13 സംസ്ഥാനങ്ങളില് ഉണ്ടായ 250 മരണങ്ങളെക്കുറിച്ച് ഗവേഷകര് അന്വേഷണം നടത്തി. ഇതില് നിന്ന് 60% മരണങ്ങളും തടയാന് കഴിയുമായിരുന്നുവെന്നാണ് മനസിലാക്കാനായത്. ഡോക്റ്റര്‍മാരുടെ തെറ്റുകള് മുതല് ഗര്‍ഭിണികളുടെ പോഷകഹാരക്കുറവും പാര്‍പ്പിടം ലഭ്യമാക്കലും പോലുമുള്ള പരിഹരിക്കാനാകുന്ന പ്രശ്‌നങ്ങളാണ് മരണത്തിനിടയാക്കുന്നത്.\nഗര്‍ഭകാലപരിചരണത്തില് ഉണ്ടായിരിക്കുന്ന പുതിയ സാഹചര്യത്തെപ്പറ്റി ഡോക്റ്റര്‍മാരെയും രോഗികളെയും ബോധവല്‍ക്കരിക്കേണ്ടതുണ്ട്. രാജ്യത്തൊട്ടാകെ ആരോഗ്യ പരിരക്ഷ വികസിപ്പിക്കണം. ഇത് പ്രസവത്തിനു ശേഷം ഒരു വര്‍ഷത്തേക്ക് എല്ലാ അമ്മമാര്‍ക്കും പരിരക്ഷ ഉറപ്പാക്കാന് സഹായിക്കുമെന്ന് റിപ്പോര്‍ട്ട് ചൂണ്ടിക്കാട്ടുന്നു.\nTags:\tDelivery death, Pregnant lady\nപാലുല്‍പ്പന്നങ്ങള് പൊണ്ണത്തടി ഉണ്ടാക്കില്ല\nശ്വാസോച്ഛ്വാസം പോലും വായുമലിനീകരണത്തിനിടയാക്കും\nകോട്ടയില് പ്രതി അഴിമതി


യുപിയിലെ കൊവിഡ് വ്യാപനം; യോഗിയെ വിമര്‍ശിച്ച് പ്രിയങ്ക ഗാന്ധി\nMon Sep 27 2021 03:17:19 GMT+0530 (India Standard Time)\nമഹാമാരിയുടെ കാലത്ത് രാഷ്ട്രീയത്തിന് അതീതമായി സര്‍ക്കാര് പ്രവര്‍ത്തിക്കണം. രോഗം വ്യാപിക്കുന്നതിനെതിരെ അടിയന്തര നടപടികള് സ്വീകരിക്കുന്നതില് സര്‍ക്കാര് പിന്നോട്ട് പോയി. യോഗി ആദിത്യനാഥിനയച്ച കത്തില് പ്രിയങ്ക കുറ്റപ്പെടുത്തി.\nAPH25 July 2020 5:56 AM GMT\nലഖ്‌നൗ: ഉത്തര്‍പ്രദേശില് കൊവിഡ് വ്യാപനം തടയുന്നതില് പരാജയപ്പെട്ടതില് യുപി മുഖ്യമന്ത്രി യോഗിയെ വിമര്‍ശിച്ച് കോണ്‍ഗ്രസ്സ് നേതാവ് പ്രിയങ്ക ഗാന്ധി. യോഗി ഏകപക്ഷീയമായാണ് പെരുമാറുന്നതെന്നും പ്രതിരോധ പ്രവര്‍ത്തനങ്ങളുടെ ഭാഗമാകാന് പ്രതിപക്ഷത്തെ അനുവദിക്കുന്നില്ലെന്നും പ്രിയങ്ക കുറ്റപ്പെടുത്തി. മഹാമാരിയുടെ കാലത്ത് രാഷ്ട്രീയത്തിന് അതീതമായി സര്‍ക്കാര് പ്രവര്‍ത്തിക്കണം. രോഗം വ്യാപിക്കുന്നതിനെതിരെ അടിയന്തര നടപടികള് സ്വീകരിക്കുന്നതില് സര്‍ക്കാര് പിന്നോട്ട് പോയി. ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥിനയച്ച കത്തില് പ്രിയങ്ക കുറ്റപ്പെടുത്തി.\n21,000ത്തിലധികം കൊവിഡ് കേസുകളാണ് ഉത്തര്‍പ്രദേശില് വെള്ളിയാഴ്ച വരെ റിപ്പോര്‍ട്ട് ചെയ്തിരിക്കുന്നത്. 1289 പേരാണ് കൊവിഡ് ബാധിച്ച് സംസ്ഥാനത്ത് മരിച്ചത്. തലസ്ഥാനമായ ലഖ്‌നൗവിലാണ് കൂടുതല് കൊവിഡ് കേസുകള് റിപ്പോര്‍ട്ട് ചെയ്തത്.\npriyanka gandhi Yogi covid 19


സര്‍വകക്ഷി യോഗത്തില് പങ്കെടുക്കില്ലെന്ന് ലത്തീന് സഭ; അനുരഞ്ജന നീക്കവുമായി സര്‍ക്കാര് • Suprabhaatham\nസര്‍വകക്ഷി യോഗത്തില് പങ്കെടുക്കില്ലെന്ന് ലത്തീന് സഭ; അനുരഞ്ജന നീക്കവുമായി സര്‍ക്കാര്\nDecember 8, 2017 | 3:27 pm IST\nതിരുവനന്തപുരം : ഒാഖി ചുഴലിക്കാറ്റിനെ കുറിച്ചും, രക്ഷാ പ്രവര്‍നങ്ങളെക്കുറിച്ചും വിശദീകരിക്കാന് സര്‍ക്കാര് വിളിച്ച സര്‍വകക്ഷി യോഗത്തില് പങ്കെടുക്കില്ലെന്ന് ലത്തീന് സഭ. ചര്‍ച്ചയ്ക്ക് വിളിച്ചിരിക്കുന്നത് യതാര്‍ത്ഥ മത്സ്യത്തൊഴിലാളികളെ അല്ലെന്ന് ആരോപിച്ചാണ് സഭ യോഗത്തില് നിന്നും വിട്ടു നിന്നത്. അതേസമയം ലത്തീന് സഭയെ സര്‍വകക്ഷി യോഗത്തില് പങ്കെടുപ്പിക്കാനായി സംസ്ഥാന സര്‍ക്കാര് സഭാ നേതാക്കളുമായി ചര്‍ച്ച നടത്തി.\nമന്ത്രിമാരായ കടകംപള്ളി സുരേന്ദ്രന്, ഇ ചന്ദ്രശേഖരന് എന്നിവരുടെ സാന്നിധ്യത്തിലായിരുന്നു ചര്‍ച്ച. സഭയുടെ ആവശ്യങ്ങള് സര്‍ക്കാര് അംഗീകരിക്കുമെന്ന് മന്ത്രിമാര് ഉറപ്പു നല്‍കി. കാണാതായവരുടെ കാര്യത്തില് എഫ്.ഐ.ആര് രജിസ്റ്റര് ചെയ്യുക, പുനരധിവാസ പാക്കേജിലെ ആശങ്കകള് പരിഹരിക്കാന് വേണ്ട കാര്യങ്ങള് ചെയ്യുക തുടങ്ങിയവയാണ് സഭയുടെ ആവശ്യം.


അബിന് ഇനി കേള്‍ക്കാം; പുത്തന് പ്രതീക്ഷകള് സമ്മാനിച്ച് 'അനന്തരം' -\nHome FlowersOnline Special അബിന് ഇനി കേള്‍ക്കാം; പുത്തന് പ്രതീക്ഷകള് സമ്മാനിച്ച് ‘അനന്തരം’\nഅബിന് ഇനി കേള്‍ക്കാം; പുത്തന് പ്രതീക്ഷകള് സമ്മാനിച്ച് ‘അനന്തരം’\nമഹരോഗങ്ങളോട് പോരാടുന്ന അനേകര്‍ക്ക് പുത്തന് സ്വപ്‌നങ്ങളും പ്രതീക്ഷകളും സമ്മാനിക്കുകയാണ് ഫ്ളവേഴ്‌സ് ടിവിയില് സംപ്രേക്ഷണം ചെയ്യുന്ന അന്തരം പരിപാടി. ഈ പരിപാടിയിലൂടെ മഹാരോഗങ്ങളോട് പൊരുതി ജയിച്ചവരെയും പൊരുതുന്നവരെയും പ്രേക്ഷകര്‍ക്ക് മുമ്പിലെത്തിക്കുന്നു. ഇവരുടെ യാതനകള് മനസിലാക്കി അനേകരാണ് സഹായങ്ങള് വാഗ്ദാനം ചെയ്തുകൊണ്ടും രംഗത്തെത്തുന്നത്.\nപന്ത്രണ്ടാം വയസില് ബ്ലഡ് ക്യാന്‍സര് ബാധിച്ച് ചികിത്സയിലായിരുന്നു അബിന്. കോഴിക്കോടാണ് അബിന്റെ സ്വദേശം. 2016- ല് കീമോ തെറാപ്പിയുടെ അനന്തരഫലമെന്നോണം അബിന്റെ കേള്‍വി ശക്തി നഷ്ടമായി. അബിന്റെ പഠനത്തെപ്പോലും രോഗാവസ്ഥ ദോഷകരമായി ബാധിച്ചു.\nRead more:ഇരു വൃക്കകളും തകരാറിലായ സായ്റാമിന് സഹായവുമായി ‘അനന്തരം’\nജീവിതത്തെക്കുറിച്ച് ഒരുപാട് സ്വപ്‌നങ്ങളും പ്രതീക്ഷകളുമുണ്ട് അബിന് എന്ന പതിനേഴ് വയസുകാരന്. രണ്ട് ശസ്ത്രക്രിയകള് ആവശ്യമാണ് അബിന്റെ കേള്‍വി ശക്തി വീണ്ടെടുക്കാന്. ഏകദേശം പതിനഞ്ച് ലക്ഷത്തിലധികം രൂപ ചെലവുവരുന്ന ഓപ്പറേഷനുകളാണ് ഡോക്ടര്‍മാര് അബിന് നിര്‍ദ്ദേശിച്ചിരിക്കുന്നത്.\nഎന്നാല് നിര്‍ധനരായ ഈ കുടുംബത്തിന് താങ്ങാവുന്നതിലും അപ്പുറമാണ് ഈ തുക. പഠനത്തില് ഉന്നതവിജയം നേടി മികച്ച ഒരു അധ്യാപകനാകണമെന്നതാണ് അബിന്റെ സ്വപ്നം. നിരവധി പേരാണ് അബിന് സഹായവുമായെത്തുന്നത്. അനന്തരം പരിപാടി ഏറ്റെടുത്തതോടെ അബിന് ഇനി നല്ല നാളുകള് സ്വപ്‌നം കാണാം.


ഭീമാകൊറേഗാവ് കേസ്: വരവര റാവുവിന് ജാമ്യം\nSat Mar 06 2021 00:27:51 GMT+0530 (India Standard Time)\nകഴിഞ്ഞ ഫെബ്രുവരി മുതൽ 365 ദിവസത്തിൽ 149 ദിവസവും ആരോഗ്യ പ്രശ്നങ്ങൾ കാരണം റാവു ആശുപത്രിയിലാണ് കഴിഞ്ഞിരുന്നത്.\nABH22 Feb 2021 6:54 AM GMT\nമുംബൈ: ഭീമാകൊറേഗാവ് കേസിൽ രണ്ടുവർഷത്തിലധികമായി തടവിൽ കഴിയുന്ന കവിയും ആക്ടിവിസ്റ്റുമായ വരവര റാവുവിന് ആരോഗ്യ കാരണങ്ങളാൽ ബോംബെ ഹൈക്കോടതി ആറുമാസത്തേക്ക് ജാമ്യം അനുവദിച്ചു. ഹൈക്കോടതിയുടെ ഇടപെടലിനെത്തുടർന്ന് മുംബൈയിലെ നാനാവതി ആശുപത്രിയിൽ ഇപ്പോൾ ചികിൽസയിലാണ്.\nമുംബൈയിൽ തുടരാനും ആവശ്യമുള്ളപ്പോഴെല്ലാം അന്വേഷണത്തിന് ഹാജരാകാനും റാവുവിനോട് കോടതി ആവശ്യപ്പെട്ടിട്ടുണ്ട്. പാസ്‌പോർട്ട് എൻ‌ഐ‌എ കോടതിയിൽ സമർപ്പിക്കണം. കൂടാതെ കേസിലെ കൂട്ടുപ്രതികളുമായി യാതൊരു ബന്ധവും സ്ഥാപിക്കുന്നതും കോടതി വിലക്കിയിട്ടുണ്ട്. 50,000 രൂപയുടെ വ്യക്തിഗത ബോണ്ടും അതേ തുകയുടെ രണ്ട് ആൾ ജാമ്യത്തിലുമാണ് ജാമ്യം അനുവദിച്ചിരിക്കുന്നത്.\nകേസിൽ വിചാരണ കാത്തിരിക്കുന്ന അദ്ദേഹം 2018 ആഗസ്ത് 28 മുതൽ ജുഡീഷ്യൽ കസ്റ്റഡിയിലാണ്. റാവുവിന് ആരോഗ്യ കാരണത്തിൻമേൽ ജാമ്യം നൽകിയില്ലെങ്കിൽ, മനുഷ്യാവകാശ തത്വങ്ങൾ സംരക്ഷിക്കാനുള്ള കടമയും ആരോഗ്യത്തോടെ ജീവിക്കാനുള്ള ഒരു പൗരന്റെ മൗലികാവകാശങ്ങളും ലംഘിക്കുന്നതാണെന്ന് ഹൈക്കോടതി നിരീക്ഷിച്ചു.\nഈ മാസം ആദ്യം, അദ്ദേഹത്തിന്റെ അഭിഭാഷകയായ ഇന്ദിര ജെയ്‌സിങ് വഴിയാണ് ആരോഗ്യനില മോശമാണെന്ന് ചൂണ്ടിക്കാട്ടി ബോംബെ ഹൈക്കോടതിയിൽ ജാമ്യാപേക്ഷ സമർപ്പിച്ചത്. കഴിഞ്ഞ ഫെബ്രുവരി മുതൽ 365 ദിവസത്തിൽ 149 ദിവസവും ആരോഗ്യ പ്രശ്നങ്ങൾ കാരണം റാവു ആശുപത്രിയിലാണ് കഴിഞ്ഞിരുന്നത്.


പ്രധാനമന്ത്രി നരേന്ദ്രമോദിയുടെ വെബ്‌സൈറ്റ് ഹാക്ക് ചെയ്തു; വെളിപ്പെടുത്തലുമായി എത്തിക്കല് ഹാക്കര് | Narendra Modi website compromised claims French hacker\nപ്രധാനമന്ത്രി നരേന്ദ്രമോദിയുടെ വെബ്‌സൈറ്റ് ഹാക്ക് ചെയ്തു; വെളിപ്പെടുത്തലുമായി എത്തിക്കല് ഹാക്കര്\nJan 14, 2019, 02:57 PM IST\nനരേന്ദ്രമോദി വെബ്‌സൈറ്റ് സംഘവുമായി ആശയവിനിമയം നടത്തിയെന്നും പ്രശ്‌നം പരിഹരിക്കാന് ആവശ്യമായ നടപടികള് സ്വീകരിക്കുമെന്നും പിന്നീട് അല്‍ഡേഴ്‌സന് ട്വീറ്റ് ചെയ്തു.\nപ്രധാനമന്ത്രി നരേന്ദ്രമോദിയുടെ വെബ്‌സൈറ്റില് സുരക്ഷാവീഴ്ചയുണ്ടെന്ന മുന്നറിയിപ്പുമായി ഫ്രഞ്ച് സൈബര് സുരക്ഷാ ഗവേഷകനും എത്തിക്കല് ഹാക്കറുമായ എല്ലിയോട്ട് ആല്‍ഡേഴ്‌സന്.\nവെബ്‌സൈറ്റില് നുഴഞ്ഞു കയറിയ അജ്ഞാതന് തന്റെ പേരടങ്ങുന്ന ടെക്സ്റ്റ് ഫയല് അതില് അപ്ലോഡ് ചെയ്തിട്ടുണ്ടെന്നും. അയാള്‍ക്ക് ഇതിനോടകം മോദി വെബ്‌സൈറ്റിലെ മുഴുവന് വിവരങ്ങളും കൈക്കലാക്കാന് സാധിച്ചിട്ടുണ്ടെന്നും അല്‍ഡേഴ്‌സണ് ട്വീറ്റ് ചെയ്തു. താനുമായി നേരിട്ട് ബന്ധപ്പെടണമെന്നും സുരക്ഷാപരിശോധന ആരംഭിക്കണമെന്നും അല്‍ഡേഴ്‌സന് പറഞ്ഞു.\nസൈബര് ലോകത്ത് പ്രസിദ്ധനായ എല്ലിയോട്ട് അല്‍ഡേഴ്‌സണിന്റെ യഥാര്‍ഥ പേര് റോബര്‍ട്ട് ബാപ്റ്റിസ്റ്റ് എന്നാണ്. ആധാറിന്റെ സുരക്ഷാ വീഴ്ചകള് നിരന്തരം ചോദ്യം ചെയ്തും സര്‍ക്കാര് വെബ്‌സൈറ്റുകളിലെ സുരക്ഷാ വീഴ്ചകള്‍് കണ്ടെത്തിയും എത്തിക്കല് ഹാക്കിങ് രംഗത്ത് എല്ലിയോട്ട് അല്‍ഡേഴ്‌സണ് ശ്രദ്ധനേടിയിട്ടുണ്ട്.\nഅതേസമയം അല്‍ഡേഴ്‌സണിന്റെ ട്വീറ്റ് ശ്രദ്ധിച്ച നരേന്ദ്രമോദി വെബ്‌സൈറ്റ് ഡെവലപ്പര്‍മാര് അദ്ദേഹവുമായി ഉടന് തന്നെ ബന്ധപ്പെട്ടുവെന്നാണ് വിവരം.\nമോദിവെസ്‌ബൈറ്റില് നുഴഞ്ഞുകയറിയത് താനല്ലെന്ന് വ്യക്തമാക്കുന്ന അല്‍ഡേഴ്‌സണ്, അത് ചെയ്യാന് മാത്രം താന് മണ്ടനല്ലെന്നും പറഞ്ഞു. വെബ്‌സൈറ്റില് അല്‍ഡേഴ്‌സന്റെ ട്വിറ്റര് നാമമാണ് അപ്ലോഡ് ചെയ്തിട്ടുള്ളത്.\nഅല്‍ഡേഴ്‌സണ് നല്‍കുന്ന വിവരം അനുസരിച്ച് നരേന്ദ്ര മോദി.ഇന് വെബ്‌സൈറ്റിലെ വിവരങ്ങള് കയ്യടക്കാന് അജ്ഞാതനായ ഹാക്കര്‍ക്ക് സാധിച്ചിട്ടുണ്ട്. പ്രധാനമന്ത്രിയുടെ വെബ്‌സൈറ്റ് ആയതിനാല് തന്നെ പ്രധാനപ്പെട്ട പല വിവരങ്ങളും അതില് ഉണ്ടാവാന് സാധ്യതയുണ്ട് എന്ന് അല്‍ഡേഴ്‌സന് പറയുന്നു.\nContent Highlights: Narendra Modi website compromised claims French hacker\nപ്രധാനമന്ത്രി മോദിയുടെ ട്വിറ്റര് ഫോളോവേഴ്‌സ് ആറ് കോടി കവിഞ്ഞു


ഒടുവില് പിണറായി സര്‍ക്കാര് മുട്ടുമടക്കി; ഡി.ജി.പി. ജേക്കബ് തോമസിന് വീണ്ടും നിയമനം - Pathram Online\nഒടുവില് പിണറായി സര്‍ക്കാര് മുട്ടുമടക്കി; ഡി.ജി.പി. ജേക്കബ് തോമസിന് വീണ്ടും നിയമനം\nതിരുവനന്തപുരം: സസ്പെന്‍ഷനില് കഴിയുന്ന ഡി.ജി.പി. ജേക്കബ് തോമസിന് വീണ്ടും നിയമനം നല്‍കാന് തീരുമാനം. സ്റ്റീല് ആന്‍ഡ് മെറ്റല് ഇന്‍ഡസ്ട്രീസ് എം.ഡി.യായി പുതിയ നിയമനം നല്‍കാനാണ് മന്ത്രിസഭാ യോഗം തീരുമാനമെടുത്തത്. തിങ്കളാഴ്ച ഉച്ചയോടെ നിയമന ഉത്തരവില് മുഖ്യമന്ത്രി ഒപ്പുവെച്ചു.\nസംസ്ഥാന സര്‍ക്കാര് മൂന്നുവട്ടം സസ്പെന്‍ഡ് ചെയ്ത ഡി.ജി.പി. ജേക്കബ് തോമസിനെ അടിയന്തരമായി സര്‍വീസില് തിരിച്ചെടുക്കാന് കേന്ദ്ര അഡ്മിനിസ്ട്രേറ്റീവ് ട്രിബ്യൂണല് ജൂലായില് ഉത്തരവിട്ടിരുന്നു. എന്നാല് ട്രിബ്യൂണല് ഉത്തരവ് പുറപ്പെടുവിച്ചിട്ടും അദ്ദേഹത്തിന്റെ നിയമനം വൈകുകയായിരുന്നു. ഇതിനിടെ തന്റെ സീനിയോറിറ്റിയും കേഡര് റൂള്‍സും അനുസരിച്ചുള്ള നിയമനമാണ് നല്‍കുന്നതെങ്കില് പരിഗണിക്കാമെന്നായിരുന്നു ജേക്കബ് തോമസിന്റെ പ്രതികരണം.\nഓവര്‍സീസ് കേരളൈറ്റ്സ് ഇന്‍വസ്റ്റ്മെന്റ് ആന്‍ഡ് ഹോള്‍ഡിങ് ലിമിറ്റഡ് എം.ഡി.യായി ഡോ.ബൈജു ജോര്‍ജിനെ ഒരു വര്‍ഷത്തേക്ക് നിയമിക്കാനും തിങ്കളാഴ്ച നടന്ന മന്ത്രിസഭായോഗത്തില് തീരുമാനമെടുത്തു.\nഅവര് എന്തിനാണ് ഒളിക്കുന്നതെന്ന് അറിയില്ല; ഏത് മാളത്തില് പോയി ഒളിച്ചാലും പിടിക്കും കസ്റ്റംസ്


അബ്ദുറഹ്മാൻ ഇല്ലത്തിന് ഒറേറ്റേർസ് ഫോറം യാത്രയയപ്പു നൽകി Orators Forum gives farewell to Abdurahman's illathu\nHome Gulf അബ്ദുറഹ്മാൻ ഇല്ലത്തിന് ഒറേറ്റേർസ് ഫോറം യാത്രയയപ്പു നൽകി\nഅബ്ദുറഹ്മാൻ ഇല്ലത്തിന് ഒറേറ്റേർസ് ഫോറം യാത്രയയപ്പു നൽകി\nദോഹ: മൂന്ന് പതിറ്റാണ്ടു കാലത്തെ പ്രവാസജീവിതം അവസാനിപ്പിച്ച് മടങ്ങുന്ന ഓറേറ്റേർസ് ഫോറം സീനിയർ അംഗവും, അൽജസീറ ചാനലിൽ ഡോക്യുമെന്റ് കൺട്രോളറും, സാമൂഹിക ജീവകാരുണ്യ പ്രവർത്തനങ്ങളിൽ നിറസാന്നിദ്ധ്യവുമായ അബ്ദുറഹ്മാൻ ഇല്ലത്തിനു ഒറേറ്റേർസ് ഫോറം യാത്രയയപ്പു നൽകി. ജനറൽ സെക്രട്ടറി അലിഹസ്സൻ തച്ചറക്കൽ സ്വാഗതവും പ്രസിഡണ്ട് റഫീഖ് മേലേപുറത്തു ഉൽഘാടനവും അഡ്വക്കറ്റ് മഹേഷ് കൃഷ്ണൻ യാത്രയയപ്പു സന്ദേശവും നിർവഹിച്ചു.\nഒറേറ്റേർസ് ഫോറത്തിന്റെ ഉപഹാരം ഏറ്റുവാങ്ങിയ ശേഷം അബ്ദുറഹ്മാൻ ഇല്ലത്ത് മറുപടി ഭാഷണം നടത്തി. വിനയവും നിറപുഞ്ചിരിയും സേവനസന്നദ്ധതയും വിജ്ഞാനദാഹവുമാണ് ഇല്ലത്തിനെ വ്യത്യസ്തനാക്കുന്നത്.\nപരന്ന വായനക്കാരൻ കൂടിയായ അബ്ദുറഹിമാൻ ഇല്ലത്ത് തന്റെ ശേഖരത്തിലുള്ള നിരവധി പുസ്തകങ്ങൾ ഒറേറ്റേഴ്സിന് ഫോറത്തിനു നൽകി. ഖമർ ഇസ്ലാം, ഫൈസൽ പേരാമ്പ്ര, സ്വാബിർ മുഹമ്മദ്, രാജീവ് വർഗീസ്, ഹാരിസ്, ജുബൈർ തിരുനാവായ തുടങ്ങിയവർ സംസരിച്ചു, സെക്രട്ടറി റഈസ് വടകര നന്ദി പറഞ്ഞു.\nPrevious articleകുവൈത്തിൽ കോവിഡ് മരണ നിരക്ക് കൂടുന്നു; കടുത്ത നടപടികൾ ആലോചിച്ച് ആരോഗ്യ മന്ത്രാലയം\nNext articleകാറുകളില് നിന്ന് വിലപിടിപ്പുള്ള വസ്തുക്കള് അടിച്ചുമാറ്റുന്നതില് വിദഗ്ധനായ മോഷ്ടാവിനെ ഖത്തര് സിഐഡി പിടികൂടി


സ്റ്റൈലിഷ് നയൻസ് : Kollywood News\nTuesday, March 10, 2020 10:52 AM IST\nതെന്നിന്ത്യൻ സിനിമയിൽ ലേഡീ സൂപ്പർസ്റ്റാറായി തിളങ്ങിനിൽക്കുന്ന നായികയാണ് നയൻതാര. വനിതാ ദിനത്തിൽ നടിയുടേതായി പുറത്തിറങ്ങിയ പുതിയ ചില ചിത്രങ്ങൾ സോഷ്യൽ മീഡിയയിൽ ഒന്നടങ്കം വൈറലായിരിക്കുന്നു. ബ്ലാക്കിൽ വൈറ്റ് ഡോട്ടുകളുളള പോൾക ഡ്രസ് ധരിച്ചുകൊണ്ടുളള നയൻസിന്‍റെ ചിത്രങ്ങളാണ് സമൂഹ മാധ്യമങ്ങളിൽ തരംഗമായി കൊണ്ടിരിക്കുന്നത്.\nലേഡീ സൂപ്പർസ്റ്റാറിന്‍റെ സ്റ്റൈലിഷ് ലുക്ക് നിമിഷ നേരംകൊണ്ടാണ് സോഷ്യൽ മീഡിയയിൽ വൈറലായിരിക്കുന്നത്. തലൈവിയുടെ പുതിയ ലുക്ക് ഏറ്റെടുത്തിരിക്കുകയാണ് ആരാധകർ. നടിയുടെതായി പുറത്തിറങ്ങാറുളള മിക്ക ചിത്രങ്ങൾക്കും മികച്ച പ്രേക്ഷക സ്വീകാര്യതയാണ് ലഭിക്കാറുളളത്.\nമനസിനക്കരെ എന്ന സത്യൻ അന്തിക്കാട് ചിത്രത്തിലൂടെ അരങ്ങേറിയ നടി പിന്നീടാണ് തമിഴിലും തെലുങ്കിലുമായി തിളങ്ങിയത്. ഗ്ലാമർ വേഷങ്ങൾക്കൊപ്പം അഭിനയ പ്രാധാന്യമുളള റോളുകളും ചെയ്താണ് നയൻസ് മുന്നേറിയത്. ചെറിയ ഒരിടവേളയ്ക്ക് ശേഷം ശക്തമായ തിരിച്ചുവരവാണ് നയൻതാര നടത്തിയത്.\nതിരിച്ചുവരവിൽ വ്യത്യസ്ത തരം സിനിമകൾ നടിയുടെതായി പുറത്തിറങ്ങിയിരുന്നു. ഒരു ചിത്രത്തിന് തെന്നിന്ത്യൻ സിനിമാലോകത്ത് കോടികൾ വാങ്ങുന്ന നായിക കൂടിയാണ് നയൻസ് ഇപ്പോൾ. വിഘ്നേഷ് ശിവനുമായുളള പ്രണയത്തിന് പിന്നാലെ അടുത്തിടെ വാർത്തകളിൽ നിറഞ്ഞ താരം കൂടിയാണ് നയൻതാര.\nസിനിമാത്തിരക്കുകൾക്കിടെയിലും നയൻസിനൊപ്പമുളള ചിത്രങ്ങൾ വിഘ്നേഷ് പങ്കുവെക്കാറുണ്ട്. ഓരോ സിനിമകളുടെ ഷൂട്ടിംഗ് കഴിഞ്ഞ് ഇരുവരും വിദേശയാത്രകൾക്കായി പോവാറുണ്ട്. വിഘ്നേഷ് സംവിധാനം ചെയ്ത നാനും റൗഡി താൻ എന്ന സിനിമയ്ക്ക് പിന്നാലെയാണ് ഇരുവരും പ്രണയത്തിലായത്.\nപിന്നാലെ നയൻസിന്‍റെയും വിഘ്നേഷിന്‍റെയും വിവാഹത്തിനായി ആകാംക്ഷകളോടെയാണ് ആരാധകർ കാത്തിരിക്കുന്നത്. ഇതിനിടെ കാമുകിയെ നായികയാക്കിയുളള പുതിയ ചിത്രം വിഘ്നേഷ് പ്രഖ്യാപിച്ചിരുന്നു. വിജയ് സേതുപതിയാണ് ചിത്രത്തിലെ നായകൻ. സാമന്ത അക്കിനേനിയും പ്രധാന വേഷത്തിൽ എത്തുന്നു.\nA post shared by nayanthara🔵 (@nayantharaaa) on Mar 7, 2020 at 8:19pm PST


മലയാളം ഗോസ്പ്പല് ചര്‍ച്ച്, SLOUGH വാര്‍ഷീക കണ്‍വന്‍ഷന് നാളെ തുടങ്ങൂന്നു.\nലണ്ടന്: മലയാളം ഗോസ്പല് ചര്‍ച്ചിന്റെ വാര്‍ഷീക കണ്‍വന്‍ഷന് നാളെ ഹിത്യൂ എയര്‍പ്പോര്‍ട്ടിനു സമീപം സ്ലൗ വില് വെച്ച് നടത്തപ്പെടുന്നു. പാസ്റ്റര്, റോജന് റാന്നി (മാത്യൂ റ്റി. ഫിലിപ്പ്) ഈ യോഗങ്ങളില് ദൈവവചനം ശ്രിശ്രൂഷിക്കുന്നു. ബ്രദര്. സാജന് ചാക്കോയും, ബ്രദര്. ഡെന്‍സില് വില്‍സനുമൊടൊപ്പം എം. ജി. സി. ക്വയര് ആരാധനക്ക് നേത്യത്വം കൊടുക്കുന്നു. നാളെ ശനിയാഴ്ച്ച വൈകീട്ട് 5:30 മുതല് 8:30 വരെ Gilliant hall, Behind St. Paul's Church, 130, Stoke Road, Slough SL2 5AS ല് വെച്ച് കണ്‍വഷന് നടത്തപ്പെടുന്നു. ഞായറാഴ്ച്ച രാവിലെ 10:00 മണി മുതല് ഉച്ചക്ക് 1:00 മണി വരെ ആരാധന Horsemoor Green communtiy Center, Spitfire Close, Langley SL3 8 GY ല് വെച്ച് നടക്കും. ഈ സുവിശേഷയോഗത്തിലേക്ക് എവരെയും സ്വാഗതം ചെയ്യുന്നു. *പാര്‍ക്കിങ്ങ് സൗകര്യം ലഭ്യമാണ്*\nBrunel Way Car Park\nകൂടുതല് വിവരങ്ങള്‍ക്ക്: പാസ്റ്റര്. സജി സാമുവേല് ?07578 143347?, ബ്രദര്. അലക്‌സ് വര്‍ഗ്ഗീസ് 07944191169, ബ്രദര്. ബാബു ചെറിയാന് മത്തായ് 07530614878


ഇര കന്യാസ്ത്രീയോ അതോ ബിഷപ്പോ; മര്യാദ പഠിപ്പിക്കാന് ആരും വരണ്ട; പി.സി ജോര്‍ജ് | Gramajyothi News\nഇര കന്യാസ്ത്രീയോ അതോ ബിഷപ്പോ; മര്യാദ പഠിപ്പിക്കാന് ആരും വരണ്ട; പി.സി ജോര്‍ജ്\nSeptember 10, 2018 3:59 pm Published by : Chief Editor\nകോട്ടയം: ജലന്ധര് ബിഷപ്പ് ഫ്രാങ്കോ മുളയ്ക്കലിനെതിരേ പീഡ‌നാരോപണം ഉന്നയിച്ച കന്യാസ്ത്രീയെ വീണ്ടും അപമാനിച്ച് പി.സി ജോര്‍ജ് എം.എല്.എ രംഗത്ത്. ഈ വിഷയത്തില് ഇര കന്യാസ്ത്രീയാണോ അതോ ബിഷപ്പാണോയെന്ന് സംശയമുണ്ടെന്ന് ജോര്‍ജ് വാര്‍ത്താസമ്മേളനത്തില് പറഞ്ഞു. ചില അപഥ സഞ്ചാരിണികളായ സ്ത്രീകള്‍ക്ക് അനുകൂലമായ നിയമങ്ങളെ മുതലെടുക്കാന് ശ്രമം നടക്കുകയാണ്. ഇതിനെതിരെ പ്രതികരിക്കേണ്ടത് പൊതുപ്രവര്‍ത്തകനെന്ന നിലയില് തന്റെ ഉത്തരവാദിത്വമാണെന്നും പി.സി ജോര്‍ജ് വ്യക്തമാക്കി.\nസഭയെ അവഹേളിക്കുന്നവരുടെ പിന്തുണയോടെയാണ് കന്യാസ്ത്രീകളുടെ ഇപ്പോഴത്തെ സമരം. അവര്‍ക്ക് പരാതിയുണ്ടെങ്കില് സമരം നടത്താതെ ഹൈക്കോടതിയില് ഹര്‍ജി നല്‍കുകയായിരുന്നു ചെയ്യേണ്ടിയിരുന്നത്. കന്യാസ്ത്രീയുടെ കുടുംബത്തിന് കഴിഞ്ഞ മൂന്ന് വര്‍ഷത്തിനിടെയുണ്ടായ സാമ്ബത്തിക ഉയര്‍ച്ചയെ കുറിച്ച് അന്വേഷിക്കണം. കന്യാസ്ത്രീയുടെ കുടുംബം സ്വന്തം നാട്ടില് വലിയ നിര്‍മ്മാണ പ്രവര്‍ത്തനങ്ങള് നടത്തി. ഇതിന് എവിടെ നിന്നാണ് പണം ലഭിച്ചതെന്നും ജോര്‍ജ് ചോദിച്ചു.\nകന്യാസ്ത്രീ നിയമ പരിരക്ഷയാണ് തേടുന്നതെങ്കില് അതിനെ പിന്തുണയ്ക്കും. എന്നാല്, മാന്യമായി ജീവിക്കുന്ന വൈദിക സമൂഹത്തെ അപമാനിക്കാന് അനുവദിക്കില്ല. ക്രൈസ്തവ സമൂഹത്തെ അപമാനിക്കണം എന്ന ലക്ഷ്യത്തോടെ ലോക വ്യാപകമായി സംഘം പ്രവര്‍ത്തിക്കുന്നുണ്ടെന്നും ജോര്‍ജ് കൂട്ടിച്ചേര്‍ത്തു.


സാംപൊളിയെ അർജന്റീന പുറത്താക്കി | Fanport | Fifa World Cup News Malayalam\nMonday, Apr 19, 2021 02:43 PM\nHome Football Fifa World Cup സാംപൊളിയെ അർജന്റീന പുറത്താക്കി\nസാംപൊളിയെ അർജന്റീന പുറത്താക്കി\nഅർജന്റീനൻ ദേശീയ ടീം പരിശീലകൻ ജോർജ്‌സാംപൊളിയെ സ്ഥാനത്ത് നിന്ന് പുറത്താക്കി. അർജന്റീനൻ ഫുട്ബോൾ അസോസിയേഷനാണ് അദ്ദേഹത്തെ പുറത്താക്കിയ വിവരം സ്ഥിതീകരിച്ചത്. നേരത്തെ തന്നെ വാർത്തകൾ വന്നിരുന്നെങ്കിലും ഇപ്പോൾ മാത്രമാണ് ഔദ്യോഗിക പ്രഖ്യാപനം ഉണ്ടായത്.\nലോകകപ്പിൽ അർജന്റീനയുടെ ദയനീയ പ്രകടനമാണ് അദ്ദേഹത്തിന്റെ കസേര തെറിപ്പിച്ചത്. ഫ്രാൻസിനോട് തോറ്റ അവർ പ്രീ ക്വാർട്ടറിൽ തന്നെ പുറത്തായിരുന്നു. ഗ്രൂപ്പ് ഘട്ടത്തിൽ ക്രോയേഷ്യയോട് തോറ്റതിന് പിന്നാലെ കളിക്കാരും സംപോളിയും തമ്മിലുള്ള അഭിപ്രായ വ്യത്യാസങ്ങൾ മറ നീക്കി പുറത്ത് വന്നിരുന്നു.\nസംപോളിയോടൊപ്പം ഫിസിക്കൽ ട്രെയിനർ ജോർജ് ഡിസിയോ, വീഡിയോ അനലിസ്റ് മതിയസ് മന്ന എന്നിവരെയും പുറത്താക്കിയിട്ടുണ്ട്. 2022 വരെ സംപോളിക്ക് അർജന്റീനൻ ടീമുമായി കരാർ ഉണ്ടായിരുന്നു.\nPrevious articleസ്പെയിനിനും ഈ ലോകകപ്പിൽ അവാർഡുണ്ട്\nNext articleഎമ്പപ്പെ, ഈ ലോകകപ്പിന്റെ വാഗ്ദാനം!!


ശബരിമല വിര്‍ച്വല് ക്യു സംവിധാനം ഒക്‌ടോബര് 15 മുതല്\nതിരുവനന്തപുരം: ശബരിമല തീര്‍ത്ഥാടനം സുഗമമാക്കുന്നതിനും തീര്‍ത്ഥാടകരുടെ തിരക്ക് നിയന്ത്രിക്കുന്നതിനും കേരള പോലീസ് നടപ്പിലാക്കിവരുന്ന വിര്‍ച്വല്-ക്യു സംവിധാനത്തിലേക്കുള്ള ഓണ്‍ലൈന് ബുക്കിംഗ് ഒക്‌ടോബര് 15 ന് ആരംഭിക്കും. വിര്‍ച്വല് ക്യു സംവിധാനം വഴി ബുക്ക് ചെയ്തുവരുന്ന തീര്‍ത്ഥാടകര്‍ക്ക് ക്യു നില്‍ക്കാതെ തന്നെ പമ്പയില് നിന്നും സന്നിധാനം നടപ്പന്തല് വരെ എത്തുന്നതിന് പോലീസ് സംവിധാനം ഒരുക്കിയിട്ടുണ്ട്.\nശബരിമല വിര്‍ച്വല്-ക്യുവില് രജിസ്റ്റര് ചെയ്യാന്www.sabarimalaq.com എന്ന വെബ് പോര്‍ട്ടല് സന്ദര്‍ശിക്കണം. ഈ പോര്‍ട്ടലില് തീര്‍ത്ഥാടകരുടെ പേര്, വയസ്, ഫോട്ടോ, അഡ്രസ്, ഫോട്ടോ ഐഡന്റിറ്റി കാര്‍ഡ് നമ്പര് തുടങ്ങിയ വിവരങ്ങള് രേഖപ്പെടുത്തി രജിസ്റ്റര് ചെയ്യണം. വെബ് പോര്‍ട്ടലില് നല്‍കിയിരിക്കുന്ന കലണ്ടറില് നിന്നും ലഭ്യതയ്ക്കനുസരിച്ച് ദര്‍ശന സമയവും തീയതിയും തിരഞ്ഞെടുക്കാം. ബുക്കിങ് പൂര്‍ത്തിയാക്കിയ ശേഷം ദര്‍ശന സമയവും തീയതിയും തീര്‍ത്ഥാടകന്റെ പേരും ഫോട്ടോയും മറ്റ് വിവരങ്ങളുമടങ്ങിയ വിര്‍ച്വല്-ക്യു കൂപ്പണ് കംപ്യൂട്ടറിലേക്ക് സേവ് ചെയ്ത് പ്രിന്റ് എടുക്കണം. ഈ കൂപ്പണ് ദര്‍ശന ദിവസം പമ്പയിലെ വെരിഫിക്കേഷന് കൗണ്ടറില് കാണിച്ച് വിര്‍ച്വല്-ക്യു സംവിധാനം ഉപയോഗിക്കുന്നതിനുള്ള പ്രവേശന കാര്‍ഡ് കൈപ്പറ്റണം. പ്രവേശന കാര്‍ഡ് കൈവശമുള്ളവര്‍ക്ക് മാത്രമെ വിര്‍ച്വല്-ക്യു സംവിധാനത്തിന്റെ പ്രയോജനം ലഭിക്കുകയുള്ളു.\nവിര്‍ച്വല്-ക്യു കൂപ്പണ് കൈവശമുള്ള തീര്‍ത്ഥാടകര് തങ്ങളുടെ ഫോട്ടോ ഐഡന്റിറ്റി കാര്‍ഡ് വെരിഫിക്കേഷന് കൗണ്ടറില് കാണിക്കുന്നതിനായി കൈവശം കരുതണം. 18 വയസ്സിന് താഴെയുള്ളവര്‍ക്ക് ഫോട്ടോ ഐഡന്റിറ്റി കാര്‍ഡ് നിര്‍ബന്ധമില്ല. കൂപ്പണില് രേഖപ്പെടുത്തിയിരിക്കുന്ന ദിവസം കൃത്യസമയത്ത് പമ്പയിലെത്തുന്ന തീര്‍ത്ഥാടകര്‍ക്കു മാത്രമെ വിര്‍ച്വല്-ക്യു വഴി പ്രവേശനം അനുവദിക്കുകയുള്ളൂ. കേരള പോലീസ് നല്‍കുന്ന ഈ സേവനത്തിന് ഒരു വിധത്തിലുമുള്ള ഫീസും ഈടാക്കുന്നില്ല. വിര്‍ച്വല്-ക്യു സംവിധാനത്തില് ബുക്ക് ചെയ്യാത്തവര്‍ക്ക് മുന്‍വര്‍ഷത്തെ പോലെ സാധാരണ രീതിയില് ക്യു നിന്ന് ദര്‍ശനം നടത്താം.\nകൂടുതല് വിവരങ്ങള്‍ക്ക്www.sabarimalaq.com എന്ന വെബ് പോര്‍ട്ടല് സന്ദര്‍ശിക്കുകയോ 0471-3243000, 3244000, 3245000 എന്നീ ഹെല്‍പ്പ് ലൈന് നമ്പരില് ബന്ധപ്പെടുകയോ ചെയ്യണം.


kerala reports 3382 covid cases ഇന്ന് 3382 പേർക്ക് കൊവിഡ്\nസംസ്ഥാനത്ത് ഇന്ന് 3382 പേർക്ക് കൊവിഡ് സ്ഥിരീകരിച്ചു. 5779 പേർ രോഗമുക്തി നേടി. കഴിഞ്ഞ 24 മണിക്കൂറിനിടെ 44,638 സാമ്പിളുകൾ പരിശോധിച്ചു. ഇന്ന് എട്ട് ശതമാനത്തിന് താഴെ ടിപിആർ എത്തിയെന്നത് ആശ്വാസം പകരുന്നു. 7.57 ആണ് ടിപിആർ. ( kerala reports 3382 covid cases )\nRead Also : കൊവിഡ് നഷ്ടപരിഹാരം; പ്രത്യേക പോര്‍ട്ടല് വേണമെന്ന് സുപ്രിംകോടതി\nStory Highlights : kerala reports 3382 covid cases


Malayalam Actress Parvathi on Mohanlal starrer 'Kireedam':\nലോഹിസാർ തന്ന കഥാപാത്രങ്ങൾ: 'കിരീട'ത്തിലെ ദേവിയെ ഓര്‍ത്ത് പാര്‍വ്വതി\nലോഹിസാർ തന്ന കഥാപാത്രങ്ങൾ: ‘കിരീട’ത്തിലെ ദേവിയെ ഓര്‍ത്ത് പാര്‍വ്വതി\nMalayalam Actress Parvathi on Mohanlal starrer ‘Kireedam’: ‘എനിക്ക് എല്ലാം നഷ്ടപ്പെടുകയാണ്, നീയും എനിക്ക് നഷ്ടപ്പെടണം. അല്ലെങ്കിൽ നീയെനിക്കൊരു ബാധ്യതയാവും,’ എന്ന് പറഞ്ഞ് സേതു വിട പറയുമ്പോൾ ആ സ്കൂൾ വരാന്തയിൽ തനിച്ചാവുന്ന ദേവി ടീച്ചറേയും ‘കണ്ണീർ പൂവിന്റെ കവിളിൽ തലോടി’ എന്ന ഗാനവും മലയാളി എങ്ങനെ മറക്കാനാണ്\nUpdated: July 13, 2020 10:27:44 am\nParvathy Jayaram, പാർവ്വതി ജയറാം, Kireedam, കിരീടം, Mohanlal, മോഹൻലാൽ, Lohithadas, ലോഹിതദാസ്, Sibi Malayil, സിബി മലയിൽ, Parvathy In kireedam, Johnson master songs, Kireedam songs, ജോൺസൺ മാസ്റ്ററിന്റെ പാട്ടുകൾ, ഇന്ത്യൻ എക്സ്‌പ്രസ്സ് മലയാളം, Indian express Malayalam\nMalayalam Actress Parvathi on Mohanlal starrer ‘Kireedam’: ലോഹിതദാസ്- സിബി മലയില് കൂട്ടുകെട്ടില് പിറന്ന ‘കിരീടം’ എന്ന ചിത്രത്തെ മലയാളികൾ നെഞ്ചിലേറ്റിയിട്ട് മുപ്പതുയൊന്നു വർഷങ്ങൾ കഴിഞ്ഞിരിക്കുന്നു. 1989 ജൂലൈ ഏഴിനാണ് ചിത്രം റിലീസ് ചെയ്തത്. വർഷങ്ങൾ കടന്നു പോവുന്തോറും മാധുര്യമേറുന്ന വീഞ്ഞു പോലെയാണ് മലയാളികൾക്ക് ‘കിരീടം’. എത്ര കണ്ടാലും മടുക്കാത്ത ക്ലാസ്സിക് സിനിമകളുടെ പട്ടികയിലാണ് ‘കിരീട’ത്തിന്റെയും സ്ഥാനം. മകനെ പൊലീസ് ഇൻസ്പെക്ടർ ആക്കണം എന്നാഗ്രഹിച്ച കോൺസ്റ്റബിൾ അച്യുതൻ നായരുടെയും, മകൻ സേതുമാധവന്റെയും, ഒന്നിച്ചൊരു ജീവിതം സ്വപ്നം കണ്ട് ഒടുവിൽ സേതുവിനെ പിരിയേണ്ടി വന്ന ദേവി ടീച്ചറുടെയും വിധിവൈപര്യതത്തിന്റെ കഥ മലയാളികളെ ഏറെ നൊമ്പരപ്പെടുത്തിയ ഒന്നാണ്.\nആസന്നമായൊരു വിധിയിലേക്ക് യാത്ര ചോദിച്ച് സേതുമാധവൻ (മോഹന്‍ലാല്) നടന്നു പോവുമ്പോൾ വേദനയോടെ നിൽക്കുന്ന ദേവി ടീച്ചറും (പാര്‍വ്വതി) ഒരുപാട് പ്രണയിനികളെ പൊള്ളിപ്പിച്ച ഒരു കാഴ്ചയാണ്. “എനിക്ക് എല്ലാം നഷ്ടപ്പെടുകയാണ്, നീയും എനിക്ക് നഷ്ടപ്പെടണം. അല്ലെങ്കിൽ നീയെനിക്കൊരു ബാധ്യതയാവും,” എന്ന് പറഞ്ഞ് സേതു വിട പറയുമ്പോൾ ആ സ്കൂൾ വരാന്തയിൽ തനിച്ചാവുന്ന ദേവി ടീച്ചറേയും ‘കണ്ണീർ പൂവിന്റെ കവിളിൽ തലോടി’ എന്ന ഗാനത്തെയും എങ്ങനെ മനസ്സില് നിന്നും എടുത്തു കളയാനാവും?\nMalayalam Actress Parvathi on\nMohanlal starrer ‘Kireedam’\n‘കിരീടം’ റിലീസായിട്ട് മൂന്നു പതിറ്റാണ്ടു പൂർത്തിയാക്കുമ്പോൾ ചിത്രത്തിന്റെ ഓർമ്മകൾ ഇന്ത്യൻ എക്സ്‌പ്രസ്സ് മലയാളവുമായി പങ്കു വയ്ക്കുകയാണ് പാർവ്വതി ജയറാം.\n“‘സിബി മലയിൽ സാറാണ് എന്നോട് ‘കിരീട’ത്തിലെ ദേവിയെ കുറിച്ച് ആദ്യം സംസാരിക്കുന്നത്. ആ സിനിമയിൽ അഭിനയിക്കുന്ന കാലത്ത് ഒരു സാധാരണ സിനിമ എന്നെ തോന്നിയിട്ടുള്ളൂ. ഇത്ര വർഷം കഴിഞ്ഞിട്ടും ആളുകൾ ‘കിരീട’ത്തെ കുറിച്ച് ചർച്ച ചെയ്യുന്നതും അതിന്റെ വാല്യൂ മനസ്സിലാക്കുന്നതും ചർച്ച ചെയ്യുന്നതുമൊക്കെ കാണുമ്പോൾ അത്ഭുതമാണ്. ‘കിരീടം’ ഒരു ക്ലാസ്സിക് സിനിമയായി ആളുകളുടെ മനസ്സിൽ നിൽക്കുന്നത് കാണുമ്പോൾ സന്തോഷമുണ്ട്,” പാർവ്വതി പറയുന്നു.\nമലയാളികൾ എന്നും പാടി നടക്കുന്ന മനോഹരമായൊരു ഗാനരംഗത്തിന്റെ കൂടെ ഭാഗ്യമാകാനുള്ള അവസരമാണ് ‘കിരീടം’ പാർവ്വതിയ്ക്ക് സമ്മാനിച്ചത്.\n“എന്റെ കരിയറിലെ മറ്റൊരു ഭാഗ്യം ഞാനഭിനയിച്ച ചിത്രങ്ങളിലെ പാട്ടുകളാണ്. എല്ലാവരും എപ്പോഴും ഓർത്തിരിക്കുന്ന ഒരുപാട് നല്ല ഗാനരംഗങ്ങളിൽ അഭിനയിക്കാൻ സാധിച്ചിട്ടുണ്ട്. ‘തൂവാനത്തുമ്പികൾ’, ‘ജാലകം’, ‘അധിപൻ’ എന്നിങ്ങനെ ഒരുപിടി നല്ല ചിത്രങ്ങൾ,” പാർവ്വതി ഓർക്കുന്നു.\nതന്റെ ഏറ്റവും പ്രിയപ്പെട്ട ഗാനങ്ങളുടെ ലിസ്റ്റിലും ‘കണ്ണീർപൂവിന്റെ കവിളിൽ തലോടി’ എന്ന ഗാനത്തിന് ഏറെ വലിയൊരു സ്ഥാനമുണ്ടെന്ന് അവർ കൂട്ടിച്ചേർക്കുന്നു.\n“ജോൺസൺ സാറിന്റെ ഏറ്റവും നല്ല വർക്കുകളിൽ ഒന്നാണ് ‘കണ്ണീർപൂവിന്റ കവിളിൽ തലോടി’ എന്ന ഗാനം. അത്തരമൊരു പാട്ടിന്റെ ഭാഗമാവാൻ കഴിഞ്ഞത് എന്റെ ഭാഗ്യമായി കരുതുന്നു. അതൊന്നും പ്ലാൻ ചെയ്തതല്ല, അങ്ങനെ സംഭവിച്ചു പോകുന്നതാണ്.”\nRead Here: പാർവ്വതി ചിത്രങ്ങളിലെ മനോഹര ഗാനങ്ങൾ\nലോഹിസാർ തന്ന കഥാപാത്രങ്ങൾ\nതിരക്കഥാകൃത്തും സംവിധായകനുമായ ലോഹിതദാസിന്റെ ഒരുപിടി നല്ല കഥാപാത്രങ്ങളെ അവതരിപ്പിക്കാൻ കഴിഞ്ഞിട്ടുണ്ട് പാര്‍വ്വതിയ്ക്ക്. ‘വളയ’ത്തിലെ സീത, ‘രാധാമാധവ’ത്തിലെ അമ്മു., ‘എഴുതാപ്പുറങ്ങള്’, ‘കമലദളം’ എന്നിങ്ങനെ.\n“ലോഹിസാർ എഴുതിയ ഇത്രയേറെ സിനിമകളിൽ അഭിനയിച്ചുവെങ്കിലും അദ്ദേഹവുമായി അങ്ങനെ സംസാരിക്കാറൊന്നുമില്ലായിരുന്നു. വളരെ മിതമായിട്ടേ അദ്ദേഹം സംസാരിക്കുമായിരുന്നുള്ളൂ. ചിലപ്പോൾ ഞാനൊരു കുഞ്ഞാണല്ലോ എന്നു കരുതിയാവണം. ഈ കഥാപാത്രങ്ങളെ കുറിച്ചൊക്കെ കൂടുതലും എന്നോട് സംസാരിച്ചത് സംവിധായകരാണ്. കൂടുതലും സിബി മലയിൽ സാറിന്റെ ചിത്രങ്ങളായിരുന്നു,” പാർവ്വതി ഓര്‍ക്കുന്നു.\n1989 ജൂലൈ ഏഴിനാണ് ‘കിരീടം’ റിലീസിനെത്തിയത്. കൃപാ ഫിലിംസിന്റെ ബാനറില് കിരീടം ഉണ്ണിയും ദിനേശ് പണിക്കരും ചേര്‍ന്നാണ് ചിത്രം നിർമിച്ചത്. 25 ദിവസം കൊണ്ട് ഷൂട്ടിംഗ് പൂര്‍ത്തിയാക്കിയ ചിത്രത്തിന്റെ അന്നത്തെ നിർമ്മാണച്ചെലവ് ഇരുപത്തിനാലു ലക്ഷം രൂപയായിരുന്നു.\nമോഹൻലാൽ, തിലകൻ, പാർവ്വതി എന്നിവർക്കൊപ്പം മുരളി, കീരിക്കാടൻ ജോസ്, മുരളി, ജഗതി ശ്രീകുമാർ, കൊച്ചിൻ ഹനീഫ, ശങ്കരാടി, കവിയൂർ പൊന്നമ്മ, ഫിലോമിന തുടങ്ങി വലിയൊരു താരനിര തന്നെ ചിത്രത്തിൽ അണിനിരന്നിരുന്നു. ആ വർഷം ദേശീയ ചലച്ചിത്ര പുരസ്കാരവേളയിൽ ‘കിരീട’ത്തിലെ അഭിനയത്തിന് മോഹൻലാലിന് പ്രത്യേക ജൂറി പുരസ്കാരവും ലഭിച്ചിരുന്നു. ‘കണ്ണീർ പൂവിന്റെ’ എന്നു തുടങ്ങുന്ന ഗാനം ആലപിച്ചതിന് കേരള സർക്കാറിന്റെ ആ വർഷത്തെ മികച്ച പിന്നണിഗായകനുള്ള പുരസ്കാരം എം ജി ശ്രീകുമാറും സ്വന്തമാക്കി.\nWeb Title: Parvathy jayaram kireedam mohanlal lohithadas sibi malayil


COVID 19| യുഎഇയിൽ കോവിഡ് ബാധിച്ച് രണ്ട് മലയാളികൾ മരിച്ചു; വിദേശത്ത് മരിച്ച മലയാളികളുടെ എണ്ണം 52 ആയി | two more keralites dies in uae duto covid 19 – News18 Malayalam\nCOVID 19| യുഎഇയിൽ കോവിഡ് ബാധിച്ച് രണ്ട് മലയാളികൾ മരിച്ചു; വിദേശത്ത് മരിച്ച മലയാളികളുടെ എണ്ണം 52 ആയി\nCorona Death in UAE | ഗൾഫ് നാടുകളിൽ ഇതുവരെ 20 മലയാളികളാണ് രോഗം ബാധിച്ച് മരിച്ചത്.\nഷൗക്കത്ത് അലി, ശിവദാസൻ\nLast Updated : April 28, 2020, 23:17 IST\nഅബുദാബി: കോവിഡ് 19 ബാധിച്ച് ചികിത്സയിലായിരുന്നു രണ്ട് മലയാളികൾ കൂടി യുഎഇയിൽ മരിച്ചു. എറണാകുളം, തൃശൂർ സ്വദേശികളാണ് അബുദാബിയിലും ദുബായിലുമായി മരിച്ചത്. ഇതോടെ കോവി‍ഡ് ബാധിച്ച് വിദേശത്ത് മരിച്ച മലയാളികളുടെ എണ്ണം 52 ആയി. ഗൾഫ് നാടുകളിൽ ഇതുവരെ 20 മലയാളികളാണ് രോഗം ബാധിച്ച് മരിച്ചത്.\nആലുവ മാറമ്പിള്ളിയിൽ കോമ്പുപിള്ളി വീട്ടിൽ സെയ്തു മുഹമ്മദിന്റെ മകൻ ഷൗക്കത്ത് അലി (54) അബുദാബി ഖലീഫ സിറ്റി ആശുപത്രിയിൽ ചികിത്സയിലിരിക്കെയാണ് മരിച്ചത്. അഞ്ചുദിവസമായി ഇവിടെ ചികിത്സയിലായിരുന്നു. അബുദാബി റുവൈസ് അട്നോക്കിലായിരുന്നു ഷൗക്കത്ത് അലി ജോലി ചെയ്തിരുന്നത്. ഖബറടക്കം അബുദാബിയിൽ നടത്തി. ഭാര്യ റഹ്മത്ത്, മക്കൾ- ശബ്ന, നിഹാൽ, ആയിഷ, മരുമകൻ- ജിതിൻ ജലീൽ.\nBEST PERFORMING STORIES:COVID 19| കേരളത്തിൽ നാലു പേര്‍ക്കു കൂടി രോഗം സ്ഥിരീകരിച്ചു; ഇതുവരെ രോഗം സ്ഥിരീകരിച്ചത് 485 പേർക്ക്[NEWS]സംസ്ഥാന സർക്കാർ ജീവനക്കാരുടെ ശമ്പളം പിടിക്കാനുള്ള ഉത്തരവിന് ഹൈക്കോടതിയുടെ സ്റ്റേ [NEWS]ഈ പോലീസുകാരുടെ കാര്യം! അടിവസ്ത്രം ധരിക്കാൻ മറന്നത് എസ്ഐ 'കണ്ടുപിടിച്ചു'; യുവാവിന്റെ 'ഗ്യാസ്' പോയി [NEWS]\nതൃശ്ശൂര് അടാട്ട് പുരനാട്ടുകര വിഷ്ണു ക്ഷേത്രത്തിന് സമീപം മഠത്തില് പറമ്പില് ശിവദാസന്(41) ദുബായ് റാഷിദ് ആശുപത്രിയില് ചികിത്സയിലിരിക്കെ ആയിരുന്നു മരിച്ചത്. ദുബായിലെ അല്‍ഖൂസില് ഡ്രൈവറായിരുന്നു ഇദ്ദേഹം. ഈ മാസം 19ന് കൊവിഡ് സ്ഥിരീകരിച്ചിരുന്നു. അഞ്ച് ദിവസം മുമ്പായിരുന്നു ചികിത്സ തേടിയതെന്ന് സുഹൃത്തുക്കള് പറഞ്ഞു. നടപടികള‍്ക്ക് ശേഷം സംസ്കാരം നടത്തും. മടത്തില് പറമ്പില് രാമകൃഷ്ണന്‍റെ മകനാണ് ശിവദാസന്. ഭാര്യ- സൂരജ, മക്കള്- അമേയ, അക്ഷര.\nയുഎഇയിൽ പുതുതായി 541 പേർക്ക് കൂടി രോഗം സ്ഥിരീകരിച്ചിട്ടുണ്ട്. ഇതോടെ ആകെ രോഗബാധിതർ 11,380 ആയി. കൊറോണ വൈറസ് ബാധിച്ച് ചികിത്സയിലായിരുന്നു ഏഴുപേർ കൂടി മരിച്ചതായി ആരോഗ്യമന്ത്രാലയം ചൊവ്വാഴ്ച അറിയിച്ചു. ഇതോരെ രാജ്യത്ത് രോഗബാധയെ തുടർന്ന് മരിച്ചവരുടെ എണ്ണം 89 ആയി.\nFirst published: April 28, 2020, 23:17 IST\nAbu DhabiCorona DeathCorona death tollCorona UAECorona Virus in UAECovid 19 in DubaiCovid in uae\n‘Mayday’ | പൈലറ്റുമാരും ക്യാപ്റ്റൻമാരും അപകടസമയങ്ങളിൽ 'മെയ്‌ഡേ' എന്ന സന്ദേശം കൈമാറുന്നത് എന്തിന്?


ശുചീകരണ പ്രവര്‍ത്തനങ്ങളുമായി പഞ്ചായത്ത് ഭരണസമിതി അംഗങ്ങളും ജീവനക്കാരും – Evening Kerala News\nശുചീകരണ പ്രവര്‍ത്തനങ്ങളുമായി പഞ്ചായത്ത് ഭരണസമിതി അംഗങ്ങളും ജീവനക്കാരും\nAugust 31, 2018\t0\tBy Editor\nനടുവണ്ണൂര്: പഞ്ചായത്ത് ഭരണസമിതി അംഗങ്ങളും ജീവനക്കാരും പറവൂരിനടുത്ത് പുത്തന്‍വേലിക്കര പഞ്ചായത്ത് ഓഫിസും അങ്കണവാടിയും, വീടുകളും ശുചീകരിച്ചു. പഞ്ചായത്ത് ഭരണസമിതി അംഗങ്ങളും ജീവനക്കാരും കൂടാതെ ജില്ലാ പഞ്ചായത്ത് അംഗം ശ്രീജ പുല്ലരിക്കല് ബ്ലോക്ക് പഞ്ചായത്ത് അംഗങ്ങളായ ഷൈമ, പ്രീതി എന്നിവര് ഉള്‍പ്പെടെ 28 പേരാണ് സംഘത്തിലുണ്ടായിരുന്നത്. രാവിലെ എട്ടു മുതല് വൈകീട്ട് ഏഴു വരെ കഠിന പ്രയത്നം നടത്തിയാണ് പഞ്ചായത്ത് ഓഫിസ് ശുചിയാക്കിയതെന്ന് സംഘാംഗങ്ങള് പറഞ്ഞു.\nമന്ത്രി എ.സി. മൊയ്തീന്, വി.ഡി. സതീശന് എംഎല്‍എ എന്നിവര് സ്ഥലത്തെത്തി ഭരണ സമിതി അംഗങ്ങളെയും ജീവനക്കാരെയും അഭിനന്ദിച്ചു. രണ്ടാമത്തെ ദിവസം രണ്ട് ടീമായി പിരിഞ്ഞ് പുത്തന്‍വേലിക്കര അങ്കണവാടിയും അഞ്ച് വീടുകളും ശുചീകരിച്ചു. ശുചീകരണത്തിന് പ്രസിഡന്റ് യശോദ തെങ്ങിട, വൈസ് പ്രസിഡന്റ് പി. അച്യുതന്, പഞ്ചായത്ത് ഭരണ സമിതി അംഗങ്ങള്, സെക്രട്ടറി എല്.എന്. ഷിജു, ജൂനിയര് ഹെല്‍ത്ത് ഇന്‍സ്‌പെക്ടര്‍മാര് എന്നിവര് നേതൃത്വം നല്‍കി.\nഅഡാര് ലൗ: പ്രിയാ വാര്യര് നല്‍കിയ ഹര്‍ജി സുപ്രീം കോടതി റദ്ദാക്കി


തന്‍റെ രോഗാവസ്ഥയെ ട്രോളിയവരോട് ആമിര് ഖാന്‍റെ മകള്‍ക്ക് പറയാനുള്ളത്... | Ira khan has Strong Message for those Trolling for Mental Health Post\nകഴിഞ്ഞ നാലുവർഷത്തോളം താൻ വിഷാദരോഗത്തിന് ചികിത്സ തേടിയിരുന്നുവെന്നും ഇറ ഇൻസ്റ്റഗ്രാമിൽ പങ്കുവച്ച വീഡിയോയില് പറഞ്ഞിരുന്നു. ഒട്ടേറെപ്പേര് പിന്തുണ അറിയിച്ചെങ്കിലും അപൂര്‍വം ചിലര് ഇറ ഖാനെ വിമര്‍ശിച്ചുകൊണ്ടും കമന്റുകള് രേഖപ്പെടുത്തി.\nThiruvananthapuram, First Published Oct 18, 2020, 3:02 PM IST\nലോകമാനസികാരോഗ്യ ദിനത്തോട് അനുബന്ധിച്ചാണ് ബോളിവുഡ് നടൻ ആമിർ ഖാന്റെ മകൾ ഇറാ ഖാന് തന്റെ വിഷാദരോഗകാലത്തെക്കുറിച്ച് തുറന്നു പറഞ്ഞത്. കഴിഞ്ഞ നാലുവർഷത്തോളം താൻ വിഷാദരോഗത്തിന് ചികിത്സ തേടിയിരുന്നുവെന്നും ഇറ ഇൻസ്റ്റഗ്രാമിൽ പങ്കുവച്ച വീഡിയോയില് പറഞ്ഞിരുന്നു. ഒട്ടേറെപ്പേര് പിന്തുണ അറിയിച്ചെങ്കിലും അപൂര്‍വം ചിലര് ഇറ ഖാനെ വിമര്‍ശിച്ചുകൊണ്ടും കമന്റുകള് രേഖപ്പെടുത്തി.\nഇത്തരത്തില് വിമര്‍ശിച്ചവര്‍ക്കെതിരെയും ഇറ ഇന്‍സ്റ്റഗ്രാമിലൂടെ പ്രതികരിച്ചു. 'രോഗത്തെക്കുറിച്ചുള്ള എന്റെ സന്ദേശത്തിനു ചുവട്ടില് വിദ്വേഷ കമന്റിട്ടാല് എനിക്കത് മായ്ക്കേണ്ടിവരും. വീണ്ടും അതുതന്നെ തുടര്‍ന്നാല് അങ്ങനെയുള്ളവരെ ഒഴിവാക്കി എനിക്കു മുന്നോട്ടുപോകേണ്ടിവരും'- എന്നാണ് ഇറ നല്‍കുന്ന മുന്നറിയിപ്പ്.\nആമിർ ഖാന് ആദ്യഭാര്യ റീന ദത്തയിലുള്ള മകളാണ് ഇറ. അഭിനയത്തേക്കാൾ സിനിമയുടെ പിന്നണി പ്രവർത്തനങ്ങളോടാണ് ഇറയ്ക്ക് താൽപര്യം. ഹസൽ കീച്ച്, വരുൺ പട്ടേൽ തുടങ്ങിയവരെ അണിനിരത്തി 'മിഡിയ' എന്ന പേരിൽ ഒരു നാടകവും ഇറ സംവിധാനം ചെയ്തിരുന്നു.\nAlso Read: 'കഴിഞ്ഞ നാലുവർഷമായി വിഷാദരോഗത്തിന് ചികിത്സയിലാണ്'; തുറന്നുപറഞ്ഞ് താരപുത്രി...\nLast Updated Oct 18, 2020, 3:05 PM IST\nആമിര് ഖാന്‍റെ മകള്\nആമിര് ഖാന്‍റെ മകള് ഇറ ഖാന്\n' നഗ്നയായതിൽ ലജ്ജിക്കുന്നില്ല, പ്ലേബോയ് മാഗസിനിൽ കവർ ഗേളാകാൻ കഴിഞ്ഞതിൽ സന്തോഷം മാത്രം'; ഷെർലിൻ ചോപ്ര\nCardi B : പത്താമത്തെ വയസ് മുതൽ നഖങ്ങൾ നീട്ടി വളർത്താൻ തുടങ്ങി; വീഡിയോ പങ്കുവച്ച് കാർഡി ബി


യാത്രികന്: വിനോദയാത്ര- ഭാഗം 2\nPosted by Yaathrikan at 9:20:00 AM\n‘എന്തായാലും ഋഷികേശില് നിന്നു ഒരു കന്നാസില് മുക്കി കൊണ്ടു വന്ന ഗന്‍ഗാജലം അമ്മക്കു കൊടുത്തതോടെ എന്റെ ആദ്യ വടക്കെ ഇന്ത്യന് യാത്ര അവസാനിച്ചു....‘\nഒരുപാട് കാര്യങ്ങള് പറയാനുണ്ടല്ലേ?? വെരി ഗുഡ്. യാത്രികന്റെ ‘യാത്രാവിവരണ ബ്ലോഗിന്’ ഭാവുകങ്ങള്.\nഅക്ഷരത്തെറ്റുകള് തിരുത്താന് പറയാന് ഞാന് വളര്‍ന്നിട്ടില്ല! എന്നാലും അത്യാവശ്യം ചിലത് ഒന്ന് ശരിയാക്കുകയാണെങ്കില് വായന കൂടുതല് രസകരമാവും. ടൈമുണ്ട്. പതുക്കെ മതി.\n2006, ജൂൺ 13, ചൊവ്വാഴ്ച 5:27:00 PM IST\nയാത്രികാ... വിവരണം കലക്കി\nവായിച്ചു കഴിഞ്ഞപ്പൊ ഗംഗയില് മുങ്ങി നിവര്‍ന്ന ഒരു എഫക്റ്റ് (ഞാനും കയറില് പിടിച്ചന്യാട്ടൊ മുങ്ങ്യേ ;) )\nകൂടുതല് വിവരണങ്ങള്‍ക്കും അനുഭവങ്ങള്‍ക്കും ആയി കാതോര്‍ക്കുന്നു.\n2006, ജൂൺ 13, ചൊവ്വാഴ്ച 9:06:00 PM IST\nസത്യം. എന്തൊക്കേയോ മനസ്സില് കിടന്നു പുളയുണ്ട്.എല്ലാം കൂടി ഇപ്പോ പുറത്ത് ചാടും ന്നുള്ള മട്ടാണ്.\nശ്രദ്‌ധിക്കാം,തെറ്റുകള് വരുത്താതെ എഴുതാന്.\nകുത്തൊഴുക്ക് വരാന് പോണേള്ളു..\n2006, ജൂൺ 13, ചൊവ്വാഴ്ച 9:15:00 PM IST\nയാത്രികാ, അരുത്... അനുഭവത്തിന്റെ വെളിച്ചത്തില് പറയുകയാ.. എല്ലാം കൂടി ഒരുമിച്ച് പോസ്റ്റരുത്. ഉറവ വറ്റിപ്പോകും-എന്നെപ്പോലെ. ഞാന് ഈ പരിപാടി തുടങ്ങിയപ്പോള് ഒരു ദിവസം തന്നെ രണ്ടും മൂന്നുമൊക്കെ പോസ്റ്റി. എന്തൊരു ആക്രാന്തമായിരുന്നു. അവസാനമെന്തു പറ്റി. ആറേഴു പോസ്റ്റിനുള്ള മരുന്നേ നമ്മുടെ കൈയ്യിലുണ്ടായിരുന്നുള്ളൂ. അതൊരു ആറേഴ് ആഴ്‌ചയെങ്കിലുമായി പോസ്റ്റിയിരുന്നെങ്കില്....\nഅതുകൊണ്ട് മരുന്നിഷ്ടം പോലെയുണ്ടെങ്കില് ധൈര്യമായിട്ട് പോസ്റ്റൂന്ന്. യാത്രികന്റെ യാത്ര കണ്ടിട്ട് ഒരു നൂറ്റിയിരുപത് തൃശ്ശൂര് പൂരത്തിന് ദിവസവും പൊട്ടിക്കാനുള്ളതില് കൂടുതല് മരുന്നുണ്ടെന്നാണ് തോന്നുന്നത്. അതുകൊണ്ട് പ്രശ്‌നമില്ല. ധൈര്യായിട്ട് പോസ്റ്റൂന്ന്.\n(വിനോദം ഭാ2വായിച്ചില്ല കേട്ടോ. ഇതുവരെ എല്ലാം വായിച്ചു. എല്ലാം ഇഷ്ടപ്പെട്ടു. ബൈക്ക് മോഷണമൊക്കെ കിടക്കുന്നു, വായിക്കാന്)\n2006, ജൂൺ 14, ബുധനാഴ്‌ച 4:52:00 PM IST\nത്രിശൂര് പൂരം ന്നു പറഞ്ഞപ്പ്ലാ ഓര്‍ത്തേ....\nനാട്ടില് നില്‍ക്കുന്നതിന്റെ മറ്റൊരു ഗുണം...വൃശ്ചികത്തില് ത്രിപ്പൂണിത്തുറ ഉത്സവത്തിനു കൊടികയറിയാ പിന്നെ ഇരിങ്ങാലക്കുട ആറാട്ട് വരെ എവിട്യാ ചെണ്ട പുറത്ത് കോലു വീഴണേ ന്നു നോക്കിയുള്ള ഓരോ യാത്രകള്..\nഎല്ലാം കൂടി ഞാന് ഇപ്പോ പൊട്ടിച്ചു തീര്‍ക്ക്വോ ന്നു എനിക്കന്നെ സംശയം ണ്ട്. ന്നാലും ഓരോ ദിവസവും ഒരോ അനുഭവം അല്ലെ? പോരാത്തതിനു എന്തും തുറന്നെഴുതാന് ഇതു പോലെ ഒരു മാധ്യമവും...\nഎന്തായാലും ഇനി കുറച്ചു ദിവസത്തെക്ക് പോസ്റ്റിംഗ് കുറച്ചു മറ്റുള്ളവരുടെ പുറകെ പോയാലോ ന്നാണ് ചിന്ത..\n2006, ജൂൺ 14, ബുധനാഴ്‌ച 5:14:00 PM IST\nഅതു വക്കാരി പറഞ്ഞതു സത്യം . വക്കാരി ആക്രാന്തം പിടിച്ചെഴുതുക, ഞാന് ആക്രാന്തം പിടിച്ചപ്പോള് തന്നെ വായിക്കുക. അതായിരുന്നു. ഇപ്പോള് തല്ലുകൊടുത്തെഴുതിക്കണം എന്നായി.\n2006, ജൂൺ 15, വ്യാഴാഴ്‌ച 1:48:00 AM IST


സൈക്കിളില് നിന്നിറങ്ങാതെ ജോര്‍ജ്ജേട്ടന്റെ 50 വര്‍ഷം; സായിപ്പിന്റെ സൈക്കിളില് അന്നൊരിക്കല് കയറിയതാണ്...\nFri Feb 22 2019 02:43:00 GMT+0530 (IST)\nNarada Desk| Updated On: 2017-03-14T16:13:26+05:30 | Location : കൊച്ചി,\nവണ്ടി ഓടിക്കുന്ന ആളുകളെ ഒന്ന് നോക്കിക്കേ എല്ലാവര്‍ക്കും അസുഖങ്ങളാണ്. നടുവേദനയെന്ന് പറയുന്നതു കാണാം. എവിടെ പോകണമെന്ന് പറഞ്ഞാലും വണ്ടി വേണം . പക്ഷെ ഞാന് അങ്ങനെയല്ല, എവിടെ പോയാലും ഈ സൈക്കിളില് ആയിരിക്കും- ജോര്‍ജ്ജേട്ടന്‍സ് സൈക്കിള് കഥ ഒന്നു വേറെയാണ്!\nകൊച്ചിയുടെ ഹൃദയത്തിലൂടെ ജോര്‍ജ്ജേട്ടന്റെ സൈക്കിള് പായാന് തുടങ്ങിയിട്ട് അന്‍പതു വര്‍ഷങ്ങള് തികയുകയാണ്. 21 ആമത്തെ വയസ്സില് പെസ്റ്റ് കണ്‍ട്രോള് ഇന്ത്യയില് പ്ലാന്റ് ഓപ്പറേറ്ററായി ജോലി കിട്ടിയപ്പോള് മട്ടാഞ്ചേരിയിലെ ഒരു സായിപ്പിന്റെ കയ്യില് നിന്ന് 100 രൂപയ്ക്ക് വാങ്ങിയ സൈക്കിളിലാണ് ചെലവന്നൂര് പുലക്കായ്പറമ്പില് പി എല് ജോര്‍ജ്ജ് എന്ന ജോര്‍ജ്ജേട്ടന് യാത്ര തുടങ്ങിയത്.\nഅത്‌ലറ്റ്‌സ് കമ്പനിയുടെ സൈക്കിളായിരുന്നു അത്. കയ്യില് കാശില്ലാതെ വന്നപ്പോള് തന്റെ കയ്യിലുള്ള സൈക്കിള് വിറ്റ് പണം തരാന് വര്‍ക്ക്‌ഷോപ്പില് ചെന്ന് സായിപ്പ് ആവശ്യപ്പെടുന്നത് കണ്ടപ്പോഴാണ് 100 രൂപ രൊക്കം നല്‍കി അന്ന് ജോര്‍ജ്ജേട്ടന് സൈക്കിള് സ്വന്തമാക്കിയത്. ആദ്യത്തെ സൈക്കിള്. ഇംഗ്ലണ്ട് നിര്‍മ്മിത സൈക്കിളില് തോന്നിയ കമ്പമാണ് സായിപ്പില് നിന്ന് സൈക്കിള് വാങ്ങിക്കാന് ജോര്‍ജ്ജേട്ടനെ പ്രേരിപ്പിച്ചത്. അമ്പത് വര്‍ഷം നീണ്ട സൈക്കിള് യാത്രയ്ക്ക് തുടക്കമിട്ടത് ആ അറ്റ്‌ലസ്\nസൈക്കിളാണെന്നും ജോര്‍ജ്ജേട്ടന് അഭിമാനത്തോടെ പറയുന്നു.\nപത്തു വര്‍ഷങ്ങള്‍ക്കു മുന്‍പ് കടവന്ത്രയില് നിന്ന് തിരിച്ചു വരുന്ന വഴി ഏളംകുളത്ത് വച്ച് അറ്റ്‌ലസ് സൈക്കിള് രണ്ടായി ഒടിഞ്ഞു പോയത്. ജോര്‍ജ്ജേട്ടന് നിലത്തു വീണു. പരിക്കു പറ്റിയതിനെക്കാള് സൈക്കിള് നഷ്ടപ്പെട്ടതാണ് നൊമ്പരമായത്. അതുവരെ 40 വര്‍ഷം അറ്റ്‌ലസ് കൂടെയുണ്ടായിരുന്നു.സൈക്കിളില്ലാത്ത യാത്രയെക്കുറിച്ച് ചിന്തിക്കാന് പ്രയാസമുള്ളതു കൊണ്ട് പിറ്റേദിവസം തന്നെ പോയി 3000 രൂപ കൊടുത്ത് ബിഎസ്എ ലേഡിബേര്‍ഡ് സൈക്കിള് വാങ്ങി. ഇപ്പോള് ആണെങ്കില് 6000 രൂപ കൊടുക്കേണ്ടി വരും.\nആലുവ എന് എ ഡി, ഫോര്‍ട്ട് കൊച്ചി, മട്ടാഞ്ചേരി, ഇടക്കൊച്ചി, ഐലന്റ് തുടങ്ങി എവിടെ യാത്ര ചെയ്താലും ജോര്‍ജ്ജേട്ടന് സൈക്കിളിലേ പോകു. ബസ്സില് പോകാന് അന്നും ഇന്നും താത്പര്യമില്ല. എട്ടു മണിക്ക് ഓഫീസില് എത്താന് പറഞ്ഞാല് ജോര്‍ജ്ജേട്ടന് കിറു കൃത്യമാണ്. ജോലിയില് നിന്നും റിട്ടയേഡ് ആയാലും സൈക്കിളില് സവാരി നിര്‍ബന്ധമായിരുന്നു. അത്യാവശ്യം മദ്യപിക്കുമായിരുന്നു. സൈക്കിള് യാത്രയ്ക്ക് ഫുള് സ്റ്റോപ് ഇടാന് ഡോക്ടര് പറഞ്ഞതോടെ ദീര്‍ഘ ദൂരമുള്ള സവാരികള് വേണ്ടെന്നു വച്ചു. മകളെ കെട്ടിച്ചു വിട്ട ചമ്പക്കരയിലും ജോര്‍ജ്ജേട്ടന് സൈക്കിളിലേ പോകു. ഇടക്കാലത്ത് മൊട്ടോര് സൈക്കിള് ഓടിച്ചുവെങ്കിലും സൈക്കിളിനെ വിട്ടു ഒരു കളിയില്ലെന്നും ജോര്‍ജ്ജേട്ടന് പറയുന്നു.\nമോട്ടോര് സൈക്കിള് കഴുകി വൃത്തിയാക്കി കൊടുത്തു അതില് നിന്നു കിട്ടുന്ന വരുമാനം കൊണ്ടാണ് ഇപ്പോള് ജീവിക്കുന്നത്. കലാഭവന് മണിയെ ഏറെ സ്‌നേഹിക്കുന്ന ജോര്‍ജ്ജേട്ടന് മണിയുടെ നാടന് പാട്ടുകള് പാടിയാണ് സൈക്കിള് യാത്രയ്ക്കു തുടക്കവും ഒടുക്കവും ഇടുന്നത്. മൂന്നരസെന്റ് സ്ഥലത്തെ ചെറിയ വീട്ടിലാണ് ജോര്‍ജ്ജേട്ടനും കുടുംബവും താമസിക്കുന്നത്.\nഭാര്യ മേരി 14 കൊല്ലമായി മാനസിക അസ്വാസ്ഥ്യം മൂലം കഴിയുകയാണ്. എല്ലാ മാസവും ആശുപത്രിയില് പോകണം. ചെലവായി മരുന്നുകള്‍ക്ക് മാത്രം വരുന്നത് 2000 രൂപയോളം വരും. കൂടാതെ ഡോക്ടര് കാണാന് ഫീസ് ഇനത്തില് 300 രൂപയും . അതിന് ബുദ്ധിമുട്ടുണ്ടാകുന്നു. സൈക്കിളും പാട്ടുകളും കൂട്ടുകാരും കൂടി ആകുമ്പോള് ജീവിതത്തില് അനുഭവിക്കുന്ന വേദനകള് കുറച്ച് മറക്കാനാവും. ചെറു പുഞ്ചിരിയോടെ ജോര്‍ജ്ജേട്ടന് തുടര്‍ന്നു. വാര്‍ദ്ധക്യ സഹജമായ അസുഖങ്ങളോ,അവശതകളോ അലട്ടാതെ നിത്യവും നാടന് പാട്ടിന്റെ ഈണത്തില് സൈക്കിള് ചവിട്ടിയുള്ള യാത്ര തുടരുകയാണ്.


Janmabhumi| കേരളത്തില് നിന്നുള്ളവര്‍ക്ക് കടുത്ത നിയന്ത്രണങ്ങളുമായി തമിഴ്‌നാടും, ബംഗാളും; ആര്‍ടിപിസിആര് പരിശോധന ഫലവും,7ദിവസത്തെ ഹോം ക്വാറന്റൈനും നിര്‍ബന്ധം\nFebruary 25, 2021, 11:31 a.m.\nരാജ്യത്തെ കോവിഡ് കേസുകളില് ഭൂരിഭാഗവും മഹാരാഷ്ട്ര, കേരളം എന്നീ സംസ്ഥാനങ്ങളിലാണെന്ന റിപ്പോര്‍ട്ടുകളെ തുടര്‍ന്നാണ് ഈ നടപടി.\nചെന്നൈ : സംസ്ഥാനത്തെ കോവിഡ് രോഗികളുടെ എണ്ണം ഉയര്‍ന്നതോടെ കേരളത്തില് നിന്നുള്ളവര്‍ക്ക് നിയന്ത്രണങ്ങളുമായി തമിഴ്‌നാടും ബംഗാളും. സംസ്ഥാനത്ത് നിന്ന് വരുന്നവര് ഏഴ് ദിവസം നിര്‍ബന്ധമായി വീട്ടില് നിരീക്ഷണത്തില് കഴിയണമെന്നും തമിഴ്‌നാട് സര്‍ക്കാര് അറിയിച്ചു. മഹാരാഷ്ട്രയില് നിന്നുള്ളവര്‍ക്കും ഇത്തരത്തിലുള്ള കടുത്ത നിയന്ത്രണങ്ങള് ഏര്‍പ്പെടുത്തിയിട്ടുണ്ട്.\nരാജ്യത്തെ കോവിഡ് കേസുകളില് ഭൂരിഭാഗവും മഹാരാഷ്ട്ര, കേരളം എന്നീ സംസ്ഥാനങ്ങളിലാണെന്ന റിപ്പോര്‍ട്ടുകളെ തുടര്‍ന്നാണ് ഈ നടപടി. കേരളത്തില് കഴിഞ്ഞ ദിവസത്തെ കണക്കുകള് പ്രകാരം 24 മണിക്കൂറിനിടെ 4106 പേര്‍ക്കാണ് രോഗം സ്ഥിരീകരിച്ചത്. 8807 പേര്‍ക്കാണ് ബുധനാഴ്ച മഹാരാഷ്ട്രയില് കോവിഡ് സ്ഥിരീകരിച്ചത്. ഇതിന്റെ അടിസ്ഥാനത്തിലാണ് നടപടി.\nമറ്റുള്ള സംസ്ഥാനങ്ങളില് നിന്ന് വരുന്നവര് സ്വയം നിരീക്ഷണത്തില് കഴിഞ്ഞാല് മതി. രോഗലക്ഷണങ്ങള് കാണുന്നവര് റിപ്പോര്‍ട്ട് ചെയ്യണമെന്നും തമിഴ്നാട് ആരോഗ്യ മന്ത്രാലയം പുറത്തിറക്കിയ ഉത്തരവില് പറയുന്നുണ്ട്. എന്നാല് ബംഗാളില് കേരളമടക്കം നാല് സംസ്ഥാനങ്ങള്‍ക്കാണ് നിയന്ത്രണമേര്‍പ്പെടുത്തിയിരിക്കുന്നത്. കേരളം, തെലങ്കാന, കര്‍ണാടക, മഹാരാഷ്ട്ര എന്നിവിടങ്ങളില് നിന്ന് ബംഗാളിലെത്തുന്നവര് 72 മണിക്കൂറിനുള്ളില് എടുത്ത കോവിഡ് നെഗറ്റീവ് ആയിട്ടുള്ള ആര്‍ടിപിസിആര് പരിശോധ ഫലം ഹാജരാക്കണം. ശനിയാഴ്ച മുതല് നിയന്ത്രണം പ്രാബല്യത്തില് വരും.\nനേരത്തെ കര്‍ണ്ണാടകയും ദല്‍ഹിയും ആര്‍ടിപിസിആര് നെഗറ്റീവ് പരിശോധന ഫലം നിര്‍ബന്ധമാക്കിയിരുന്നു. വിഷയത്തില് ഹൈക്കോടതി ഇടപെടലുകളെ തുടര്‍ന്ന് നിയന്ത്രണത്തില് ഇളവ് പ്രഖ്യാപിച്ചെങ്കിലും ഇത് വ്യക്തമാക്കിയുള്ള പുതിയ സര്‍ക്കുലര് ഇതുവരെ ഇറങ്ങിയിട്ടില്ല. സ്ഥിരം യാത്രക്കാര്‍ക്കും വിദ്യാര്‍ത്ഥികള്‍ക്കും ഇളവ് അനുവദിക്കുമെന്നായിരുന്നു ഉപമുഖ്യമന്ത്രി കഴിഞ്ഞ ദിവസം പ്രതികരിച്ചത്.\nതമിഴ്‌നാട്ടിൽ പത്താംക്ലാസ് പരീക്ഷ റദ്ദാക്കി, പന്ത്രണ്ടാം ക്ലാസ് പരീക്ഷ മാറ്റിവച്ചു


PMEGP യില് ലോണ് എടുത്തവര്‍ക്ക് ഒരു കോടി രൂപ വരെ തുടര് വായ്പ\nNews desk Channeliam October 4, 2018\nപ്രൈംമിനിസ്റ്റേഴ്‌സ് എംപ്ലോയ്‌മെന്റ് ജനറേഷന് പ്രോഗ്രാമില് (PMEGP) വായ്പയെടുത്ത സംരംഭകര്‍ക്ക് ഒരു കോടി രൂപ വരെ തുടര്‍വായ്പ ലഭിക്കും. മാനുഫാക്ചറിംഗ് സെക്ടറിലാണ് ഒരു കോടി രൂപ വരെ ലഭിക്കുക. സര്‍വ്വീസ് സെക്ടറില് 25 ലക്ഷം രൂപ വരെ വീണ്ടും എടുക്കാം. PMEGP യുടെ വന് വിജയത്തെ തുടര്‍ന്നാണ് കൂടുതല് തുക വായ്പ നല്‍കാന് സര്‍ക്കാര് തീരുമാനിച്ചത്. 2018-19 സാമ്പത്തിക വര്‍ഷം മുതല് ആനുകൂല്യം പ്രയോജനത്തില് വരുത്തും.\nമൂന്ന് സാമ്പത്തിക വര്‍ഷങ്ങളിലായി 15 ലക്ഷത്തിലധികം ആളുകള്‍ക്ക് തൊഴിലവസരം ഒരുക്കാന് PMEGP വഴിയൊരുക്കിയിട്ടുണ്ടെന്നാണ് വിലയിരുത്തല്. നിലവിലെ സംരംഭങ്ങള് വിപുലപ്പെടുത്താനോ നവീകരിക്കാനോ വൈവിധ്യവല്‍ക്കരിക്കാനോ രണ്ടാമത്തെ വായ്പ ഉപയോഗിക്കാം. 15 ശതമാനം സബ്‌സിഡിയോടുകൂടിയാണ് തുക അനുവദിക്കുക. ഒരു സ്ഥാപനത്തിന് ലഭിക്കുന്ന സബ്‌സിഡി തുക പരമാവധി 15 ലക്ഷം രൂപയാണ്.\nമാനുഫാക്ചറിംഗ് സെക്ടറില് 25 ലക്ഷം രൂപ വരെയും സര്‍വ്വീസ് സെക്ടറില് 10 ലക്ഷം രൂപ വരെയുമാണ് PMEGP പദ്ധതിപ്രകാരം വായ്പ അനുവദിക്കുന്നത്. പ്രൊജക്ട് കോസ്റ്റ് കണക്കാക്കി 35 % സബ്‌സിഡിയോടെയാണ് സംരംഭകര്‍ക്ക് വായ്പ ലഭിക്കുക. അതുകൊണ്ടു തന്നെ നിരവധി സംരംഭകര് ഇതിനോടകം PMEGP പ്രയോജനപ്പെടുത്തിക്കഴിഞ്ഞു. ഖാദി ആന്‍ഡ് വില്ലേജ് ഇന്‍ഡസ്ട്രീസ് കമ്മീഷനാണ് ദേശീയതലത്തില് പദ്ധതിയുടെ നോഡല് ഏജന്‍സി. സംസ്ഥാനതലത്തില് ഇത് കൂടാതെ ഖാദി ആന്‍ഡ് വില്ലേജ് ഇന്‍ഡസ്ട്രീസ് ബോര്‍ഡുകളും ഡിസ്ട്രിക്ട് ഇന്‍ഡസ്ട്രി സെന്ററുകളും ചുമതലക്കാരാണ്.


ഫാൻ്റസി കഥയുമായ് ‘ത തവളയുടെ ത’; ഫസ്റ്റ്ലുക്ക് പോസ്റ്റർ റിലീസ് ചെയ്തു – Newsthen\nകുട്ടമത്ത് ഹൈസ്കൂളിലെ 1992ലെ മൂന്നാം ക്ലാസിലെ പൂർവ്വകാല ഫോട്ടോ ആണ് പോസ്റ്ററിൽ കാണുന്നത്. ബിഗ് സ്റ്റോറീസ് മോഷൻ പിക്ചേഴ്‌സിന്‍റെയും, 14/11 സിനിമാസ് എന്നിവയുടെ ബാനറിൽ റോഷിത്ത് ലാൽ, ജോൺ പോൾ എന്നിവർ ചേർന്നാണ് ചിത്രം നിർമ്മിക്കുന്നത്. കുട്ടികളുടെ കഥ പറഞ്ഞു കുട്ടികളുടെയും മുതിർന്നവരുടെയും പ്രേക്ഷകപ്രീതി ഒരേപോലെ ലഭിച്ച ചിത്രങ്ങൾ ഇറങ്ങിയിട്ട് ഏറെക്കാലമായി. അത്തരമൊരു കാത്തിരിപ്പിന് വിരാമമിട്ടുകൊണ്ടാണ് ‘ത തവളയുടെ ത’ എന്ന ചിത്രം എത്തുന്നത്.ചിത്രത്തിൻ്റെ ചിത്രീകരണം കാഞ്ഞങ്ങാട്, കണ്ണൂർ മറ്റ് പരിസര പ്രദേശങ്ങളുമായി പുരോഗമിക്കുന്നു.\nTags: new poster, tha thavalayude tha


മുഖചിത്രം, മുഖമുദ്ര, പൊന്നാരന്തോട്ടത്തെ രാജാവ്, നാരായം എന്നീ ചിത്രങ്ങള് നിര്‍മ്മിച്ചു. അനന്തവൃത്താന്തം എന്ന ചിത്രത്തിന്റെ നിര്‍മ്മാണ സഹായിയായിരുന്നു. ഒരു മറവത്തൂര് കനവ്, സമ്മര്‍ഇന് ബത്ലഹേം, കണ്ണെഴുതി പൊട്ടുംതൊട്ട്, ദേവദൂതന് തുടങ്ങിയ ചിത്രങ്ങള്‍ക്കുവേണ്ടി പ്രവര്‍ത്തിച്ചു. പി ഉണ്ണികൃഷ്ണന്‍നായരുടെയും എ സരോജിനിയമ്മയുടെയും മകനായി 1966-ല് ജനിച്ചു. ആര്യഭാരതി ഹൈസ്കൂളിലെ വിദ്യാഭ്യാസത്തിനുശേഷം കാത്തലിക്കേറ്റ് കോളേജില്‍നിന്ന് കോളേജ് വിദ്യാഭ്യാസവും നാട്ടകം പോളിടെക്നിക്കില്‍നിന്ന് ഇലക്ട്രോണിക്സില് ഡിപ്ലോമയും നേടി. വെസ്റ്റേണ് ഇലക്ട്രോണിക്സില് എന്‍ജിനിയറായിരുന്നു. നടി ചിപ്പിയാണ് ഭാര്യ. ഒരു മകള് . സഹോദരങ്ങള് : എം അജിത്, ഷിനു എസ് നായര്\nഎം.ജി.ആര് ( എം.ജി.രാമചന്ദ്രന് )\nനിര്‍മ്മാതാവെന്ന നിലയിലെ ആദ്യ ചിത്രം ' നാടോടി മന്നന് 'ഇതിന്റെ സംവിധായകനും അദ്ദേഹം തന്നെ. തുടര്‍ന്ന് 'ഉലഗം സുറ്റും വാലിബന് ' സംവിധാനം ചെയ്തു, 'അഭിനയിച്ച ആദ്യചിത്രം സതി ലീലാവതി തുടര്‍ന്ന് മായാമച്ചീന്ദ്ര, പ്രഹ്ളാദ, അശോക് കുമാര് , സീതാജനനം, ജ്യോതി മലര് , ഹരിശ്ചന്ദ്ര, മീര, ശ്രീമുരുകന് ,രാജകുമാരി, അഭിമന്യൂ, മോഹിനി, രാജമുക്തി, രത്നകുമാര് , മന്ത്രികുമാരി, മരുതനാട്ടു ഇളവരശി, മര്‍മ്മയോഗി (ഹിന്ദിയില് -ഏക്ദാരാജാ എന്ന പേരില് ഡബ്ബ് ചെയ്തു) , സര്‍വ്വാധികാരി, (തെലുങ്കില് - ഡബ്ബ് ചെയ്തു )ജനോവ (മലയാളത്തില് ഡബ്ബ് ചെയ്തു)ആലിബാബാവും നാല്പതു തിരുടങ്ങളും, തുടങ്ങി നിരവധി തമിഴ് ചിത്രങ്ങളില് നായകനായി അഭിനയിച്ചു.\n1917 ജനുവരി 17-ന് ജനിച്ചു. സ്വദേശം പാലക്കാട് വടവന്നൂര് . യഥാര്‍ത്ഥ പേര് മരുതൂര് ഗോപാല് രാമചന്ദ്രന് 1977 മുതല് 1987 വരെ തമിഴ് നാട് മുഖ്യമന്ത്രിയായിരുന്നു . 1960-ല് ഇന്ത്യാ ഗവണ്‍മെന്റ് പത്മശ്രീ നല്‍കി ആദരിച്ചു എങ്കിലും അവാര്‍ഡിലെ വാക്കുകള് തമിഴിലല്ല ഹിന്ദിയിലായിരുന്നു എന്ന കാരണത്താല് അദ്ദേഹം ആ അവാര്‍ഡ് നിരസിച്ചു. 1972-ല് റിക്ഷാക്കാരന് എന്ന ചിത്രത്തിന് മികച്ച നടനുള്ള ദേശീയ അവാര്‍ഡ് ലഭിച്ചു. ഭാരതരത്ന പുരസ്കാരവും അദ്ദേഹത്തിനു ലഭിച്ചു. 1987 ഡിസംബര് 24-ന് കിഡ്നിയെ ബാധിച്ച രോഗം കാരണം അദ്ദേഹം അന്തരിച്ചു. ഭാര്യ : ജാനകീ രാമചന്ദ്രന് .\nഎം ഒ ജോസഫ്\nടി ഇ വാസുദേവന്റെ അസോസിയേറ്റഡ് പ്രൊഡക്ഷനില് എക്സിക്യൂട്ടീവായി സിനിമാരംഗത്ത് പ്രവേശിച്ച എം ഒ ജോസഫ് 1967ല് നവജീവന് ഫിലിംസ് ആരംഭിച്ചു. നാടന്‍പെണ്ണ്, തോക്കുകള് കഥ പറയുന്നു തുടങ്ങിയ ചിത്രങ്ങള് ഈ ബാനറില് നിര്‍മ്മിച്ചു. 1968ല് 'മഞ്ഞിലാസ്' എന്ന ബാനര് ആരംഭിച്ചു. യക്ഷി, അടിമകള്, കടല്‍പ്പാലം, വാഴ്വേമായം, അരനാഴികനേരം എന്നിവ മഞ്ഞിലാസിന്റെ ബാനറില് നിര്‍മ്മിച്ചു.\nതൃശൂരില് ജോസഫ് മഞ്ഞില-മേരി ജോസഫ് ദമ്പതികളുടെ മകനായി 1929ല് ജനിച്ചു. എറണാകുളം സേക്രട്ട് ഹാര്‍ട്ട് കോളേജില്‍നിന്ന് ബികോം പാസായി. ഭാര്യ: കുഞ്ഞമ്മ. അഞ്ച് മക്കള്.\nധ്വനി എന്ന ചിത്രത്തിന്റെ നിര്‍മ്മാതാവായാണ് ബിസിനസ്സ് രംഗത്ത് നിന്നും മാക് അലി സിനിമയിലെത്തിയത്. പുറപ്പാട്, ദി കിംഗ്, ഒരു അഭിഭാഷകന്റെ കേസ് ഡയറി, രാധാമാധവം തുടങ്ങി പതിനഞ്ചോളം ചിത്രങ്ങള് നിര്‍മ്മിച്ചു. അമരം, പൊന്തന്‍മാട, മഹാനഗരം, ഇലവങ്കോട് ദേശം, ആയിരപ്പറ തുടങ്ങി 16 ചിത്രങ്ങള് റിലീസ് ചെയ്തു. രാധാമാധവം എന്ന ചിത്രത്തില് അഭിനയിച്ചു. മലപ്പുറം പെരിന്തല്‍മണ്ണയില് മുഹമ്മദിന്റെയും ഐഷയുടെയും മകനായി 1955-ല് ജനിച്ചു. പെരിന്തല്‍മണ്ണ ഗവണ്‍മെന്‍റ് ഹൈസ്കൂളില്‍നിന്ന് സ്കൂള് വിദ്യാഭ്യാസവും എം ഇ എസ് കോളേജില്‍നിന്ന് കോളേജ് വിദ്യാഭ്യാസവും പൂര്‍ത്തിയാക്കി. വിദേശത്ത് ഒരു ബ്രിട്ടീഷ് കമ്പനിയില് ജോലി ലഭിച്ചു. ലണ്ടനിലെത്തി എ.സി.എ കോഴ്സ് പഠിച്ചു. ഇപ്പോള് ബിസിനസ്സ് ചെയ്യുന്നു.\nകൃഷ്ണകൃപ, ടി.സി.5/1883(2), വൃന്ദാവന് ലൈന്, അമ്പലമുക്ക്, പേരൂര്‍ക്കട, തിരുവനന്തപുരം. ഫോണ്: 0471-2436365. കൂടുതല് വിവരങ്ങള് പിന്നീട് ചേര്‍ക്കുന്നതാണ്.\nനിര്‍മ്മാതാവ് എന്ന നിലയിലെ ഏക ചിത്രം അനന്തം അജ്ഞാതം.\nഏയ് ഓട്ടോ, വെള്ളാനകളുടെ നാട്, അനശ്വരം എന്നീ ചിത്രങ്ങള് നിര്‍മ്മിച്ചു. 'മോഹിനിയാട്ട'മാണ് അഭിനയിച്ച ആദ്യ ചിത്രം. മണിയന്‍പിള്ള അഥവാ മണിയന്‍പിള്ള, ധിം തരികിടതോം, കുറുക്കന് രാജാവായി, താളവട്ടം, നായര്‍സാബ്, കൗരവര് , ഏയ് ഓട്ടോ, ചിത്രം, കട്ടുറുമ്പിനും കാതുകുത്ത് എന്നിവ പ്രധാന ചിത്രങ്ങള് . സീരിയലുകളില് സജീവം. തിരുവനന്തപുരത്ത് ശേഖരന്‍നായരുടെയും സരസ്വതിയമ്മയുടെയും മകനായി 1955-ല് ജനിച്ചു. ശരിക്കുള്ള പേര് സുധീര്‍കുമാര് . ഭാര്യ : ഇന്ദിര. മകന് : സച്ചിന് നാല് സഹോദരങ്ങള് .\nശാന്തം ഭീകരം എന്ന ചിത്രം നിര്‍മ്മിച്ചു. ഏതാനും ചിത്രങ്ങളില് അഭിനയിച്ചു. സ്വദേശം മഞ്ചേരി.\nജയതാര, ഹരിശ്രീ, നം.37/3026, പോനത്ത് റോഡ്, കലൂര്, കൊച്ചി-17. ഫോണ്: 2337722, 94474 07753. കൂടുതല് വിവരങ്ങള് പിന്നീട് ചേര്‍ക്കുന്നതാണ്.\nബന്ധം എന്ന ചിത്രം നിര്‍മ്മിച്ചു. തെലുങ്ക് നിര്‍മ്മാതാവ്. പണിമുടക്ക്, ചട്ടക്കാരി തുടങ്ങിയ ചിത്രങ്ങളില് അഭിനയിച്ചു. നടി ലക്ഷ്മിയെ വിവാഹം കഴിച്ചു. വിവാഹബന്ധം വേര്‍പെടുത്തി. പാലക്കാട് സ്വദേശി.\n15 News Items found. Page 1 of 2